
ĮŽANGA 


Dievai vadinami ir į sąrašus rikiuojami vardais, tad prieš kalbant apie „panteono“ 
sąvokos kilmę bei pirminį turinį pravartu aptarti pačius dievų vardus, priminti bei 
pabrėžti esmines jų ypatybes, neišvengiamai sąlygojančias ir panteono sampratą. 
Tam skirta pirmoji šio darbo dalis. 

Antrojoje dalyje, palyginant kelių skirtingų tradicijų pavyzdžius, kaip tik 
aiškinamasi „panteono“ sąvokos kilmė ir pirminis turinys. 

Ir galiausiai trečiojoje dalyje, remiantis išsiaiškintuoju „panteono“ sąvokos 
pirminiu turiniu, iškeliamas bei aptariamas lietuviškas jos atitikmuo. 

Po šių trijų dalių, sudarančių darbo branduolį, dar pridėtas priedas, kuriame 
trumpai aptariama viena pakeliui iškilusi įvairių „panteonų“ ypatybė - dvylikos 
dievų sąsaja su dvylika mėnesių. 


1. DIEVŲ VARDAI 
1.1. Dievavardžio sąlygiškumas 


Dievybės, mitinės būtybės vardo ypatybes trumpai drūtai yra nusakęs žymus kal- 
bininkas, mitologas, kultūrologas, daugelio pasaulio tradicijų žinovas Vladimiras 
"Toporovas: „Tikriniai vardai mitologijoje žymi esminę mitinės sistemos dalį - mitų 
personažus. Mitologinių tekstų ypatumas yra tas, kad mitų be vardų esmiškai nėra 
(išskyrus vaizduojamojo meno paminklų pagrindu atliktas mitų rekonstrukcijas). 
Kai kurios mitologijos mus pasiekė didžia dalimi vien kaip atskiri vardai ar ištisi 
jų sąrašai. Tokiu atveju vardas yra vienintelis šaltinis, kuriuo remiantis galima 
spręsti tiek apie visą mitinę sistemą, tiek apie atskirus jos mitus ar motyvus. Tačiau 
pati vardo samprata turinio atžvilgiu yra labai neapibrėžta, pirmiausia - daugeliu 
atvejų nėra aiškios ribos tarp tikrinio vardo ir bendrinio daiktavardžio (apeliatyvo). 
Priklausomai nuo to, kiek konkretus vardas yra motyvuotas jo vidinės formos, 
taip pat nuo juo žymimo personažo ar objekto vaidmens, pasireiškia tendencija 
tikrinį vardą apeliatyvinti (neretai jo vidinę formą suprantant tiesiog pažodžiui, 
kartais šitaip jį desakralizuojant, demitologizuojant); arba, priešingai, apeliatyvas 
turi polinkį virsti tikriniu vardu, kartu sakralizuodamasis bei mitologizuodamasis. 
Šitoks slankus vardo statusas mitologijoje savaip dera su paties mitinio vaizdinio 
ypatumais. Dievybė gali pasirodyti paslėptu arba išreikštu pavidalu (epifanija), 

įvairiomis hipostazėmis (kai kurios iš jų dargi gali sutapti su nemitiniais objektais) 
ir įvairiose srityse, siejamose vieno bendro vardo (pavyzdžiui, australiečių ir kai 
kuriose indėnų gentyse vienu ir tuo pačiu vardu dažnai pažymima vieta, topografinis 
objektas joje, atitinkamas augalinis, gyvūninis ar kitoks simbolis, dievybės atribu- 
tas, pati dievybė, su ja susijusi gyvybinė jėga ir pan.; arba tuo pat vardu susiejami 
mitinis personažas, jo žmona, vaikai, atitinkama mitinių būtybių klasė, įdaiktintas 
jos pavidalas: pavyzdžiui, [Sibiro] ketų mitologijoje septyni chosedemai - upės 
slenksčiai ir septyni chosedemai - apatinio pasaulio deivės Chosedem sūnūs). 
Srities, kurią apima tikrinis vardas, neapibrėžtumas (tikriniais vardais gali virsti 
mitinių atributų - ginklų, geriamųjų indų, skirtingų rūšių apdaro, gyvūnų, augalų 
ir pan. - arba mitinių personažų klasių - dievų, demonų ir pan. - pavadinimai) 
kelia nuolatinius sunkumus tikrinį vardą interpretuojant (s. i. viruna, mitra ir gr. 
Ox kaip Varunos, Mitros ir Dikės tikriniai vardai - ar kaip apeliatyvai atitinkamai 
reikšme teisinga ištarmė, 'sutartis, sutarimas; draugas; draugystė" ir teisingumas). 
"Tokią pat situaciją kartais sudaro mitinio personažo vardo epitetai. Dėl to nustatyti 
vardo ir juo įvardijamos esybės tapatybę mitologiniuose tekstuose darosi itin keblu“. 

Vedologė, „Rigvedos“, „Atharvavedos“ vertėja į rusų kalbą Tatjana Jelizaren- 
kova su šiuo reiškiniu yra tiesiogiai susidūrusi vedose: „Atskirą, tačiau gana 
svarbią problemą "Rigvedoje" sudaro tikriniai dievų vardai. Daugelis iš jų turi ir 
bendrinę reikšmę. Antai mitrd tikrinis vardas ir m. "draugas, n. draugystė, su(si) 
tarimas'; aryaman tikrinis vardas ir pabrolys vestuvėse'; bhūga tikrinis vardas, 
bet ir dalintojas, dovanotojas' bei dalia, laimė'; dditi deivės tikrinis vardas ir 
"neribotumas, nesaistomumas'; savitdr tikrinis vardas ir 'sužadintojas“ ir t. t. 
Himnuose neretai išradingai pasinaudojama bendrine dievo vardo reikšme, ir 
anaiptol ne visuose kontekstuose aišku, kuri iš dviejų reikšmių turima omeny. Dėl 
to net buvo išsakytas požiūris (vėliau, tiesa, nesusilaukęs pritarimo), jog dievų 
Aditjų klasę (visų jų vardai, išskyrus Varuną, turi ir abstraktaus daiktavardžio 
reikšmę) sudaro vien abstrakčių sąvokų įasmeninimai ir jog visuose "Rigvedos 
kontekstuose Mitros vardą reikia versti Sutarimas, Varunos - “Teisinga ištarmė, 
Arjamano - 'Svetingumas' ir t. t.“*. 





1  MHM I, 508. Čia ir toliau sanskrito žodžiai visur pateikiami kamieno lytimi, t. y. be linksnio 
galūnės, nebepaliekant formaliai teisėto defiso (trumpojo brūkšnelio), išskyrus tuos atvejus, kai 
pabrėžiama žodžio daryba. Antai rašoma vdruna, nors vienaskaitos vardininko linksnyje yra 
varunali (iš vėrunas); devd, nors vns. vard. yra devdh (devas), ir t. t. (pavyzdžiui, lietuvių kalbos 
dievas šitaip rašant atrodytų dieva). 


2  PurBega 1989, 516. 

Dar: „Riba tarp tikrinių vardų ir bendrinių daiktavardžių Rigvedoje buvo gana 
slanki. Nemažai dievavardžių turėjo ir bendrinę reikšmę: agni dievo vardas ir ugnis, 
laužas'; mitrd dievo vardas ir m. draugas, n. draugiškas su(si)tarimas'; savitūr dievo 
vardas ir 'sužadintojas' ir t. t. Himnuose tuo išmaniai žaidžiama. Nuolatinis dievo 
epitetas dažnai virsta jo vardu, pavyzdžiui, maghūvan 'dosnusis, kuriuo apibūdi- 
namas Indra; sutd "(iš)sunktas, kuriuo apibūdinamas Soma. Epitetą įgavus tikrinio 
dievybės vardo statusą rodo galimybė tą epitetą vartoti ir tuose kontekstuose, kur 
jis nėra motyvuotas, t. y. Indra gali būti vadinamas maghūvan ir tuomet, kai apie 
dosnumą nėra jokios kalbos, o kalbama, pavyzdžiui, apie kautynes su priešais. Be to, 
"Rigvedoje" būta tendencijos visai ar dalinai jasmeninti tiek abstrakčias galias, tiek 
gamtos elementus, ir daugelyje kontekstų neaišku, ką gi išties poetas turėjo omeny“. 

Senovės Graikijoje irgi buvo suvokiamas dievo vardo, net paties „dievų tėvo“ 
Dzeuso vardo santykinumas, sąlygiškumas*. Nuo epitetų neatskiriami ar net iš epite- 
tų kilę yra senieji romėnų dievai, ir netgi taip pabrėžtinai, kad suvis, Johno Pinsento 
žodžiais, „antropomorfiškos dievybės kaip atskiro asmens samprata seniausiajai 
romėnų religijos formai - vadinamajai Numos religijai, regis, buvo svetima“. 

Panašiai senovės germanų mitologijoje, pasak germanistės Tatjanos Topo- 
rovos, „reikia neišleisti iš akių itin svarbios mitinio pasaulėvaizdžio ypatybės - 
nomina propria statuso paslankumo, ribos tarp vardo ir ne-vardo neapibrėžtumo, 
bendrinio daiktavardžio potencialaus perėjimo į n0mina propria klasę““. „Mito- 
poetinės onomatetinės koncepcijos ypatumą sudaro nuostata vienam subjektui 
teikti daug vardų. Tokį vardų pliuralizmą lėmė poreikis atspindėti skirtingus 
subjekto aspektus, juoba kad senovės islandų periodu vardo vidinė forma buvo 
motyvuota, fonetiškai bei morfologiškai skaidri, nes vardas atliko komunikacinį 
vaidmenį - teikė informaciją apie subjekto charakteristikas. Jaunesniosios Edos' 
teiginys, esą kai kurie vardai yra kilę iš darbų, senovės islandų tekstuose nuo- 
sekliai įkūnijamas. Regimai išreikštas jis tais atvejais, kai vardijant vardus kartu 
nurodomos nominacijos priežastys, pavyzdžiui: "Todėl Odiną dera vadinti Al-fp0r 
“Visų tėvu, nes jis yra tėvas visų dievų. Ir dar jis vadinamas Val-fp07 'Kritusiųjų 
tėvas, nes visi, kas krito mūšyje, - jo įsūniai. Tą pat principą realizuoja vardai, 
sudarantys mitinių siužetų santrauką, pavyzdžiui, vardu (keningu) Ygę-drasill Igo 
(Odino) žirgas' pavadintas pasaulio medis, ant kurio, siekdamas įgyti išminties, 





Enu3apeHKOBa 1999, 12. 
Zielinski 2003, 45, 66. 
Pinsent 1986, 178. 

buvo pasikoręs Odinas; Farma-tyr "Krovinių dievas' - poezijos medų pagrobusio 
Odino vardas“ ir t. t.; „Vardų (ir jų semantinių motyvacijų, atitinkamoje epochoje 
savaime suprantamų) daugis rodo tendenciją į variantiškumą, į skirtingus seman- 
tinio kodavimo būdus ir, vadinasi, į vardo metaforiškumą 7. 

Neseniai šias mitologinio vardo ypatybes indoeuropiečių lygmeniu pabrėžė 
M. L. Westas: „Dievai dažnai turi daug vardų bei titulų. Iš tikrųjų, tiek vedose, tiek 
graikuose tarp dievų epitetų pasitaiko daugiavardis (purunūman, zo0AUdyUULOS). Ly- 
gia greta nebuvo tikrumo, kuriuo vardu į dievybę dera kreiptis, kad maldos pasiektų 
tikslą. Dargi būta nuomonės, kad tikras tėra vienas iš vardų, kuris gali būti tyčia 
slepiamas. Išsunktas, išlietas ir išgertas Soma “atskleidžia tikruosius dievų vardus, 
kad būtų paskelbti ant aukojimo šiaudų" (RV IX.95.2). Indra turi slaptą vardą kaip 
pasaulio kūrėjas (X.55.1 ir t.). Euripido 'Faetone' (225 ir t.) Klimenė Saulės dievo 
šaukiasi: “O skaisčiai spindintis Helijau, kaip tu sutriuškinai mane ir jį čia. Ne veltui 
mirtingieji, kurie žino neištartus dieviškų galių vardus, tave vadina Triuškintoju 
(Apollon). Romėnai tikėjo jų miestą globojus dievybę, kurios vardą kuo griežčiau- 
siai slėpė, ir net pati Roma turėjo kitą vardą, teištariamą vien per slaptas apeigas, 
kad joks priešas jo nesužinotų ir taip neįgytų galios miestui pakenkti. Tokie šiaurės 
germanų dievų vardai kaip Frėjas ir Frėja, reiškiantys "Viešpatis' ir Viešpatni, gali 
tebūti šių dievų “tikrųjų vardų pakaitalai '*. „Vardų pakeitimą lėmė ne vienas veiks- 
nys. Pirminis dievo vardas galėjo būti vengiamas tabu sumetimais. Jo vietą galėjo 
užimti pažįstami epitetai ar titulai, kaip kad krikščionių dievybė nebevadinama 
Jahve ar Jehova, o dažniausiai tiesiog Dievu ar net Aukščiausiuoju, Dangiškuoju 
Tėvu, Viešpačiu ir t. t.“?. Tikriniais dievų vardais gali būti paverčiami tam tikrų 
reiškinių bendriniai pavadinimai, kaip jau minėti vedų Agnis “ugnis, Mitra 'su(si) 
tarimas, Vritra kliūtis, užtvara ir kt., šitaip „daugybė dievų yra sukurti specialiems 
vaidmenims ir atitinkamai pavadinti - arba aptartuoju būdu, arba prie bendrinio 
žodžio priduriant priesagą ar sudarant su juo sudurtinį žodį. Buvo net iškelta min- 
tis, jog indoeuropiečiai tik tokius dievus ir teturėję. Taip teigti būtų gerokai perdėta, 
tačiau šis dievavardžių tipas tikrai yra senas, ir jį galima pripažinti vienu iš būdingų 
vardyno šaltinių. Kai kurie vardai sudaryti kaip veikėjo pavadinimai iš atitinkamų 
veiksmažodinių šaknų. Vedose tokie yra Savitr Sužadintojas, Skatintojas, vargiai 
skirtinas nuo Saulės; Tvast7 Kūrėjas, Meistras, padirbęs Indros ginklą ir kai kuriuos 





7  "TonopoBa 1994, 9, žr. 10-11; „Jaunesniosios Edos“ citata autorės kiek savavališkai sutraukta iš kelių 
skirtingų vietų. 
8 "West 2007, 129; cituojant praleistos šaltinių nuorodos ir jų ištraukų originalai, čia mums neaktualūs. 


9 West 2007, 134. 

kitus daiktus (= Avestos Oforaštar); taip pat kai kurie menkesnės reikšmės veikėjai. 
Graikijoje turime Alastorą, veikiausiai 'Nepamirštantįjį - demoną, persekiojantį 
susitepusius krauju; taip pat daugybę Dzeuso titulų, sutelktų į kurią nors vieną 
funkciją, kaip AyyTup, Adavryp, Aoroazatras (Homero doTeGOTNTAS), 
'Agixtoo, Ikvyjroup, Extouo, MaiuaxTijo, ŽaoTAp. Jupiteris irgi pasižymi 
tokių epitetų gausa: Cultor, Defensor, Depulsor, Inventor, Iutor, Monitor, Pistor, 
Stator, Victor ir kt. Esama daugybės panašaus pavidalo romėnų dievavardžių. 
Flaminas, Telūros bei Cereros garbei atlikdamas sacrum cereale, kviesdavo visas 
skirtingas žemės ūkio ciklo fazes globojančius Vervactor, Reparator, Imporcitor, 
Insitor, Obarator, Occator, Sarritor, Subruncinator, Messor, Convector, Conditor ir 
Promitor. Tarp išvardytųjų nėra nė vieno vardo, kurį būtų galima priskirti bent 
vėlyvajam indoeuropiečių bendrystės tarpsniui, tačiau galima manyti, jog pats 
toks dievų vardų kūrimo būdas siekia seniausius laikus“. 

Dar vienas pamokantis istorinės raidos pavyzdys būtų vedų Rudra, jau „Rigve- 
doje“ vienąsyk pavadintas epitetu siva 'maloningas(is); iš kurio ilgainiui išsirutuliojo 
vienas iš svarbiausių hindų dievų Šiva, kaskart vis dėlto ir vėliau tebepavadinamas 
vardu Rudra, nors Šivos mitologija, funkcijos, įvaizdis gerokai nutolo ir jau iš pa- 
grindų skiriasi nuo vedų Rudros. Kiek tad čia iš tikrųjų turime dievų - vieną ar du? 

Lietuvoje šias dievų vardų ypatybes trumpai drūtai aptarė, jų esmę senovės 
graikų religijos pavyzdžiu nusakė ir, svarbiausia, į lietuviškąją religijotyrą bei 
mitotyrą pagaliau įvedė Vytautas Ališauskas: „Reikšmingas dievavardžių šaltinis - 
eponimijos (gr. eponymia 'praminimas") reiškinys. Tai graikiška sąvoka, reiškianti 
praminimą, prievardžio davimą, netgi vardo suteikimą. Eponimija galėjo reikšti, 
kad kokia nors vietovė ar objektas gauna vardą nuo su jais susijusio dievo ar hero- 
jaus. Antra vertus, ir pati dievybė galėjo gauti vardą pagal savo specifinę funkciją 
ar vietovę, kurioje buvo gerbiama. Antai Apolonas, kaip pranašavimo dievas, 
galėjo vadintis Loksijas (Loxias dviprasmiškai kalbantis'), kaip menų globėjas - 
Mūzagetas (Mousėgetės "Mūzų vedlys'), o pagal vieną svarbiausių kulto vietų, 
Delfus - Delfiškasis (Delphinios) ir t. t. Eponimijos reiškinys žinomas ne tik in- 
doeuropiečių religijoms - galime sakyti, kad tai universalus šventybės įvietinimo, 
'prijaukinimo' būdas. Meldžiantis buvo svarbu numatyti teisingą eponimų eilę, 
parinkti tinkamiausius eponimus, dažnukart - išvardyti jų kuo daugiau. Platonas, 
norėdamas apibūdinti ypač karštą maldą, apie maldininką sako: jis labai maldavo 
Apoloną, išsakydamas visus dievo eponimus' [Jono Dumčiaus vertime 'epitetus']. 





10 West 2007, 136. 

Be abejo, šiuolaikinėje religijotyroje ' eponimo' sąvoka vartojama sąlygiškai, 
peržengiant konkrečių religijų rėmus (kartais analogiškai vartojamos ir 'epiteto, 
"titulo" ar 'apeliatyvo' sąvokos). Patogumo dėlei gali būti skiriami funkciniai (kai 
pabrėžiama dievybės veiklos ar globos specifika) ir kultiniai (kai jos šaukiamasi 
titulais ir epitetais) eponimai (epiklezės), nors tarp jų griežtą ribą nubrėžti sun- 
ku“". „Gerai žinoma, jog politeistinėse religijose kultiniai epitetai nesunkiai gali 
tapti atskiromis dievybėmis. Ši tendencija išlieka net liaudiškojoje krikščionybėje. 
Mikalojaus Daukšos parengtame katekizme ne veltui aiškinama:/Mokytojas:] O 
kodrinag yra daug paveikslų Marios / artes yra daug Marių? [Mokinys:] Ne daug 
/ tiktai viena, kuri yra dąguia [danguje]: bet ią ne wienu wardu wadinamę / drin 
daugio yra tularopu gerodarimų padaritų / kuriuos žmonemus daro. Maža to, 
eponimas gali būti 'sudievinamas' tik paskirame regione ar net paskirų asmenų “*. 

Lietuvių religijos ir mitologijos tyrinėtojams tokia padėtis ligi skausmo pažįsta- 
ma. Vos keli būdingiausi pavyzdžiai: Andajas, ar Andojas, ir Nunadiejas - du atskiri 
dievai ar vienas ir tas pats aukščiausiasis Dievas? Apidėmė - deivė ar tik sodybos 
žemės sklypas, žemė apie namus? Audros deo Audros dievas - tas pats Vėjas ar 
Perkūnas? Bangputis, ar Bangpūtys, - tas pats Vėjas, kitaip dar Vėjdievis, Vėjopatis, 
ar atskira audringo vėjo dievybė? Barzdukai - tie patys kaukai ar ne? Dalia - atskira 
deivė (jasmeninta abstrakti sąvoka „dalia“, žmogui dievybės skirta dalis) ar ta pati 
Laima, Laimė (jasmeninta abstrakti „laimė“)? Prisiminkime ir deivėmis būdingai 
vadinamas laumes. Derintojas - tas pats Lygyčius (nuo lygti, sulygti), prižiūrintis san- 
dorius, sutartis (beje, minėto vedų Mitros atitikmuo), ar ne? Dievaitis - dažniausiai 
jaunas Mėnuo, bet ne rečiau Perkūnas, kartais Vėjas. Dievų rykis ar rykys - kažkoks 
atskiras dievas ar tas pats Perkūnas? O štai Dundulio tapatybė su juo turbūt niekam 
nekelia abejonių. Šventa Gabija - atskira ugnies dievybė ar tik namų židinyje įžiebta 
ta pati šventa Ugnis? (Pastarasis žodis, beje, galėjo būti ne tik bendrinis daiktavardis, 
betir dievybės vardas, plg. vedų Agnį.) V. Ališauskas aptarė dar kelis su Gabijos vardu 
sudarytus eponimus: Jono Lasickio minėtas Pelengabiją (Polengabia) ir Motergabiją 
(Matergabia), prisimindamas ir Gabjaujį, Jaugabį bei pan., t. y. jaujoje kūrenamą tą 
pačią (*) Ugnį“. Giltinė - atskira mirties deivė ar ta pati įasmeninta mirtis, neretai dar 
pavadinama slavizmais Smertis bei Magyla? Javinė - ta pati Krūminė (pradžių varpų) 
ir galiausiai ta pati javus auginanti, duoną duodanti Žemyna? Karaliūnė - kažkokia 
atskira dievaitė ar karalienės Saulės dukra, karalaitė Aušrinė? Laukpatis ir Lauksargis, 





11 Ališauskas 2012, 56. 
12 Ališauskas 2012, 58. 


13 Ališauskas 2012, 56-58, dar kelis atskirus atvejus žr. 59-72. 

o dar Žemėpatis? Miškinis, Girinis ir Šilinis? Naminis, Numėjas ir (itin archajiškos 
darybos, bet panašios reikšmės) Dimstipatis? Pagirnis - po girnomis būvantis 
naminis žaltys, kaip ir Dugnai, ar Dugnoja(s)? Patolas, Patulas 'Požeminis' - didis 
atskiras mirties ir požemių dievas ar to paties Velino eponimas, kuris dar ir Peklius, 
Pikulas ar Pykuolis, nė nekalbant apie devynias galybes kitų dažnesnių retesnių jo 
vardų? Praamžis (Pramžimas) - Teodoro Narbuto pramanytas nebūtas dievas ar tik 
sudaiktavardintas praamžio Dievo epitetas? Prakūrimas - kažkoks neaiškus atski- 
ras dievas ar pats Dievas Kūrėjas? Prūsų Ukapirmas “Visų pirmiausiasis' - tas pats 
aukščiausiasis Dievas, kaip, beje, ir Aukštėjas Visagal(įs)is, ir Karalius Dangaus?“ 
Varpulis - kažkokia atskira perkūnijos dievybė ar to pat Perkūno eponimas? Žvorūna 
ir Medeina, vėliau dar pavadinta Medžiojma, - dvi deivės ar viena ir ta pati? O gal, 
kaip yra spėję Norbertas Vėlius, Gintaras Beresnevičius“, tai dargi ta pati „laukinė“ 
(tiksliau, „miškinė“, „medinė“) Laumė? 

Pabrėžtina, jog tokia padėtis esmiškai nepriklauso nuo dažno dievavardžių iškrai- 
pymo senuosiuose svetimkalbiuose šaltiniuose, dėl kurio tik kyla papildomų keblumų 
juos rekonstruojant. Tas pats tarpusavio neapibrėžtumas būdingas ir pastaraisiais 
šimtmečiais gana patikimai, aiškiai paliudytiems, iš tautosakos žinomiems dievybių 
bei mitinių būtybių vardams. Tai ne atsitiktinumas, ne skurdžių šaltinių ar nepa- 
kankamo jų ištirtumo lemtas trūkumas - tai esminė, pamatinė mitologijos ypatybė. 


1.2. Dievai ir Dievas 


Jeigu dievybės eponimas taip lengvai atsišakoja į atskirą dievybę, tai nesunku nu- 
manyti, kad ir nusistovėjęs, įprastas atskiros dievybės vardas lygiai taip pat lengvai 
gali tebūti kitos dievybės eponimas, ir regimai skirtingi dievai vos kiek gilesniame 
mitologijos lygmeny gali būti tarpusavy tapatinami, laikomi vienu ir tuo pačiu dievu. 
Pažymėtina, kad šitokia padėtis - ne šiuolaikinių tyrinėtojų atradimas, ji buvo aiškiai 
suvokta pačiose senosiose tradicijose, nuo seniausių mus pasiekusių indoeuropiečių 
religijos paminklų. Bene ryškiausias pavyzdys būtų „Rigveda““, štai I11.3: tvdm agna 
indro vrsabhdh satūm asi tvūri visnur urugūyo namasydl... „Tu, Agni, - Indra, veršis 





14 Apie pastarąjį ir jo tikėtiną tapatybę su Dievu Aukštėju žr. Ališauskas 2012a, 97-98, 101. 

15 Vėlius 1986, 17; Beresnevičius 2003, 26, 33-34; Beresnevičius 2004, 163-164, 169-170. 

16 Čia ir toliau „Rigveda“ cituojama pagal: Aufrecht I-II; Rigveda 2004. Verčiama pagal originalą, 
atsižvelgiant į naujausią ir nuodugniausią rusišką vertimą: PurBeza 1989; PurBeza 1995; 
PurBepia 1999. Cituojamą posmą bet kuriame leidinyje nesunku susirasti pagal nurodomą jo numerį 

esybių esi, tu - Višnus plačiažengis, godotinas“; 4: tvū m agne rūjū vūruno dhrtavratas 
tvūm mitrė bhavasi dasmū idyah | tvėm aryamū sūtpatir ydsya sambhiijari tvūm 
drūsšo vidūthe deva bhūjayūh „Tu, Agni, - karalius Varuna tvirtapriesaikis, tu Mitra 
būni stebuklingasis, kviestinasis. / Tu - Arjamanas, esybių-patis, kurio vaišingumą 
[norėčiau patirti], tu - Amša, sambary, dieve, dosnus“; 5: tvėm agne tvastū... „Tu, 
Agni, - Tvaštaras“; 6: tvdm agne rudrė dsuro mahė divas... tvėm pūsū vidhatdli pūsi ni 
tmūnū „Tu, Agni, - Rudra, asura didis dangaus... tu - Pūšanas, aukotojus globoji pats“; 
7: „„tvūri devil savitū ratnadhū asi Į tvūm bhūgo... „tu dievas Savitaras, brangenybes 
teikiantis, esi, / tu - Bhaga“ irt.t. (dar žr. posmus 10, 11); V.3.1: td agne vūruno jūyase 
ydttvūm mitrė bhavasi ydt si middhah / tvė višve sahasas putra devūs tvūm indro dūsise 
martyūya „Tu, Agni, - Varuna, kai užgimsti; tu - Mitra būni, kai įsižiebi; / tavy visi, 
galios sūnau, dievai; tu - Indra atnašaujančiam mirtingajam“; 2: td m aryamū bhavasi 
ydt kaninūra nūma svadhūvan gūhyam bibhargi... „Ta Arjamanas būni su moterimis, 
vardą slaptą turi, savaeigi“; 3 kreipiantis į tą patį Agnį: žūva šriyė manito marjayanta 
nūdra ydt te jūnima cūru citrū m... „Prieš tavo spindesį Marutai dabinasi, Rudra, kai tu 
gimsti, brangusis, skaistusis“ (taigi Rudra, vėliau virtusiu Šiva, čia pavadinamas Agnis); 
VIL.12.3: tvam vdruna utd mitrė agne tvūm vardhanti matibhir vūsisthūli „Tu - Varuna, 
taip pat Mitra, Agni! Tave augina mintimis Vasišthai '; X.8.5 į Agnį: bhižvas cūksur 
mahd ptūsya gopū bhiivo vūruno ydd ptūya vėsi / bliūvo apūra ndpūj jūtavedo bluivo 
dūtė yasya havydrū jūjosal1 „Buvai akis didžioji, tvarkos kerdžius, buvai Varuna, nes 
tvarkai dirbi; / Buvai Apam Napatas, Džatavedai, buvai pasiuntinys [to], kurio auka 
džiaugies“. Negana to, dievų, su kuriais sutapatinamas Agnis, vardus dažnusyk galima 
suprasti kaip bendrinius daiktavardžius, kaip minėtąsias abstrakčias sąvokas. 

Be Agnio, ir Savitaras sutapatinamas su Mitra, Pūšanu, V.81.4: utd yūsi savitas 
tini rocanėtd... utū mitr6 bhavasi deva dhūrmabhih „Štai eini, Savitarai, trimis lau- 
kais, štai... štai Mitra tampi, dieve, [savo] ypatybėmis“; 5: utėsise prasavdsya tvūm ėka 
id utū pūs bhavasi deva yūmabhih „Štai viešpatauji vaisingumui, tu — vienas, štai 
Pūšanu tampi, dieve, keliaudamas“ (gal net būtų galima versti „Dieve“ žr. toliau). 

Soma paskelbiamas kitų dievų „gimdytoju“, IX.96.5: sėmah pavate janitū 
matinūrū janitū divė janitū prthivyūl / janitūgnėr janitū sūryasya janitėndrasya 
janitėta visnolh „Soma košiamas, gimdytojas minčių, gimdytojas dangaus [arba: 
Dievo], gimdytojas žemės, / gimdytojas Agnio, gimdytojas Sūrjos, gimdytojas 
Indros, gimdytojas beigi Višnaus“. Ir t. t. 





17 Žodis vi-dhatd- žymi tradiciniame aukojime dalyvaujantį žynį, kuris auką išdaro, išnarsto ir 
išdėlioja dalimis, lietuviškai pažodžiui būtų iš-dėtojas, plg. iš-dėti “viską išimti (iš ko), "išstatyti, 


išdėlioti atviroje vietoje, 'išromyti' ir pan. (LKŽ II, 448-449). 

Senovės indų vedos - ne išimtis. Panašiai senovės skandinavų „Jaunesniojoje 
Edoje“ apie religinės poetinės kalbos ypatumus sakoma: „Kiekvieną deivę galima 
pažymėti bet kurios kitos deivės vardu, pridėjus prie to vardo jos savybės, veiklos ar 
giminystės pavadinimą“; savo ruožtu dievus „asus galima pavadinti bet kurio kito 
aso vardu, pridėjus prie to vardo jo savybės, veiklos ar giminystės pavadinimą““. Šis 
„raiškos būdas vadinamas keningu. Jis sudarytas taip, kad mes sakome "Odinas" ar 
“Toras, ar minime kurį kitą iš asų ar alvų, o paskui pridedame įvardytajam kito aso 
(nuo)savybės, gebėjimo ar kokio nors jo žygdarbio pavadinimą. Tada visas šis pava- 
dinimas apibūdina tą kitą, o ne tą, kuris buvo įvardytas. Taigi mes sakome “pergalės 
Tiuras; pakaruoklių Tiuras' ar nešulio Tiuras, ir tai Odino apibūdinimai“*. Ir t. t. 

Ojei taip, tai galiausiai išvis bet kurios dievybės, bet kurio dievo vardą galima 
suprasti kaip sustabarėjusį eponimą. Savo ruožtu visas „panteonas“ tokiu atveju 
gali būti sutraukiamas į vos kelis ar net į vienintelį, slapta vieną tikrąjį Dievą. Kad 
įsitikintume, jog šitoks požiūris irgi nėra koks šiuolaikinis pramanas, bet iš šaknų 
yrabūdingas pačioms senosioms tradicijoms, vėl kreipkimės į „Rigvedą“, pavyzdžiui, 
1164-46: indram mitrūrA vūrunam agnim ūhur ūtho divydh sū suparnė garūtmūn | 
ėkari sūd vipra bahudhū vadanty agnira yamdm mūtarišvūnam ūhul) „Indra, Mitra, 
Varuna, Agniu šaukiamas, o jis, dieviškasis, - paukštis Garutmanas. / Vieną 
esantį išminčiai daugiariopai vadina - Agniu, Jama, Matarišvanu 
šaukia“; X.82.3: ...yo devūnūri nūmadhū ėka evd tūrii samprašnūm bhuivana yanty 
anyū „kas dievams vardus duoda, vienui vienas, pasjį su prašymais būtybės 
eina kitos“; X121.8:...y6 devėsv ddhi deva ėka ūsit kūsmai devūya 
havisū vidhema „kas virš dievų vienas Dievas buvo, - kokiam gi 
Dievui auką padėsim*“ 

Iškalbingi ir VI.50.15 paskutiniai žodžiai: ...dyaiir devėbhih prthivi samudraih, 
kuriuos galima versti „dangus su dievais, žemė su vandenimis“, bet galima ir 
„Djausas su dievais“ arba tiesiog „Dievas su dievais“ - ta prasme, kad visi dievai 
esti Dievuje kaip vieno visa apimančio dangiškojo spindesio atšvaitai, kaip vienos 
Saulės begaliniai spinduliai. Panašiai „Atharvavedoje“ X.7.38 vienas Dievas ir 
dievai prilyginami medžiui ir jo šakoms (antroji posmo pusė): tasmin chrayante 
ya u ke ca deva vrksasya skandhah parita iva sūkhūh „Jin remiasi kokie tik yra 
dievai kaip medžio kamieną apsupusios šakos'**. 





18 M9, 121. 
19 MŠ, 165. 
20 Čiair toliau „Atharvaveda“ cituojama ir verčiama pagal Atharvaveda 2009, atsižvelgiant į klasikinį 


angliškąjį (Atharvaveda 1996) ir naujausią rusišką (ATrxapBaBeza 2007) vertimus. 

"Tas pat požiūris Indijoje pabrėžiamas ir po tūkstantmečio, upanišadose. Antai 
„Brihadaranjaka upanišadoje“ 1.4.6: tad yad idam ūhur amurn yaja, amurh yajety 
ekaikarm devam, etasyaiva sū visrstih, esa u hy eva sarve devūl „tada, kai antai 
sakoma: 'aukok šitam, aukok anam po vieną dievui, - Jo iš tikrųjų tai sukurta, 
Jis iš tikrųjų tie visi dievai; „Maitry upanišadoje“ Va: tvam brahmū tvafi ca vai 
visnus tvar rudras tvam prajūpatili, tvam agnir varuno vūyus tvam indras tvam 
nišūkarah: tvam annas tvam yamas tvam pythivi tvar visšvam tvam athūcyutah 
„Tu - Brahma, "Tu, išties, - ir Višnus, Tu - Rudra, Tu - Pradžapatis, Tu - Agnis, 
Varuna, Vajus, Tu - Indra, tu - naktikūra [Mėnulis]; Tu - maistas, Tu - Jama 
[Mirtis], Tu - žemė, Tu - viskas, Tu gi - nenykstamas“*. Ir t. t. 

Panašiai Vakaruose neoplatonikas Damaskijas teigė, esą „Jamblicho laikais 
beveik visi filosofai tikėjo, kad jaunesnieji būtiškieji dievai yra aukščiausiojo 
antbūtiško Dievo sklaidmenys“**. 

O štai pamokantis pavyzdys iš šiuolaikinės „pirmykštės“ religijos. Žymus 
XX a. antropologas E. E. Evans-Pritchardas, tyrinėjęs nuerų gentį pietų Sudane, 
aptiko, jog vienu ir tuo pačiu žodžiu kwoth jie įvardija ir aukščiausiąją dievybę, 
kurią Evans-Pritchardas vadina „Dievas“, nuerų žodį rašydamas didžiąja raide 
(Kwoth), ir bet kurią konkrečią dvasią, kurią tyrinėtojas taip ir vadina, „dvasia“, 
tą patį Žodį rašydamas mažąja (kwoth). Pasak tyrinėtojo: „Kalbant apie nuerų 
religiją, keblumą sudaro tai, kad ir Dievas yra Kwoth, ir kiekvienas jo skaidmuo 
yra kwoth, tad nuerai, kalbėdami apie vieną iš jo skaidmenų, kartu kalba ir apie 
Dievą - tik tam tikru atskiru atžvilgiu. Užtat kai jie apie kurią nors dvasią sako 
"tai jo dvasia ar "tai jų dvasia, jie sako, jog tai yra Dievas, suvokiamas atskiro 
žmogaus ar socialinės grupės atžvilgiu. Kitaip tariant, Dvasia ir dvasia - ne dvi 
skirtingos sąvokos. Šį požiūrį geriau suprasti galėtume Dvasią, nuerų prasme, 
palyginę su oru, nes apskritai oras ir “tam tikras' oras nėra skirtingi dalykai. Tad 
nors apie bet kurią atskirą dvasią galime pasakyti, jog tai yra Dievas, negalime 
pasakyti, neva Dievas tebūtų kažkokia atskira dvasia, nes jis yra Dvasių Dvasia, 
arba Dvasia savo vienybėje“*. Taigi: „Dievas yra vienas ir kartu daugus - vienas 
savo esmėje ir daugus savo socialinėmis apraiškomis“**. 

Latvijoje pastaraisiais laikais panašų požiūrį yra išsakęs L. Berzinis: „Jei Die- 
vas buvo toks didis, kad galėjo dalyvauti visame kame, <...> tai jam reikėjo ir savo 





21 PU, 165, 814; pirmąją citatą plg.: Upanišados 2013, 142. 
22 Uždavinys 2002, 68. 
23 Evans-Pritchard 1967, 111112. 


24 Evans-Pritchard 1967, 118, daugiau žr. 119-126. 

pavidalą keisti. Kadangi vaikiškai liaudies vaizduotei būtų per sunku visagalybę 
įsivaizduoti kaip nematerialią valią, jai reikia regimų priemonių, kuriose ši valia 
galėtų įsikurti. Todėl Dievas netrunka pasirodyti kaip senelis, po išorine negalia 
slepiantis didelę išmintį ir galią; netrunka jis prisiimti ir kokio nors elemento 
pavidalą, kad taip įvykdytų savo ketinimą“; pacitavęs šiuos Berzinio žodžius, 
Haraldas Biezajis iš savo varpinės priduria: „Šiais paprastais žodžiais išsakytą 
požiūrį jis toliau interpretuoja, kalbėdamas apie Vėjo dievą: Vėjo dievas - tai 
ne vėją valdantis dievas, o Dievas, tik pasirodęs vėjo pavidalu, todėl Vėjo dievo 
negalima mušti, nes tuomet muštum patį Dievą. Kaip rodo pastarieji Berzinio 
žodžiai, toks vėjo dievo esmės aiškinimas aiškiai atskleidžia jo išreikšto požiūrio 
tikrąją esmę — tai žinoma interpretatio theologica. Medžiaga kalba apie daugelį 
dievų, o mąstytojas dogmatikas juos suvienija į vieną aukščiausiąją esybę, ir jie 
tampa šios vienos esybės įvairių manifestacijų pavidalais“. Pavadinsi nepagadinsi, 
aišku tik, kad tokia interpretatio theologica anaiptol nėra primestinė kokio šiuolai- 
kinio „mąstytojo“ užgaida - ji įdėm būdinga tiek seniausioms mus pasiekusioms 
indoeuropiečių, tiek šiuolaikinėms „pirmykštėms“ tradicijoms. 

Lietuvoje tokį požiūrį bene ryškiausiai yra teigęs Simonas Daukantas „Būde“, 
podraug savaip interpretuodamas kai kuriuos senųjų šaltinių minimus dieva- 
vardžius: Vadino jį Praamžiu nuo žodžių pra ir amžius, beje, amžiaus neturinčiu 
arba be pradžios esančiu ir pačiu pirmuoju, kurio pradžiai laiko nėra žinomo, tai 
yra be laiko. Vadino jį Visagysčiu, arba Gyveleižiu, arba Gyveleidžiu, nuo žodžių 
gyvas ir leisti, beje, visiems gyvybą duodančiu. Vadino jį taip pat Visgamtu, arba 
Vaisgamčiu, nuo žodžių vaisius ir gimdyti, beje, vaisių gimdančiu, arba gamtą 
veisiančiu. Vadino jį Aukopirmas nuo žodžių auka ir pirmas, kaipo tas, kurį reikia 
visų prima aukauti arba garbinti. Vadino jį [...] Lygyčiu nuo žodžio lygus, kuris 
vienybę ir meilę tarp žmonių antturi. Vadino jį Derintoju nuo žodžio derėti, arba 
derinti, nesgi, kad jis nebūt šildęs ir kutinęs javus ir visą gyvį šiame pasauly, tad 
niekas nebūt veisęsis ir augęs““. Toliau: ...vadino jį taip pat Pergrūdžiu nuo žodžių 
perėti ir grūdas dėl to, jog jis globė javus ir vaisius, kuriais žmonės ir gyvuliai mito 
<...> Laukpačiu nuo žodžių laukas ir pats, jog jis gyveno ne vien aukštybėse, bet 
ir lauke, kurį jis rėdė taip pat, kaip jei dangaus aukštybės. Vadino jį Žempačiu 
nuo žodžių žemė ir pats, beje, tarė jį esantį ne vien danguje, lauke, bet ir pačioje 
žemėje...?7. Esmė: Čia dar ne vienas gali klausti, dėl ko taip daug vardų lietuvių 





25 Biezais 2008, 58. 
26 Daukantas 1976, 490. 
27 Daukantas 1976, 491. 

išminčiai pramanė savo Dievui. Tam lig neatsakius, gali jo vėl klausti, kaip žmo- 
gui neišmanančiam gal aiškiau Dievą parodyti, jei ne per jo privalumus, kuriuos 
ir visų didžiausias mulkis, minėdamas sau vieną žodį, gali stipriau Dievo galybę 
įsitėpti“š. Istoriniuose šaltiniuose regima senovės lietuvių daugdievystė savo ruožtu 
priskiriama tradicijos esmės neišmaniusių svetimšalių, prašaliečių „nuopelnui“: 
Čia taip pat reikia dar persergėti, jog prašaleičiai, nepermanydami lietuvių kalbos, 
kožną privalumą ypatingu dievu pramanė“. 

Šį požiūrį trumpai drūtai ir grakščiai vainikuoja, tarsi senaisiais išminčiais 
poetais sekdamas, Kazys Bradūnas eilėraštyje „Kraujas ir pienas“: Skaičiuoju, 
skaičiuoju dievus, / O suma - vienų vienas“. 

Galiausiai ir pats Dievo vardas gali būti suvokiamas kaip eponimas, epitetas, 
reikšme "šviesusis, švytintysis, spindintysis' arba/ir 'dangiškasis*". Tuomet išties 
belieka pakartoti neatsakomą, esmiškai retorinį „Rigvedos“ klausimą: „Kas virš 
dievų vienas Dievas?“ Ir šitoks santykis su Neapsakomuoju išties būtų bene 
tikriausias, doriausias. 

Žinoma, visada būtina turėti omeny, kokio luomo bei išsilavinimo žmogaus 
religiją nagrinėjame: valstietis, ūkininkas gali gyventi apsuptas daugybės dievų ir 
dievybių, o tos pat tradicijos profesionalus žynys poetas tuo pat metu veikiau bus 
linkęs į gilesnę, abstraktesnę sampratą. Bet jis juk ir geriau išmano tradiciją, yra 
arčiau jos gyvo dvasinio branduolio, jos praamžės versmės - kaip ir krikščionybę 
geriau išmano pasišventęs išsimokslinęs vienuolis nei beraštis piemuo. Galiausiai 
pravartu būtų, kai tik įmanoma, atsižvelgti ir į asmeniškus pateikėjo polinkius 
bei sugebėjimus, kurie neišvengiamai kažkiek, gal net gerokai, lemia atitinkamos 
religijos sampratą. Ir t. t. Bet visa tai nebekeičia reikalo esmės, o tik paryškina 
pirmapradį, pamatinį bet kokio panteono sąlygiškumą. 


1.3. Panteono sąlygiškumas 


Norbertas Vėlius mums dar primena: „Kita mitologijos savybė, apsunkinanti 
jos rekonstrukciją, yra polisemija: tas pats mitinis personažas neretai atlieka 
kelias funkcijas arba keli personažai atlieka tą pačią. Į šią savybę galima ne- 
kreipti dėmesio atkuriant abstrakčią mitologijos 'struktūrinę būklę, tačiau jos 





28 Daukantas 1976, 497. 
29 Daukantas 1976, 504. 
30 Bradūnas 1990, 408. 
31 Žr. West 2007, 120, 124 ir ypač 167-168. 

nepaisymas gali padaryti daug nemalonumų atkuriant konkretaus laikotarpio 
konkrečius dievus“**. 

Taigi ne tik „atskiro“ dievo vardas, bet ir jo funkcijos, jo veiklos bei atsako- 
mybės sritis iš esmės yra neapibrėžta ir dviprasmė. Štai vedų Varuna - ir vandenų, 
pirmykščio kosminio vandenyno, ir nakties dangaus dievas (šiuodu vaizdinius 
mėginama suderinti nakties dangų įsivaizduojant kaip „apsivertusius“, skliautui 
sukantis, požeminius vandenis), ir būties tvarkos, teisingumo sergėtojas, nusidėjėlius 
baudžiantis pančiais bei kilpomis, ir t. t. Arba štai Indra - ir atmosferos lygmens 
dievas, tiesiogiai susijęs su griaustiniu, ir karių bei karo dievas, ir dievas poetas, 
globojantis bei įkvepiantis žynius (čia, tiesa, įžvelgtina vienos ir tos pačios pamatinės 
„funkcijos“ raiška trijų atitinkamų luomų ideologijoje: ūkininkų, karių ir žynių). 
Panašiai lietuvių Perkūnas - ir karių bei valdovų dievas (tuomet jis „dievų rykys“ ar 
„dievas rykys“), ir motinos žemės vaisintojas, griaustinio bei lietaus dievas žemdirbių 
religijoje, ir „muzikantas“, „Dievo žodis“, žyniškos galios, dvasinio žinojimo šaltinis. 

Mažų mažiausiai tad dievybės „funkcija“ yra interpretacijos ir aiškinimo 
dalykas, atviras vis naujoms įžvalgoms - tik nieku būdu ne griežtai nustatyta 
„etatinė pareigybė“. Kaip dievų vardai gali būti laikomi „stambesnio“ dievo eponi- 
mais, o šių „stambesniųjų“ dievų vardai - vieno vienintelio visa apimančio Dievo 
eponimais, tarsi nuo lapų einant prie stiebelių, toliau šakų ir galiausiai kamieno, 
taip visos smulkios „atskiros“ dievų funkcijos gali būti suvedamos į tam tikrus 
stambesius, gilesnius būties bei atitinkamo elgesio archetipus ir galiausiai - į vieną 
vienintelį pamatinį Būties Archetipąs*. 





32 Vėlius 1993, 58. 

33 Čia nėra galimybės pateikti gana gausių duomenų, akivaizdžiai rodančių žynišką Perkūno raišką, 
tyrinėtojų dėl išankstinės nuostatos nepastebėtų. 

34 Šiek tiek atleidus vadžias, - bent jau išnašos teisėmis, - galima būtų pasamprotauti, jog dievai mena 
visai ne kažkokį „privalomą“ religijai dieviškų asmenų rinkinį ar sąrašą, taigi išvis ne panteoną 
įprasta prasme, o veikiau atitinkamą mąstymo būdą - esmiškai „poetinį“ mąstymo būdą, kuris, 
pabrėžiant jo archajiškumą bei skiriant nuo šiuolaikinės poezijos, dar vadinamas „mitiniu poetiniu“ 
ar „mitopoetiniu“. Iš esmės tai įasmeninantis vaizdijantis mąstymas, įsipareigojęs savo pagimdytiems 
„asmenims“ ne daugiau nei protas jam kilusioms mintims ar vaizdiniams, iš kurių kiekvieną gali 
čia pat išskaidyti į smulkesnius arba sulieti, kartu su kitais, į bendresnį. Žinoma, priklausomai nuo 
mąstančiojo poreikių bei gebėjimų. Ir kaip mūsų mintys bei jų menamos būsenos mums gali būti 
svarbios ar bevertės, lemtingos ar išganingos, įkyrios ar nesučiumpamos, slegiančios ar siekiamos, 
šiukštu neliečiamos, neabejotinos ar žadinančios smalsumą, sukaustančios ar teikiančios atgaivą, 
įkalinančios ar išlaisvinančios sielą, taip mes elgiamės ir su savo „dievais“. Pati sąmonė, iš kurios 


gimsta ir kurioje ištirpsta visos mintys, visi vaizdiniai, savo ruožtu ir atstotų tą vienąjį Kas. Panašiai 

Šiaip ar taip, akivaizdu, kad iš gyvos religijos reikalauti griežtai apibrėžto 
panteono su baigtiniu skaičiumi dievų, iš kurių kiekvienas turėtų savo vardą (dar 
asmens kodą su paso numeriu) ir griežtai (pagal darbo sutartį) nustatytas funkci- 
jas - iš pagrindų klaidinga, išties juokinga. Joks save gerbiantis religijotyrininkas 
ar mitologas rimtai apie tai nė nekalba. O jei mokslo istorijoje tokių bandymų ir 
pasitaiko, jie daugiau pasako ne apie tiriamąjį dalyką, bet veikiau apie patį tokį 
„tyrinėtoją“ ir jo išankstinę nuostatą, nieko bendra neturinčią su tikrove. 

Žinoma, būtinybė atrinkti baigtinį dievų skaičių ir dargi priskirti jiems 
apibrėžtus bruožus, netgi būdingas veido išraiškas, iškyla juos ėmusis vaizduoti 
dramoje, dailėje (ko vertos šiuo atžvilgiu vien populiarių leidinių iliustracijos!), 
juoba skulptūroje ir kt. Bet tai jau atitinkamos meno rūšies ir pačių atvaizdų 
savybės - ne mitologijos, juolab ne gyvos religijos! Juk iš žmogaus nuotraukų mes 
nemėginame sudėti jo gyvo! Ypač jei nesame tikri, ar tai vis vieno ir to paties, ar 
kelių skirtingų žmonių nuotraukos... 

Užtat ir „stabmeldystės“ sąvoką senosioms religijoms lengva ranka taikan- 
tiesiems būtų pravartu pirma pažvelgti į veidrodį - ar tik ne čia slypi tikrosios 
stabmeldystės šaknys? Ir dar suprasti, - jei tik tai ne pernelyg nepakeliamas 
reikalavimas, - kad panašiai (ne)mąstančių, žinoma, buvo visais laikais, visuose 
kraštuose, tačiau ne jie lemia religijos esmę. 


2. „PANTEONO“ SĄVOKOS KILMĖ IR TURINYS 
2.1. Antika ir Artimieji Rytai 
Tarptautinis žodis pantednas yra graikų kilmės, atsiradęs iš šventyklos pavadini- 


mo Ity9e:ov. Gramatiškai tai niekatrosios giminės būdvardis, apibūdinantis 
šventyklą (n. /g00v), vyr g. būtų 74v9zoc, o reiškia jis visų dievų'; taigi Panteo- 





gyvos kalbos žodžiai dažniausiai turi ir po kelias, kitąsyk gerokai skirtingas reikšmes, ir po kelis 
sinonimus atskiroms sutampančioms reikšmėms, taigi yra ir daugiareikšmiai, dviprasmiški, 
griežtai neapibrėžti, ir gali būti pakeičiami kitais (dar pridurkime žodžių tarpusavio sąskambius, 
etimologines sąsajas ir t. t.), bet tai anaiptol netrukdo susišnekėti, priešingai - praturtina, pagyvina 
kalbą bei mąstymą ir kaip tik įgalina tokį reiškinį kaip poezija. Visus žodžius savo ruožtu gimdo 
ir įgalina, kaip vienas pirmapradis Gyvas Žodis, - žadas "galėjimas kalbėti" ir būtent 'sąmonė, 
nuovoka' (LKŽ XX, 26). Mitologija ir turėtų būti suprantama kaip „kalba“ - moksliškiau tariant, 


semiotinė kalba, antrinė ženklinė sistema, - nesistengiant jos suvesti į griežtas kareivinių komandas. 

nas - tai visiems dievams skirta, visų dievų šventykla“. Lietuviškai tad pavadinimą 
Ilty9z:0y (igodv) pažodžiui galėtume išversti atitinkamu būdvardžiu mot. g. 
Visadievė ar Visdievė (šventykla). 

Garsiausia šitaip pavadinta antikinė šventykla buvo ir tebėra Romos Pan- 
teonas, pastatytas 27 m. pr. Kr., 10 m. trenktas žaibo ir sudegęs, bet 118-125 m. 
perstatytas iš naujo ir išlikęs ligi šiol. VII a. pradžioje šventykla buvo įsisavinta 
Bažnyčios ir pervadinta į Švč. Marijos Kankinių bažnyčią, vėliau — Švč. Marijos 
rotondą (t. y. apskritąją, pagal jos pagrindo formą) ir taip tebevadinama iki šiol“. 
Dėl sąsajos su šventaisiais, taip pat dėl tradicijos žymiausius bei ypač nusipelniu- 
sius veikėjus laidoti šventovėse bei šventoriuose? ilgainiui išsirutuliojo akivaizdžiai 
antrinė panteono samprata - kaip tautos, valstybės ar kt. didžiūnų palaidojimo 
vieta. Tačiau mus dabar domina ne šios sąvokos raida ir vėlyvieji antriniai jos 
atprasmiai, o kilmė ir pirminis turinys. 

Būta šiuo vardu pavadintų šventyklų ir Senovės Graikijoje, o pats žodis 
zavOetoy žinomas jau iš Aristotelio raštų (jei tai ne vėlesnis perrašinėtojo 
intarpas), patikimiau - iš helėnizmo laikotarpio raštų (orfinių himnų ir kt.)?8. 
Tačiau pati pirminė sąvoka 74yTe5 Yzo( visi dievai, sudaranti šio sudurtinio 
žodžio pagrindą, žinoma nuo seniausių laikų: štai Homero „Iliadoje“ (VIII.5) 
TdyTeG Te Yzoi TA0A! TE Dėka: „ir visi dievai, ir visos deivės“? — taip 
Dzeusas kreipiasi į dievus jo sušauktame pasitarime Olimpo viršūnėje. Tą pat 
frazę „Odisėjoje“ (VIII.341) prisiekdamas pakartoja Hermis (Jeronimo Ralio ver- 
timu): „Lai į mane susirinkę dievai visi Žiūri ir deivės“**. „Visi dievai“ - iš pažiūros 
niekuo neypatingas žodžių junginys, todėl, suprantama, jis pasitaiko dažnai. Jį 
mini Demostenas (De falsa legatione, 16): 60 Ze0 xa! 16vTEc 9zoi „Dzeuse 
ir visi dievai“; Ksenofonas (Cyropaedia VIII.7.3): Ze0i zaTP6E xai "HAE 
xai TkyTEC Yzoi „tėvų globėjau Dzeuse, Helijau ir visi dievai“; Platonas (Eu- 
thyphro 9e1-3): "AAA" šyoye palny Ev ToŪTO eivai TO Gotov 6 Žv TAVTEC 
oi Oeoi piAGOLY, xa! TO švavTiov, 6 Žv ndyTEO Oeol UOoGOLY, AvĖGLOY 
„Bet aš pasakyčiau, kad šventa tai, kas miela visiems dievams, ir priešingai — 
šventvagiška tai, ko visi dievai negali pakęsti“; vėl Platonas (Cratylus 401d): 





35 Klein 2003, 531. 

36 AŽ, 372-373; CMR, 404; LA, 407 ir kt. 

37 Žr. Aričs 1993, 31-34. 

38 Už šias žinias dėkoju dr. Vytautui Ališauskui. 
39 ĮĮTPC, 1268, s.v. 1ž<. 

40 Odisėja 1964, 143. 

T0 ydo TOO TAYTO0Y Iedv T Eoti np06T7 TpOdUELY eixoc ExElvoUc 
olvivec TJY TEYTOY oUoiay "ėoolav" ėzu0vduaoav „nes tikėtina, kad 
visų dalykų esmę įvardijusieji essia Hestijai aukos pirmai, anksčiau už visus 
dievus“ (vertė Mantas Adomėnas); dar Platonas (Symposium 195a): pyui ody 
šyo TAYTOY Oedy eidaiuOdvoy GyT0v "EowTa, ei Ošus 42! dveučonToY 
sizeiv, eUdaUovėoTaTOV eivai zdT6V „Mano įsitikinimu, iš visų dievų, - visi 
jie laimingi, - Erotas (jei leista taip kalbėti neužsitraukiant rūstybės) - pats lai- 
mingiausias“ (vertė Tatjana Aleknienė); Pausanijas (Graeciae descriptio Va5.10): 
udvaiuo dė Tais NUuoais 00 voutčouoiy olvov oUdė Taio AeoTolyvaios 
onšvds1y 0008 ši TO Bao TO xOYĖO TAYTOY Izcov „Jie nepratę nulieti 
vyno tik nimfoms, šeimininkėms ir ant bendro visų dievų aukuro“; Flavijus Klau- 
dijus Julianas ( Ašyyaiov 77 BoUAž xa! TO Yjuo 11): lorwo ZeUg, "Haog, 
Aone, 'Adyvė xa! rAvTEO Oeoi „težino Dzeusas, Helijas, Arėjas, Atėnė ir visi 
dievai“. 

Iš paminėtų pavyzdžių matyti, kad: Dzeusas paprastai skiriamas nuo „visų die- 
vy“; „visi dievai“ dažniausiai paminimi prisiekiant, dievagojantis ar kitaip šaukiantis 
dievų; vieną ar kelis konkrečiu atveju rūpimus dievus pavadinus vardais, „visi die- 
vai“ paminimi kaip savotiškas „liekamasis narys“, apimantis visus neįvardytus; nuo 
Pausanijo paminėto visų dievų aukuro (Bw0405 TAYTO0V Ygdov) ligi „panteono“ 
tėra vienas žingsnis (74v9e:05 Bauoc 'visdievis aukuras > TA4v9e:ov (epdy 
“visdievė šventykla). 

Reikšminga, jog tuo pat būdvardžiu 'visadievis' ar “visdievis' Senovės 
Graikijoje, bent jau helėnistinėje sinkretinėje graikų-Egipto tradicijoje, galėjo 
būti apibūdinamas Dievas. Štai Algio Uždavinio patikinimu, „vienatinis Dievas 
šiame kontekste suvokiamas kaip visadievis - pantheos““, t. y. pūntheios, arba 
Tav9eLoc. 

Savo dievus graikai įvairiai skirstė į būrius, o vieną iš būrių sudarė vyriausieji, 
arba Olimpo, dievai, kurie buvo suskaičiuoti ir sudarė dvyliką: Dzeusas, Hera, Apo- 
lonas, Artemidė, Arėjas, Atėnė, Afroditė, Hefaistas, Hermis, Poseidonas, Demetra, 
Hestija; vėliau į sarašą tapo įtrauktas Dionisas, į Olimpą priimtas ir Heraklis, tad tu- 
rėjo susidaryti keturiolika; negana to, sąrašas nėra visai pastovus: išstumdami kitus, 
jame kartais gali atsirasti Kronas, Faibas, Plutonas ir kt.; romėnai graikų pavyzdžiu 





41 Už suteiktus pastaruosius pavyzdžius ir jų vertimus (kur nenurodytas kitas vertėjas), taip pat 
už geranoriškus patarimus ačiū Pauliui Garbačiauskui! Platono „Kratilas“ ir „Puota“ prieinami 
lietuviškai: atitinkamai Platonas 1996, 104, 105 ir Platonas 2000, 35. 


42 Uždavinys 2003, 25. 

irgi vardija dvylika dievų, bet ne visai tuos pačius (jų atitikmenis) ir kita tvarka: 
Junona, Vesta, Minerva, Cerera, Diana, Venera, Marsas, Merkurijus, Jupiteris, Nep- 
tūnas, Vulkanas, Apolonas; romėnų sąrašas irgi įvairuoja: jame gali atsirasti Saturnas, 
Bakchas ir kt. Kiti, ypač žemės ir požemio dievai, kaip Hadas, Persefonė, taip pat iš 
ankstenių kartų dievų Uranas, ir daugybė kitų į olimpiečių sąrašą nepateko, nors jų 
atskyrimo požymiai nevisuomet aiškūs (antai olimpiečiai Demetra ir Hefaistas irgi 
ryškiai susiję su žeme bei požemiais, abejotinas ir olimpiečio Poseidono dangišku- 
mas). Kaip matyti, nėra Olimpe ir Eroto, pasak Platono, „laimingiausio“ iš dievų. 
Taigi Olimpo dievai tikrai nėra visi dievai. Kitur Platonas („Faidras“ 246.e-247.a) 
pateikia štai tokį vaizdą: „Dzeusas, didis vadas danguje, sparnuotu vežimu važiuoja 
pirmasis, viską sutvarkydamas ir viskuo besirūpindamas, o paskui jį seka dievų ir 
daimonų kareivija, išrikiuota vienuolika būrių. Tik vienintelė Hestija nepalieka dievų 
buveinės, o likusieji dievai, visi pagrindiniai, įeinantys į dvylikos skaičių, vadovauja 
kiekvienam jų patikėtai rikiuotei“**. Vadinasi, turime vienuolika dievų „vadų“ + didįjį 
visų vadą Dzeusą + namie likusią Hestiją = 13 pagrindinių dievų, nekalbant apie 
neapibrėžtą aibę jų vadovaujamųjų... O štai Homeras („Odisėja“ VI.42-46) Olimpe 
mini apskritai dievus, nei „visus“, nei skyrium olimpiečius“. Taigi visiško aiškumo 
nėra, bet pažymėtinas tradicijos polinkis savo dievus, bent iš dalies, suskaičiuoti ir 
taip „įvesti tvarką“. Skaičius 12 savo ruožtu gali būti susijęs su dvylika metų mėne- 
sių, dvylika Zodiako ženklų ar kitais dvyliktukais ir mena savotišką visumą, „pilną 
ratą“*“. Pavyzdys gali būti baliečių (Bali, Indonezija) tradicinis „dievų ratas“ - dievų 
vaizdavimas išrikiuotų ratu aplink paryškintą centrą“. 

Senovės hetitų karalius Mursilis II į savo metraščius įrašė, kad jam žygiuojant 
į karą „mano viešpatni Arinos deivė Saulė ir mano viešpatis Nergalas ir Mezula 
ir visi dievai žengė pirma manęs“*. Visiems dievams čia akivaizdžiai teko „lie- 
kamojo nario“ vaidmuo. Pasak O. R. Gurney'o, senovės hetitai, kaip ir senovės 
babiloniečiai, per Naujuosius metus rituale inscenizuodavo „dievų susirinkimą“*. 
Visų dievų sąvoką hetitams atstojo ir „tūkstantis dievų“““. 





43 AŽ, 106, 118; CMR, 387; LA, 199-200; Jobes 1962, 1612. 
44 Platonas 1996a, 42-43. 

45 Odisėja 1964, 106. 

46 MHM II,19. 

47 Jung 1990, pav. LIX. 

48 West 2007, 483. 

49 Tepun 1987, 137. 

50 JIYA, 55, 264. 

Senovės Egipte (Hermopolyje, vėliau ir Tėbuose) manyta, jog prieš sukuriant 
pasaulį dievų būtą aštuonių, keturios dievo su deive poros, tačiau seniausią Egipte 
žinomą Heliopolio „panteoną“ sudarė devyni dievai: didysis dievas kūrėjas Atu- 
mas, jo vaikai Šu ir Tefnut, pastarųjų vaikai Gebas ir Nut, brolis su seseria Osiris su 
Iside ir Setas su Neftide - pavyzdinė eneada (iš gr. žyvedę, kilm. švyegdog, devy- 
netas, devintukas'), pagal kurią savus devynetus sudarinėjo kitų Senovės Egipto 
miestų žyniai“. Lewis Spence'as pažymi, kad „nors šiuos dievų būrius sakoma esant 
sudarytus iš devynių dievybių, tai tėra nulemta jų pavadinimo pesedt, reiškiančio 
devyni“, o iš tikrųjų „devintuke“ dievų gali būti, pavyzdžiui, vienuolika, šeši ar 
pan? Memfio mitologijoje pirmasis dievas kūrėjas Ptahas kitus aštuonis dievus 
sukūręs kaip skirtingas savo emanacijas, kaip „aštuonis Ptahus“, su kuriais kartu 
sudaro devynetą ir tarp kurių yra vyriausias; tekstuose pateikiamas palyginimas, 
jog dievai yra tarsi „dantys ir lūpos jo burnoje“, kuriais jis įvardijo daiktus juos 
sukurdamas, o Totas dar vadintas Ptaho liežuviu; panašiai Heliopolio didžiojo 
dievo kūrėjo Atumo devintukas atsirado „iš jo sėklos ir pirštų““*. Taigi atskiri dievai 
drauge sudaro Dievą ir yra jo dėmenys ar apraiškos. Užtat pasakyta: „Atumas, 
tai yra - visi dievai **. Kadangi Senovės Egipte kiekvienas didysis miestas turėjo 
ar bent svarbiausiais laikė savus dievus, užtat čia, pasak A. Uždavinio, „miestų 
ir juos valdančių dievų visuma sudaro šalį (dieviškojo horizonto atvaizdą ) kaip 
vieningą panteoną“*. Senovės Egipto „visų dievų“ devintukai irgi gali būti susiję 
su kalendoriumi: kai kurie dievai (pavyzdžiui, Osiris, Horas, Setas, Isidė, Neftidė) 
laikomi esą gimę kaip tik tomis papildomomis dienomis, kurios atsiranda dėl 
skirtumo tarp mėnulio ir saulės metų“. 

„Visų dievų“ sąvoką aptinkame ir senovės žydų Biblijoje, kur jie betgi ne 
prilyginami aukščiausiajam Dievui, o jam subordinuojami (iš dalies - kaip kitų 
tautų, nežydų dievai) ir galiausiai jo naudai visai panaikinami (sulig Algirdo 
Jurėno vertimu): „Dabar žinau, kad Viešpats yra didesnis už visus dievus...“ 
(Pr 18.11); „Nes didis yra Viešpats ir labai girtinas, jis labiau bijotinas už visus 
dievus“ (1 Kr 16.25); „O namai, kuriuos aš rengiuosi statyti, turi būti dideli, nes 
mūsų Dievas yra didesnis už visus dievus“ (2 Kr 2.4); „...nes Viešpats yra didysis 





51 MHM II, 238, 630, 663; MaTbe 1996, 162, žr. 298; Lurker 1995, 48, 91. 
52 Spence 1998, 16; MaTbe 1996, 299. 

53 Marce 1996, 164; MHM II, 345. 

54 Leeuw 1963, 185. 

55 Uždavinys 2003, 19. 

Dievas, didysis Karalius viršum visų dievų!“ (Ps 95.3); „Nes didis yra Viešpats ir 
labai girtinas, jis labiau bijotinas už visus dievus“ (Ps 96.4); „Nes tu, Viešpatie, esi 
visos žemės Aukščiausiasis, aukštai iškilęs viršum visų dievų“ (Ps 979); „Juk aš 
pats žinau, kad Jahvė yra didis ir kad mūsų Viešpats yra didesnis už visus dievus“ 
(Ps135.5); „Baisus jiems pasirodys Viešpats, nes leis išnykti visiems žemės dievams, 
ir jį garbins kiekvienas iš savo vietos, visos tautų salos“ (Sof 2.11)?7. Nors šie „visi 
dievai“ nevardijami, bet pati sąvoka tiesiogiai mena „panteoną“. 

Apie senovės persų didžiojo karaliaus Darijaus tikėjimą anglų iranistė Mary 
Boyce sako: „Nors Darijus vardu kreipdavosi tik į Ahuramazdą, jis minėjo ir “vi- 
sus dievus“, tuo „turėdamas omeny tiesiog žemesnius dievus, pavaldžius Kūrėjui 
Ahuramazdai'““. Apie tiesioginę Dievo ir visų dievų tapatybę čia nekalbama, bet 
vėlgi akivaizdu, kad Išmintingasis Viešpats yra visai kito lygmens dievybė nei „visi 
dievai“ (čia gal reikia turėti omeny ir tą religinę įtaką, kurią persai yra padarę Žy- 
dams). Tačiau nenustebintų Senovės Irane ir jų tapatumas, ypač turint omeny šešias 
Ahuramazdos emanacijas - Amešas Spentas (amašą spontą, pažodžiui šventi ne- 
mirtingieji), ilgainiui, pirmiausia liaudies religijoje, virtusias savarankiškais dievais. 

M. L. Westo apibendrinimu: „Nepanašu, kad indoeuropiečiai būtų turėję 
nustatytą dievų sąrašą ar būtų priskyrę jiems kokį nors apibrėžtą skaičių. Hetitai 
minėjo tūkstantį, vedų poetai - trisdešimt tris, o vienoje vietoje 3339. Įvairiose 
kultūrose sporadiškai pasirodo rinkiniai po dvylika, bet jie, regis, tebus antrinio 
sisteminimo vaisius - ne protėvių tradicijos tąsa. Kas labiau primena senovės, bent 
jau graikų-arijų, paveldą, tai paprotys šauktis visus dievus griežtai neapibrėžiant 
jų individualios tapatybės. Apie keturiasdešimt vedų himnų yra skirti visiems 
dievams) višve deval, šį įvardijimą dažnai kartojant tekste. Zarathuštra ('Jasna' 
32.3) pavartoja etimologiškai atitinkamą įvardijimą daėva vispūnho, nors ne tokia 
pagarbia prasme: daivai jam tėra garbinimo neverti demonai, ir jis sako juos esant 
gimusius iš Piktosios Minties. Homerui “visi dievai" bei visi nemirtingieji' irgi yra 
įprasta formulė. Kreipiniai į visus dievus' paliudyti nuo Mikėnų laikų, jų dažnai 





57 Į tikrąjį monoteizmo ir politeizmo santykį pasaulio religijose čia nėra galimybės pasigilinti, reikia 
tik pažymėti, jog šios teorinės sąvokos ne įvardija dvi skirtingų rūšių religines sistemas, o veikiau 
nužymi rėmus, tarp kurių įvairios pasaulio religijos įsitenka, vienos arčiau vieno kraštutinumo, 
kitos - arčiau kito. Arba kaip fizikoje šviesa: vienais atvejais ji reiškiasi kaip dalelių srautas („dievai“), 
o kitais - kaip elektromagnetinės bangos (vienas visa smelkiantis Elektomagnetinis Laukas, 
„Dievas“). 

šauktasi kaip liudininkų prisiekiant bei sudarant sandėrius“*. „Kaip vedų bei graikų 
tradicijose matėme įvardijimą 'visi dievai, taip lygiagrečiai užtinkamas “visi nemir- 
tingieji: visve am/tūh (Rigveda 1.594, 72.2 ir t. t.); vispgsca amašą spantą (Jasna 
42.6, plg. 71.4); 74vTO0Y EYavaTaov (Iliada X.463; XX.314) ir t. t? 


2.2. Senovės Indija 


Vedų Visų dievų mes dar nematėme - senovės indų tradicija taip gausiai paliudyta 
ir tokia pamokanti, kad apie ją dabar pakalbėsime atskirai. 

„Rigvedoje“, seniausiame indų ir viename seniausių išlikusių apskritai in- 
doeuropiečių tradicijos paminklų, Visiems dievams skirtų himnų yra ne „apie 
keturiasdešimt“, kaip kažkodėl tapo įprasta teigti, o per trečdalį daugiau - pridūrus 
porą himnų, skirtų Visiems dievams drauge su vienu ar kitu atskiru dievu, jų yra 
bent 65, būtent: I.3 (kartu su Ašvinais, Indra ir Sarasvate); 14; 89; 90; 105; 106; 107; 
122; 139; II.29; 31; III.20 (kartu su Agniu); 54; 55; 56; 57; IV.55; V.41; 42; 43; 44; 45; 46; 
47; 48; 49; 50; 515 VI.49; 50; 51; 52; VII.34; 35; 36; 375 39; 405 42; 43; VIII.27; 28; 29; 30; 
83; X.31, 35, 36, 57, 61, 63, 64, 65, 66, 92, 93, 100, 109, 114, 126, 128, 137, 141, 157, 181“, 

Vien šiuose, Visiems dievams skirtuose, himnuose įvairiu dažnumu, įvairia 
eilės tvarka ir įvairiais rinkiniais minimi dievai, išrikiavus juos pagal mūsiškę 
abėcėlę, būtų: Aditė, Adža Ekapadas, Agnis, Ahi Budhnja, Ajus(as), Amša (ar 
Anša), pusdievis Angiras ir Angirasai, Apam Napatas, (dgs.) Apos, Aramatė, 
Arjamanas, Ašvinai (dviskaita, kitaip Nasatjai), Atris, Bhaga, Brihaddiva, 
Brihaspatis (kitaip Brahmanaspatis), Dakša, Dhataras, Dhišana, Djausas pa- 
prastai kartu (nors nebūtinai) su Žeme, pavadinama (daugiau nei) trim skir- 
tingais žodžiais, toliau Dravinodas, Ida, Indra, Matarišvanas, Mitra, Narašamsa 
(ar Narašansa), Pardžanja, Parvata, Parvatė, deivė Pastja, Pradžapatis, Prišnė, 
Puramdhis, Pūšanas, Rama, Rasa, pusdievis Ribhukšanas (kartais dgs., kitaip 
Ribhūs), Rodasė, Rudra, Saraju, Sarasvatė, Savitaras, Sindhu, Soma, Sūnrita, 
Sūrja, deivė Svastė, Trita (kitaip Trita Aptja), Tvaštaras, Urdžavjė, Urvašė, 
Ušasė su Nakta ar Naktimi, Vač, Vadža, Vaišvanara, Vajus, Varuna, Varutrė, 
Vastošpatis, Vata, Vibhvanas, Višnus. 

Visiems dievams skirtuose himnuose minima dar ištisa aibė nelabai aiškaus 
statuso vardų, žyminčių, nežinia, dievus ar demonus, ar sudievintus žmones, ar 

tiesiog legendinius senovės poetus; taip pat neaiškaus statuso žodžių, kuriuos 
galima suprasti ir kaip tikrinius vardus, ir kaip bendrinius daiktavardžius (taip pat 
ištisi dievų būriai, apie kurių santykį su Visais dievais vėliau). Dėl šių priežasčių 
ir dalis iš suminėtų dievavardžių gali būti išbraukti iš sąrašo, arba įtraukti kiti. 
Ši dviprasmybė esmiškai galioja visiems, tarp jų ir svarbiausiems, dažniausiai 
minimiems, „neabejotiniems“ dievams. 

Štai Aditė, dditi, pažodžiui yra tiesiog nesurištis' ar begalybė ir, maža to, gali 
būti suprantama kaip būdvardis reikšme "nesurištas, nesusaistytas, nesaistomas, 
beribis, bekraštis, begalinis: Adža Ekapadas, ajū ėkapūd, - tai Ožys Vienakojis, 
lietuviškiau Vienakojis Ožys, arba, kita vertus, Negimęs Vienakojis, nes ajd ga- 
lima suprasti kaip daiktavardį reikšme 'ožys' (giminišką lietuviškajam ožys) arba 
kaip būdvardį a-jd- 'ne-gimęs, negimusysis'; pastaruoju atveju vardas gali būti 
suprantamas kaip Saulės eponimas. Agnis, agni - tai tiesiog ugnis, apie kurios 
suasmeninimą tegalima spręsti iš konteksto, ir tai ne visuomet, o dažnai ir iš esmės 
to neįmanoma nustatyti, nes kai pasakome, kad „ugnis ryja malkas“, ar tai dar tik 
metafora, ar jau suasmeninimas? Ahi Budhnja, dhi budhnyd, pažodžiui - Angis 
Dugninė arba, lietuviškiau, Dugninė Angis (lie. angis atitinka vedų dhi, lie. dugn-as 
<ide. *dhubh-n- gali būti etimologiškai, metateze, susijęs su ide. *bhudh-n-; verta 
palyginimo su lietuvių namuose laikytu žalčiu, vadintu Dugnai, ar *Dugnojas), 
kitaip dar verčiama Gelmių Gyvatė. Ajus - tai suasmenintas dyus ir dyti 'gyvastis, 
gyvybinė galia, gyvastingumas, ilgas gyvenimas: Amša - suasmeninta dzž1ša dalis, 
statymas (lošiant, prisiekiant): Apam Napatas, apžm ndpat, lietuviškai skambėtų 
upių nepuotis, tik su ta išlyga, kad vedų Gp gali reikšti apskritai (tekančius) van- 
denis, o vedų ndpūt - ne tik 'sūnaitį, vaikaitį, kaip lietuviškasis atitikmuo“, bet 
apskritai palikuonį, ainį: Aramatė, arū mati, - sudurtinis žodis, reiškiantis tinka- 
mą, deramą, teisingą mintį" (atsižvelgiant į lietuvių senuosiuose dvikamieniuose 
asmenvardžiuose išlikusį giminišką dėmenį ar-, būtų tiesiog *ar-mintis - junginys, 
atpažįstamas varduose Ar-min(t)as, Ar-mantas). Arjamanas, aryamūn, žemiškąja 
prasme yra tiesiog "pabrolys, piršlys: Ašvinai, paprastai dviskaita ašvina, ašvinau, 
iš dšva Žirgas su posesyvine priesaga -in-, pažodžiui reiškia maždaug žirgininkai' 
(taigi, atsižvelgiant į lietuviškuosius atitikmenis ašva "kumelė, ašvis 'arklys, būtų 
ašvininkai, o su atitinkama priesaga -in-, tik neturinčia tokios ryškios posesyvinės 
reikšmės, - ašviniai arba, dar tiksliau, dviskaita ašviniu). Bhaga, bhdga, pažodžiui 
yra dalytojas' (tariant 'dalius'). Brihaddiva, brhūd-diva-, pažodžiui - 'aukšta-dangis, 

o pagal antrojo dėmens šaknį - aukšta-dievis' (maždaug kaip mūsų Aukštėjas). 
Brihaspatis, bfhas-pūti-, arba Brahmanaspatis, brahmanas-pati-, pažodžiui yra 
“maldos, garbinimo viešpatis, trumpai drūtai 'maldo-patis' arba 'garbin-patis' 
Dakša, dūksa, pažodžiui - dešinysis, tiesusis, tinkamasis, pajėgusis, išmanusis" 
Dhataras, dhūtūr ar dhūt, pažodžiui pradininkas, nustatytojas, steigėjas, įkūrėjas, 
visai tiksliai - pradėtojas ar stačiai dėtojas (vedų dhū- = lie. dė-). Dhišana, dhisana, 
pažodžiui - 'išmintingasis, išmanusis. Djausas, dyau, gali būti suprantamas kaip 
suasmenintas dangus, 'dangaus dievas, dievas Dangus" ar tiesiog Dievas“ (dydus 
pitūr= Ze0c TaTAO= lūpiter ir kt. bendra reikšme "Dievas Tėvas'); jis dažnai mi- 
nimas kartu su Motina Žeme (ši gali būti žymima bent keliais skirtingais žodžiais, 
vienas iš jų, ksdm-, yra bendrašaknis su lie. žem-ė). Matarišvanas, mūtarišvan, 
reiškia 'motinoje augantis ar augęs, dažnai tai tiesiog Agnio epitetas. Mitra, mitrd, 
pažodžiui - sutartis, su(si)tarimas, santarvė: Pardžanja, parjūnya, gali reikšti ir 
tiesiog 'perkūnijos debesį, ir asmeną perkūnijos dievą, o pats žodis, daugelio kal- 
bininkų nuomone, atitinka lie. perkūnas, kuris irgi gali būti tiek gamtos reiškinys, 
tiek asmenas dievas Perkūnas. Parvata, pdrvata, yra tiesiog suasmenintas kalnas, 
savo ruožtu jo mitologinė duktė Parvatė, pūrvati, būtų 'kalnaitė. Pradžapatis, 
prajū-pati-, yra maždaug (visų) gimusiųjų viešpatis (pirmąjį sudurtinio vardo 
dėmenį pra-jan- tiksliai atitinka lo. pro-geniės giminė, gentis, palikuonis; lietuvių 
kalboje tos pat šaknies yra gentis giminės, giminė, giminaitis, tad etimologiškai 
Pradžapatį atitiktų *Progentėpatis - su lie. pradžia, pra-dėti žodis neturi nieko 
bendra, tik sąskambį). Prišnė, pfsni, reiškia 'margoji, raiboji, o kadangi šitaip 
dažniausiai pavadinama dieviškoji karvė, tai verstume tiesiog 'margė' ar 'žalmargė. 
Rasa, rasd, tai ir suasmeninta “drėgmė, rasa) ir upėvardis (žodį atitinka lie. rasa, 
plg. lie. upėvardžius Raseika, Rasupis, Raselė ir pan.). Sarasvatė, sdrasvati, pažo- 
džiui - 'srovingoji; tai ir konkretus upėvardis (Lietuvoje jam giminiški Saria, Serė, 
Serenta, Siesartis bei kt.), ir iš žmogaus širdies „srūvančių, tekančių, besiliejančių“ 
šventų dainų, poezijos deivės vardas. Savitaras, savitūr, savit, pažodžiui - 'žadin- 
tojas, skatintojas, kildytojas, ugdytojas; dažnai gali būti suprantamas kaip Saulės 
epitetas ar eponimas. Sindhu, sindhu (f.), reiškia tiesiog upė, srovė, srautas ir, 
kaip vandenvardis, yra būtent Indo upės pavadinimas. Soma, sėma, - tai kažkokio 





63 Rytų Lietuvos šnektose Dičus, antai Lazūnų: Viso gero teduoma Dičus (LTŽ, 59). Čia nėra galimybės 
įtai leistis, bet įdomu, kad štai Zieteloje žodis, kaip bendrinis daiktavardis, tebeturi reikšmę 'dangus': 
Augo augo [pupa] ligi dičvi, ir linksniuojamas beveik visai kaip vedose: Ka Dičus duos, tai viso yra; 
„„Dičuz dau trejetą vaikų; Divu nevierina; Aš jau prašau Diva, kap numirti; Ach, Divė mano, kap 


aš prašaus jūsip ir t. t. (ZŠŽ, 148; pavyzdžių fonetinė rašyba mano supaprastinta). 

(nenustatyto) augalo, jo sunkos, ar sulos, ir iš jos gaminto svaiginamojo gėrimo 
pavadinimas, suasmenintas į dievą Somą (iš sunoti 'sunkia, spaudžia sultis, tos 
pat šaknies yra lie. sula, sultys, o gal ir sunkti). Deivė Sūnrita, sūn/ta (devi), - 
suasmeninta palaima, džiaugsmas, malonė, draugystė, tiesa: Sūrja, siirya, - vyr. 
g. Saulė (tariant Saulius). Trita, tritd, pažodžiui - trečias(is), dažnai tritd dptya 
"trečiasis upinis, ar vandeninis, ne visai aiškios prigimties mitinio personažo vardas 
ar epitetas. 'Ivaštaras, tvdstar, tvūstį, pažodžiui - "dailidė, meistras, tai vediškasis 
Demiurgas, bendrašakniu lietuvišku žodžiu tariant, Tašytojas (vedų tvas- < tas-, 
taks- = lie. taš-). Ušasė, usas, dažniausiai drauge su Nakta, ndkta (n.), ar Naktimi, 
nakti (f.), yra ne kas kita kaip Aušra su Naktimi. Deivė Vač, vūc, - tai suasmeninta 
Kalba, ar Žosmė. Vadža, vūja, pažodžiui - jėga, stiprybė, spėkas, varas, sparta' ar 
“varžybos, kova: Vaišvanara, vaišvūnard, reiškia maždaug visažmonis, t. y. priklau- 
santis visiems žmonėms, bendražmogiškas, netgi (visa)liaudiškas' (neatmestina 
ir galimybė kartais Žodį suprasti reikšme 'visavyris; vyrų vyras'), šiuo eponimu, 
įgaunančiu tikrinio vardo požymių, paprastai pavadinamas Agnis. Vajus, vūyt, 
yra tiesiog vėjas (visai tiksliai lie. tarm. vėjūs), o Vata, vūta, - maždaug vėtra. 
Vastošpatis, vūstoš-pūti- (vūstu 'apidėmė, gyvenamoji vieta, sodyba, būstas, namas, 
namai'), - maždaug Namėpatis (atitiktų jį ir suasmeninta Apidėmė, žinoma iš 
XVI a.). Kartais dar minimas kažkoks Erdvėpatis, rdjasas pati (V1I.35.5); Laukpatis, 
ksėtrasya pati (VIL 35.10; X.66.13); deivė Nebūtis, devi nirrti (VII.37.7); Laimė, svasti 
(ypač X.63.15); Ratų-patis, ar ratopatis, rūthaspati (X.93.7), palygintinas su lietuvių 
Ratainyčia (XVI a.); būties, būvėnės (vieš)-patis Dievas Išgelbėtojas (bhuvanasya... 
patir deva trūtūram...: X128.7) ir t. t. 

Tačiau primindami dievavardžių neapibrėžtumą mes jau kartojamės, dabar 
mūsų tikslas siauresnis - pabrėžti principinę negalimybę nustatyti tikslų vedų 
Visų dievų skaičių. 

Vis dėlto noras turėti aiškiai nustatytą, apibrėžtą dievų skaičių yra būdingas 
ne tik šiuolaikiniams mitologijos bei religijotyros mėgėjams - poreikį viską 
išmatuoti ir suskaičiuoti žmogus turi nuo seno. Užtat ir Visų dievų skaičius, 
nepaisant esminio, principinio jo neapibrėžtumo, pačioje „Rigvedoje“ nesyk pa- 
sakomas visiškai tiksliai - trisdešimt trys. O kadangi šis skaičius ne tik neatitinka 
tikrovės, bet netgi nebandomas su ja bent kiek suderinti, jis ir pats suprastintas 
kaip mitinis skaičius, pavaldus mitinei „skaičių magijai“, kuriai šiuolaikinis 
tyrinėtojas neturėtų lengvabūdiškai pasiduoti. Pasak "T. Jelizarenkovos, vedose 
„šventi yra kai kurie skaičiai, dalūs iš trijų. Dievų skaičius "Rigvedoje" yra 33***. 

Pavyzdžiui, į Ašvinus kreipiamasi (L.34.11, pirmoji posmo pusė): d nūsatyū 
tribhir ekūdašair ihd devėbhir yatam madhupėyam ašvinū „Čionai, Nasatijai, su 
trejais vienuolikeriais dievais atvykit medaus gerti, Ašvinai!“ („treji vienuolikeri“ 
lietuviškai skamba dirbtinokai, bet formaliai tai tas pat kas mums įprastos „trejos 
devynerios“). I.45.2 (antroje posmo pusėje) į Agnį kreipiamasi: 1žn rohidašva 
girvanas trdyastrirašatam ū vaha „tuos, raudonžirgi gyriaus ištroškęs, trisdešimt 
tris atvežk!“ („raudonžirgį“ etimologiškai tiksliai abiem dėmenimis atitiktų epi- 
tetas raudonašvis ar raudašvis). III.6.9 (antroje posmo pusėje) Agnis kviečiamas 
atvežti į aukojimą Visus dievus ir pats drauge mėgautis aukomis: pdtnivatas 
trinšūtam trirns ca devūn anusvadhūm ū vaha mūddyasva „su pačiomis [žmo- 
nomis] trisdešimt tris dievus savo valia [savo noru, noriai] atvežk - svaiginkis!“. 
VIII.28.1 (pirmoji posmo pusė): yė trirūšūti trūyas parė devūso barhir ūsadan 
„Kurių trisdešimt [ir] trys viršaus, dievai ant šiaudų susėdo“ (turimas omeny 
aukojimuose naudojamas šiaudų patiesalas, vad. barhis). Panašiai VIII.30.2: ...yė 
sthd trūyas ca trimšūc ca / mūnor deva yajūiiyūsah „kurių yra ir trisdešimt, ir trys, 
/ žmogaus dievai aukų vertieji“ arba, sklandžiau, „dievai, žmogaus aukų vertieji“ 
(vietoj „žmogaus“ galėtų būti „Žmogaus“ arba „Manaus“ - pirmažmogio tikrinis 
vardas). VIII.35.3: višvair devais tribhir ekūdašair ihūdbhir maridbhir bhrgubhih 
sacūbhūvū / sajėsasū usasū siiryena ca sėman pibatam ašvinū „Su visais dievais 
trejais vienuolikeriais čion, su Vandenais [?], Marutais, Bhrigumis bendrabūvy, 
/ draugėje su Aušra ir Saule somą gerkite, Ašvinai“. VIII.57.2 prasideda kreipiniu 
į dievus: yuvūri devūs trūya ekūdašūsah... „Jus, dievai, trejus vienuolikerius...“. 
IX.92.4 (pirmoji pusė): tdva tyė soma pavamūna ninyė višve devūs trūya ekūdasū- 
sali „Tavo šitoje, Soma Pavamana, neprieinamybėje [?] visi dievai treji vienuoli- 
keri“. Tačiau vienąsyk, III.9.9 (pirmoje posmo pusėje), pasakomas kitas skaičius 
(irgi dalus iš 3): trini šatū tri sahdsrūny agnim trirnšdc ca devū ndva cūsaparyan 
„Trys šimtai trys tūkstančiai - Agnį - ir trisdešimt dievų ir devyni pagarbino“. 
Taigi dievų yra 3339, tik, griežtai kalbant, nepasakyta, jog tai būtent Visi dievai. 
O štai „realistiškame“ posme X.63.6 vis dėlto pripažįstamas Visų dievų skaičiaus 
neapibrėžtumas: ...višve devūso manugo ydti sthūna „Visi dievai žmogaus, kiek 
esate“ arba „kiek jūsų yra“. 

Visiems dievams skirto himno I.139 paskutiniame 11-ame posme 33 dievai 
suskirstomi į tris kuopas po 11, iš kurių kiekviena savo ruožtu priskiriama vienam 
iš trijų pasaulio lygmenų - dangui, žemei (antžeminiam arba tarpiniam, atmos- 
feros lygmeniui tarp dangaus ir žemės) ir vandenims (požemiui): yė devūso divy 
ėkūdaša sthd prthivyūm ddhy ėkūdaša sthū / apsuksito mahinaikūdaša sthd tė 

devūso yajūūm imūm jusadhvam „Dievai, kurių danguj vienuolika, žemėje - dar 
vienuolika, / vandenyse gyvenančių [savo] galia - vienuolika, dievai, auką šią 
malonėkite priimt!“ Toks skirstymas vėlesniuose vedų tekstuose juolab išryškėja. 

Tyrinėtojai į tai atkreipė dėmesį seniai. Antai Arthuras B. Keithas: „Rig- 
vedoje' minimas dievų skaičius yra 33, žinomas ir Irano tradicijoje, toliau jis 
dalijamas į tris grupes po 11, kurios siejamos su dangumi, žeme ir atmosferiniais 
vandenimis, nors dažniau dievai su šiais trimis lygmenimis siejami neminint 
tikslaus jų skaičiaus. Apie tuos 33 "Rigvedoje" jokių smulkesnių žinių nerasime, 
aišku tik, kad tai tikrai ne išsamus skaičius, nes prie 33 minima ir daugiau dievų. 
Aiškios tradicijos nebuvimą atskleidžia brahmanos, kurios pripažįsta tą pat dievų 
skaičių 33 ir sutaria, kad jį sudaro 8 Vasūs, 11 Rudrų ir 12 Aditjų, tik nesutaria dėl 
likusių dviejų: Šatapatha brahmana' (IV.5.7.2; XI.6.3.5) mini Djausą su Prithive 
[Dangų su Žeme] arba Indrą su Pradžapačiu, o Aitarėja brahmana" - Pradžapatį 
ir techninį įvadinį ritualinį šūksnį, akivaizdžiai vėlyvą, vasaf“; trisdešimt trijų 
dievų „dalijimą į tris būrius perėmė Jaska 'Niruktoje' (VII.5), kur dievai dalijami į 
tuos, kurių vieta žemėje, kurių vieta atmosferoje ir kurių vieta danguj e. Dar Jaska 
pažymi, kad nairuktų [niruktininkų] mokyklos požiūriu, visa dievų visuma gali 
būti suvedama į tris - tai Agnis žemėje, Vajus ore (arba vietoj Vajaus - Indra) ir 
Sūrja danguje. Tokią sampratą galėjo lemti "Rigvedos" posmas X.158.1: “Te Sūrja 
apgina mus iš dangaus, Vajus iš oro, Agnis iš žemės kraštų“. 

Arba štai V. Toporovas: „Vedų mitologijos aukščiausiajam (dieviškajam) 
lygmeniui priimta priskirti 33 dievus (kai kuriose brahmanose - 333; atskiruose 
šaltiniuose - 3306, 3339), o pats šis skaičius esmiškai yra konstanta, prie kurios 
priderinamas personažų skaičius. Šie 33 dievai dalijami į žemės, atmosferos (tar- 
pinius) ir dangiškuosius. Kartais dievai suskirstomi į grupes, rūšiuojamas pagal 
tą pat trejopą principą (8 Vasūs, 11 Rudrų, 12 Aditjų ir dar dvi dievybės - Ašvinai 
arba Djausas ir Prithivė, arba Indra ir Pradžapatis ir pan.). Nepaisant atskirų nu- 
krypimų, grupių sudėties branduolys išlieka pastovus: Prithivė, Agnis, Brihaspatis, 
Soma, Sarasvatė ir kt. - žemės; Indra, Trita Aptja, Apam Napatas, Matarišvanas, 
Ahi Budhnja, Adža Ekapadas, Rudra, Marutai, Vajus, Vata, Pardžanja, Apos 
[Upės] - atmosferos; Djausas [Dangus, arba Dievas], Varuna, Mitra bei kiti Aditjai, 
Sūrja, Savitaras, Pūšanas, Višnus, Vivasvatas, Ušasė, Ašvinai - dangaus. Vėlyvesni 
tekstai siūlo kitas tų pačių grupių interpretacijas: Vasūs - ugnis, žemė, vėjas, oro 
erdvė, saulė, dangus, mėnuo, žvaigždės; Rudrai - 10 gyvybinių organų ir Atmanas; 

Aditjai - dvylika mėnesių metuose ( Brihadaranjaka upanišada III.9.1-5). Panašūs 
skirstymai rodo pastangas nustatyti atitikimus tarp panteono sudėties ir archajiškų 
kosmologinių trijų lygmenų visatos schemų (o vėliau - pagrindinių makrokosmo 
ir mikrokosmo elementų)“““. Trisdešimt trijų Visų dievų buveinė kitąsyk sako- 
ma esanti ant pasaulio kalno Meru (kaip dvylika vyriausių graikų dievų - ant 
Olimpo), panašiai kalno viršūnėje yra įsikūrę Altajaus tiurkų 33 dievai tengriai 
bei kitų mitologijų pagrindinių dievų grupės“. Kalnas čia regimai mena dangų. 

Kaip jau užsiminta, „Rigvedoje“ Visiems dievams skirtuose himnuose minimi 
ir kiti dievų būriai, kaip Aditjai, Marutai, Rudrai, Vasūs ir kt. Jų tarpusavio santykis 
su Visų dievų būriu perdėm dviprasmiškas ir neaiškus. T. Jelizarenkova Visus dievus 
rikiuoja tarp kitų minėtų dievų būrių ir sako: „Kartais tai tiesiog dievai, išvardijami 
garbinimo apeigų pabaigoje, nors tame dievų sąraše pasitaiko vardų, kurie pavieniui 
neminimi (kaip Vienakojis ožys ar Gelmių gyvatė), o kartais tai vientisa sąvoka, 
sutampanti su Marutais““s. Išties tarp Visų dievų ir Marutų esama daug bendro, 
o kartais šiedu būriai tiesiog tapatinami. Štai Visiems dievams skirto himno 1.14 
pirmajame posme Agnis kviečiamas atsivesti į aukojimą visus dievus: aibhir agne 
dūvo giro višvebhih sėmapitaye / devėbhir ydhi ydksi ca „Su draugija, Agni, su visais 
dievais ir dvasiomis dovio, gyriaus, somos gerti atvyk!“ (išlaikyti žodžių tvarką 
lietuviškai neįmanoma). Trečiame posme imamasi vardyti, kokius gi dievus Agnio 
prašoma atsivesti: indravūyū bfhaspdtim mitrūgnim pūsdnam bhdgam / ūdityūn 
mūrutari gandm „Indrą, Vajų, Brihaspatį, Mitrą, Agnį, Pūšaną, Bhagą / Aditjus, 
Marutų būrį“. Galima būtų tarti, kad išvardytieji dievai kartu su pačiu Agniu, taip 
pat Aditjų ir Marutų būriai priklauso visiems dievams. Bet štai I.19.3: yė maho 
rūjaso vidūr visve devūso adnihah / marūdbhir agna ū gahi „Kurie didžiąją erdvę 
žino(te) - visi dievai nepriešiški, - / su Marutais, Agni, ateik“. T. Jelizarenkovos 
nuomone, „čia Marutai tiesiog sutapatinti su Visais dievais“. Tokią nuomonę 
patvirtintų ir I.23.10 (pirmoji pusė): visšvūn devūn havūmahe manitah sėmapitaye 
„Visus dievus šaukiame, Marutus, somos gerti!“ Panašiai Visiems dievams skirto 
himno 1.89 7-me posme šaukiamasi: p/sadašva manitah... višve no devū dvasū 
gamann ihū „Keršažirgiai Marutai... visi mums dievai pagalbon teateina čion!“ 
(„keršažirgius“ galima būtų keisti „keršaašviais“ ar „keršašviais“, anksčiau minėta 
pirmojo dėmens reikšmė "margas; tikusi karvei, žirgui netinka). Visai įmanoma, 

kad ir čia Visais dievais pavadinami Marutai, nors formaliai tai ir nebūtina. Pana- 
šiai posme X.35.13 lieka neaišku, ar turimi omeny apskritai visi dievai, ar atskiras 
dievų būrys - Visi dievai, ir jei taip, tai ar jie prilygsta „visiems“ Marutams, ar tai du 
tarpusavy nepriklausomi dievų būriai: višve adyd manito visva ūti višve bhavantv 
agndyal sūmiddhah | višve no devū ūvasū gamantu... „Visi šiandien Marutai, visi 
su parama, visos tebus ugnys uždegtos, / Visi pas mus dievai pagalbon teateis. Ne 
mažiau dviprasmiškas ir posmas X.52.2, kuriame pasakyta: ...višve devū manito mū 
junanti „Visi dievai - Marutai mane įpareigoja [?]“ arba „Visi dievai, Marutai mane 
įpareigoja“. Aišku tik, kad jei Visi dievai reikštų apskritai visus dievus, taigi kartu 
su jiems priklausančiais Marutais, tai pastarųjų atskirai minėti lyg ir nebereikėtų. 
O štai VII.34.24 paminėti tik „visi Marutai“ (visve marūto...), tad neaišku, ar tai 
elipsė iš „Visi (dievai,) Marutai: kaip interpretuoja T. Jelizarenkova"“, ar būtent „visi 
Marutai“, pažyminį „visi“ suprantant kaip užuominą į jų tapatybę su Visais dievais. 

Iškalbingas yra posmas VII.51.3: ūdityd visšve manūtas ca visve devūs ca visšva 
pbhdvaš ca višve / indro agnir ašvinū tustuvūnū yūydm pūta „Aditjai visi ir Marutai 
visi, ir dievai Visi, ir Ribhūs visi, / Indra, Agnis, Ašvinai, užmaldijimo trokštantys, 
malonėmis [mus] ginkite!“. Čia Visus dievus matome paminėtus pagrečiui su „visais“ 
Aditjais ir „visais“ Marutais, tokiu būdu visus tris dievų būrius teisėmis sulyginant 
ir kartu teigiant jų tarpusavio nepriklausomybę. Negana to, atskirai dar paminimi 
Indra, Agnis ir Ašvinai, juos tarsi išskiriant iš visų trijų ką tik paminėtų būrių. 
"Taigi Visi dievai šiame posme tikrai nėra nei apskritai visi dievai, nei sutampa su 
Aditjais ar Marutais. 

Himno VIII.54, skirto drauge Indrai ir Visiems dievams, 3-me posme pa- 
eiliui suminėti Visi dievai, Vasūs, Rudrai ir Marutai: 4 n0 višve sajėsaso dėvūso 
gūntanėpa nah | vūsavo rudrū dvase na ū gamafi chravūntu manūto hūvam „Pas 
mus visi drauge dievai - ateikit mūspi! / Vasūs, Rudrai į mūsų sambares teatei- 
nie, teišgirstie Marutai kviesmą!“ Visi dievai čia gali ir apimti Vasus, Rudrus bei 
Marutus, o gali būti suprantami ir kaip lygiavertis jiems atskiras dievų būrys. 

Himnas IV.55 yra skirtas Visiems dievams, bet prasideda kreipiniu į Vasus, 
tuo tarsi mindamas jų tapatybę (1-ojo posmo pirmoji pusė): kė vas trūtū vasaval 
kė varūtū dyūvūbhūmi adite trūsithūri nah „Kas jūsų išgelbėtojas, Vasūs, kas 
gynėjas? Dangau-Žeme, Adite, išgelbėkit mus!“ 

O štai posme II.3.4 į aukojimą ant ritualinio pakreiktų šiaudų patiesalo 
kviečiami trys dievų būriai - Vasūs, Visi dievai ir Aditjai (posmo antroji pusė): 

ghrtėnūktūrm vasavalį sidatedūrn višve devū ūdityū yajūiyūsah „ant lajum įteptojo 
[patiesalo], Vasūs, sėskite, Visi dievai(,) Aditjai, aukų verti!“. Galima suprasti ir 
taip, kad visi trys dievų būriai yra nepriklausomi ir kviečiami pagrečiui, ir taip, kad 
jie sutampa, kad tai vienas ir tas pats būrys, kviečiamas paeiliui trim skirtingais 
vardais (eponimais), todėl ir kablelis vertime tarp visų dievų ir Aditjų - interpre- 
tacijos reikalas. Šiaip ar taip, Visus dievus laikyti visų dievų visuma, apimančia 
visus kitus dievų būrius, šiame posme vargiai įmanoma. 

V. Toporovas vedų Visus dievus pavadino „kuopiniu vienetu“: „Ypatingo 
pobūdžio dievų būrys (kartais įtraukiant ir žemesniuosius) - kuopinis vienetas 
“Visi dievai, Višvedevai. Paprastai "Visi dievai minimi vardijant dievybes auko- 
jimų metu, kai su kiekvienu dievu siejami būdingi žygdarbiai. Nors kitąsyk “Visi 
dievai' iškyla kaip savotiškas lydinys iš požymių bei atliktų veiksmų, tik iš dalies 
besusiejamų su atskirais personažais“"". Taigi Visų dievų samprata dviprasmiška: 
viena vertus, ji išties gali reikšti visus dievus, antra vertus, ji sudaro atskirą dievų 
būrį, gretinamą ar net lygiavertį su kitais dievų būriais, arba net savotišką „ko- 
lektyvinę“ ar „kuopinę dievybę“, paminimą pagrečiui su kitais pavieniais dievais 
ar dievų būriais. Šiuo atžvilgiu Visus dievus vėlgi galima suprasti kaip savotišką 
„liekamąjį narį“, kuriuo kompensuojamas tikrasis dievų skaičiaus neapibrėžtu- 
mas ir kuris rituale pasitelkiamas vengiant kurį nors dievą palikti nepaminėtą. 
Pasak A. B. Keitho, „turi būti atsižvelgiama į šias jungtines invokacijas, kuriose 
siekiama pagarbinti kiek tik įmanoma daugiau dievų. Ta pati tendencija pagarbinti 
dievus visus urmu pažymėtina ir sūtrose, kur nurodoma aukoti visiems dievams, 
įtraukiant netgi nežinomus, ir „tokį santykį grindžianti religinė nuostata žinoma 
daugelyje religijų. Sudarius visa apimančią grupę, jokia dievybė negalės pasiskųsti 
buvusi neteisėtai praleista“. 

"Tokią Visų dievų sampratą liudytų, pavyzdžiui, 1.48.12 (pirmoji posmo pusė): 
višvūn devū(ri) ū vaha somapitaye ntariksūd usas tvūm „Visus dievus atvežki so- 
mos gerti iš padangių, Aušra tu!“. Taip pat VIIL.100.1 (pirmoji pusė), kur vienas 
iš dievų, Vajus arba Višnus, pirmu asmeniu kreipiasi į Indrą: aydrū ta emi tanvū 
purūstūd višve devū abhi ma yanti pašcūt „Štai eimi pirma tavęs, visi dievai po 
manęs eina paskui“. IX.5.1: visve devūli svahūkrtim pavamūnasyū gata | vūyir 
bfhaspūtih sūryo znir indrah sajėsasah „Visi dievai, į svaha darymą Pavamanos 
[t. y. į garbinimą aukojant somą] ateikit, / Vajau, Brihaspati, Sūrja, Agni, Indra 

drauge!“ IX.81.5: ubhė dyūvūpythivi višvaminvė aryamū devė dditir vidhūtū I bhūgo 
nįšūrūsa urv ūntūriksarū višve devūh pdvamūnarA jusanta „Abu Dangus-Žemė, 
visa kas auga, dievas Arjamanas, Aditė, Dhataras, / Bhaga, Nrišamsa, plačioji 
padangė, Visi dievai Pavamana [t. y. Soma] džiaugias“. X.66.11: samudrdh sindhū 
rūjo antariksam ajd ėkapūt tanayitnūr arnavdh / dhir budhnydh srmavad vūcūmsi 
me višve devūsa utd sūrdyo mdma „Vandenynas, Upė, Erdvė, Padangė, Vienakojis 
Ožys [čia tiktų veikiau Negimęs Vienakojis, kaip Saulės eponimas], Griaustinis, 
"Tėkmė, / Angis Dugnoja teišgirs žosmes mano, taip pat Visi dievai, saulutės mano“ 
(visai šiuolaikiškai skambantis sentimentalus epitetas). Dar X.93.7: utd no rudrū 
cin mplatūm ašvina višve devūso rūthaspūtir bhūgah /ybhūr vūja rbhuksanah pūri- 
jmū višvavedasah „Tegu mūs Rudrai gi pasigailės, Ašvinai, Visi dievai, Ratų-patis, 
Bhaga [ratų-patis Bhaga?], / Ribhūs, Vadža, Ribhikšanai, Sūkurys - visažiniai!“ 
Akivaizdu, kad čia Visi dievai - tikrai ne visi dievai, o būtent kuopinė dievybė, 
paminėta pagrečiui su Rudrų kuopa, dviem Ašvinais ir kitais pavieniais dievais. 
O štai vestuvinio himno X.85 paskutinio 47-to posmo pirmojoje pusėje, regis, 
turimi omeny apskritai visi dievai: sim afijantu visšve devūh sūm ūpo hdayūni 
nau „Drauge te patepa visi dievai, drauge upės - širdis mudviems!“ 

Pagrečiui su kitais dievų būriais bei atskirais dievais į Visus dievus dar 
kreipiamasi posmuose VI.50.14; 51.7; 52.7, 10, 13, 14, 17 ir kt. Vienas iš jų, VI.51.7 
vertas dėmesio kitu atžvilgiu - dėl jame (antrojoje posmo pusėje) esančio teiginio: 
višvasya hi ksdyatha visvadevūl „nes visa ko valdovai esat, Visdievai“. Pirma, 
Visus dievus čia sakoma esant „visa ko“, t. y. Visatos, valdovus; antra, Visi dievai 
pavadinti vienu sudurtiniu žodžiu visšvadevūh “visadievai' ar 'visdievai. 

Vienas sudurtinis žodis minimas ir III.62.4 (pirmojoje pusėje), tik šįsyk tai 
būdvardis, taikomas konkrečiam dievui, Brihaspačiui: b/fhaspate jusūsva no havyūni 
visšvadevya „Brihaspati, mėgaukis mūs nuliejimais, visadievi!“. Būdvardis visvadevya 
“visadievis' ar visdievis pagal prasmę visiškai atitinka graikų 74y9erog, kuriuo, kaip 
matėme, neoplatonikų vadintas aukščiausiasis Dievas. „Rigvedoje“ taip apibūdi- 
namas irgi ne vien Brihaspatis, antai X.92.13 (pirmojoje pusėje) tas pat būdvardis 
priskirtas jau kitam dievui, Pūšanui: prd nah pūsū cardtharū višvūdevyo 'pūrh ndpūad 
avatu vūyur istūye „Mūsų kelionei Pūšanas visdievis, Apam Napatas tepagelbės, 
Vajus, idant sektųsi“. O štai Saulei (Sūrjai) skirto himno X.170 4-me posme visdieviu 
pavadinamas pats Dievas Kūrėjas, kaip ir neoplatonikų: vibhrūja/i jydtisū svar dga- 
cho rocandrn divdlį Į yėnema višvū bhūvanūny ūbhrta višvikarmanū višvūdevyūvatū 
„Žėrinti šviesa svelmė - atėjai į spindintį dangų, / kuriuo visos būtybės laikosi, 
visakūriu, visdieviu“ (lie. svelmė, la. svelme 'kaitra, saulėkaita' yra vienos šaknies su 

lie. saulė ir kone tiksliai, tiek forma, tiek reikšme, atitinka vedų svar saulėkaita, saulės 
spindesys, saulės nutvieksta, saule spindinti dangiškoji erdvė). Posmas apskritai 
atskleidžia pirmapradę indoeuropiečių Dievybės kosmologinę sampratą: be to, 
kad mitologiškai gali būti suasmeninta kaip „dangaus dievas“ Djausas, ar tiesiog 
Dievas, kosmologiškai tai tebėra bekraštė, švytinti kaip dangus erdvė. Šiame pos- 
me abi sampratos sugretinamos: į šį beasmenį kosmologinį dievą, ar deivą, pateka 
saulė, bet kartu jis yra Dievas asmuo, Visakūrėjas, ar Visakūris (kone tiksliai abiem 
dėmenimis ir net kirčiu visvdkarman), kuriuo laikosi visos būtybės. Mums dabar 
svarbiausia, kad jis čia pavadintas visdieviu (visvūdevyūvat, su papildoma priesaga, 
pažodžiui maždaug “visdievingasis'), tuo labai aiškiai teigiant Dievo ir visų dievų 
pirmapradę tapatybę, kurią jau turėjome progos užtikti Senovės Graikijoje, Senovės 
Egipte ir kitur. Suprantama tad, jog Visi dievai, ar Visdievai, yra Visatos valdovai. 

Visų dievų tapatybę su pirmapradžiu dieviškuoju būties pradu, o podraug 
apskritai Daugio ir Vienio tapatybę teigia posmas X.82.6: tdm id gūrbham pra- 
thamūrii dadhra ūpo ydtra devūh samdgachanta višve | ajūsya nūbhūv ūdhy ėkam 
drpitarh ydsmin višvūni bhūvanūni tasthūh „Juo tad, gemalu pirmuoju, pastojo 
vandenys, kur dievai susiėjo visi. / Negimusiojo bamboj Viena sutelkta, kuriame 
visos būtybės esti“. Vėliau hinduizme šis pirmapradis būties gemalas, užsimezgęs 
pirmykščiuose chaoso vandenyse, bus susietas su Brahma. Su juo sutapatintas visų 
dievų „suėjimas“ savo ruožtu verčia prisiminti senovės hetitų, babioloniečių bei 
kt. naujametinius dievų „susirinkimus“ (naujametinis kalendorinis virsmas kaip 
tik yra naujo pasaulio sukūrimo ir ritualinio kosmogonijos pakartojimo laikas), 
taip pat senovės graikų dievų pasitarimus Olimpe ir senovės skandinavų visų 
dievų nuolatinius suėjimus į tingą, apie kuriuos dar kalbėsime. Pažymėtina, jog 
Indijoje, antai Nagaro mieste Kulu slėnyje, iki šiol per Naujuosius metus vyksta 
„visų dievų susirinkimai“, kurių metu jiems visiems aukojama“. 

Himnas X.130 kalba apie aukojimo kilmę, „aukos sukūrimą“, o jo 3-as posmas 
baigiamas žodžiais: ...ydd devū devdm dyajanta višve „kai dievai Dievą paaukojo 
visi“ arba, lietuviškai sklandžiau, „kai visi dievai paaukojo Dievą“ (Dievą rašyti 
didžiąja raide verčia tai, kad apie jokį konkretų dievą čia nekalbama). Galima 
numanyti, kad vienas Dievas visų dievų paaukotas tapo kaip tik ta prasme, kad Jis 
įjuos, visus dievus, išsiskaidė - ir kaip tik dėl to visi dievai drauge sudaro Dievą. 

Iškalbingas šiuo atžvilgiu ir Visiems dievams skirto himno 1.89 10-as posmas, 
kuriame Visi dievai prilyginami Aditei: dditir dyaūr dditir antūriksam ūditir mūtū 

sd pitū sd putrdh / visve deva ūditih pūrica jūna dditir jūtūm ūditir jūnitvam „Aditė - 
dangus, Aditė - padangė, Aditė - motina, ji - tėvas, ji - sūnus, / Visi dievai - Aditė, 
penkios gentys [t. y. visuomenė, žmonija] - Aditė, kas gimę - Aditė ir kas dar gims“. 
Norint geriau suprasti, kas yra Aditė, verta atsižvelgti į posme X.63.3 aptinkamą 
pasakymą: ...dyaūūr ūditir ūdribarhūh, kurį galima suprasti ir versti keliais būdais, 
priklausomai nuo dyau sampratos, jau aptartos aukščiau: „dangus - Aditė uolos 
tvirtumo“ arba: „Djausas - Aditė uolos tvirtumo“ arba: „Dievas - Aditė uolos 
tvirtumo“; bet kadangi dditi irgi gali būti suprantamas kaip bendrinis daiktavardis 
reikšme "begalybė, neribotumas, neapibrėžtis, tai galima versti: „Dievas - begalybė 
uolos tvirtumo“; o kadangi dditi gali būti suprantamas ir kaip būdvardis reikšme 
"nesurištas, nežabotas, nesąlygotas, begalinis, bekraštis, neapibrėžtas, tai dyair 
dditir ūdribarhdh gali reikšti maždaug „Dievas begalinis, tvirtas kaip uola“ arba 
vėlgi tiesiog „dangus bekraštis, tvirtas kaip uola“ (akmeninio dangaus skliauto 
įvaizdis, gerai žinomas tiek vedų, tiek kitose senosiose tradicijose, pritartų pasta- 
rajai sampratai). Aptartos dviprasmybės liečia ir kalbamąjį posmą 1.89.10, kurį tad 
galima būtų versti: „Begalybė - Dievas, begalybė - padangė, begalybė - Motina, 
ji - Tėvas, ji - Sūnus, / Visi dievai - begalybė, penkios gentys - begalybė, kas 
gimę - begalybė ir kas dar gims“. Mums dabar svarbiausia tai, kad Visi dievai čia 
sutapatinti su Begalybe, kuri, tapati Dievui, yra ne tik kosmologinė abstrakcija, 
bet ir dieviškasis asmuo, nes pavadinta Tėvu, Motina ir Sūnumi?*. 

Pastarųjų laikų indų filosofijos profesorius T. M. P. Mahadevanas ta dingstimi 
primena mums pradžioje jau užsimintą vieno Dievo sampratą: „Vyraujančios indų re- 
liginės-filosofinės minties srovės, kaip sakyta, yra filosofinis monoteizmas ir dvasinis 
monizmas. Jų šaknys matyti jau vedų himnuose. Daugelio dievų samprata negali ilgai 
tenkinti žmogaus proto. Vedų rišiai kelia tokius klausimus kaip: Kokiam gi Dievui 
auką padėsim?' (RV X.121.8) ir “Kas regėjo pirmą gimusį?" (RV 1164.4). Himnuose 
ryškėja pastangos įvairius dievus suvesti į vienį. Maldos skiriamos ne tik įvairiems 
dievams skyrium, bet ir jiems visiems sykiu kaip Visiems dievams (visve-devūs). 
Kai kurios būdingos dievų ypatybės, kaip pasaulio sukūrimas bei viešpatavimas 
kūriniams, abstrahuojamos ir savaime mena Dievą. Iš čia tokios sąvokos kaip Visva- 
karman "Visa-kūrėjas, Visakūris bei Prajūpati 'Gimusiųjų-patis, Būtybių viešpatis. 
Viename "Rigvedos himne (III.55) pakartotinai teigiama, jog didžioji dievų dievystė 
yra viena: mahad devūnūm asuratvam ekam didžioji dievų viešpatystė - viena: Kitoje 

žinomoje vietoje (RV 1164.46) sakoma: “Vieną esantį išminčiai daugeriopai vadi- 
na - Agniu, Jama, Matarišvanu šaukia. Pažymėtina, jog ši universalistinė nuostata 
tikėjime išliko per amžius kaip viena iš būdingų hinduizmo ypatybių. Tai kaip tik 
tas filosofinis monoteizmas, kuris vedų religiją skiria nuo hebrajiškojo monoteizmo. 
Vedų monoteizmas iškeliamas ne uždraudžiant visus kitus dievus vienintelio tauti- 
nio dievo naudai - vedų išminčiai vieno Dievo sampratą priėjo veikiau siekdami jų 
sandermės, įžvelgdami visų Dievybės atžvilgių vieną bendrą pagrindą“". 

Iš povedinio laikotarpio pavyzdžių galima paminėti „Brihadaranjaka upaniša- 
dos“ skirsnius III.9.1-5, sudarytus dialogo būdu, kurio vienas iš dalyvių, mokinys, 
pakartotinai klausia kito, mokytojo: katy eva devūh „kiek gi [yra] dievų“, o tasai 
atsako tolydžio vis mažesnį skaičių, pirma 303 ir 3003 (= 3306), paskui 33, paskui 
6, paskui 3, paskui 2, paskui pusantro ir galiausiai - vienas; Visi dievai tesą šio 
vienintelio - kurį čia pat vėl atstoja 33 (kuriuos savo ruožtu sudaro aštuoni Vasūs, 
vienuolika Rudrų ir dvylika Aditjų) - įvairios apraiškos skirtingose būties srityse: 
išoriniame pasaulyje (dangaus šviesuliai, atmosferiniai reiškiniai ir t. t.), vidiniame 
pasaulyje (kvėpavimas, sąmonės būsenos), laike (metų mėnesiai) ir t. t?“ 

Be to, kad Visi dievai tapatinami su aukščiausiuoju Dievu, kartais jie prily- 
ginami vienam kuriam atskiram. Pradžioje, kalbant apie dievų ir jų vardų neapi- 
brėžtumą, jau buvo cituotas „Rigvedos“ posmas V.3.1. Dabar verta jį pakartoti kaip 
tik dėljame minimų Visų dievų: tvdm agne vdruno jūyase ydt tv m mitrė bhavasi 
ydt sūmiddhah I tvė višve sahasas putra devūs tvūm indro dūšūse mūrtyūya „Tu, 
Agni, - Varuna, kai užgimsti; tu - Mitra būni, kai įsižiebi; / tavy visi, galios sūnau, 
dievai; tu - Indra atnašaujančiam mirtingajam“. Taigi Agnis sutapatinamas ne 
tik su Varuna, Mitra bei Indra, bet ir su Visais dievais, kuriuos čia, matyt, reikia 
suprasti kaip „liekamąjį narį“ - šis „liekamasis narys“ ir papildo visus išvardytus 
dėmenis ligi visumos, kuri savo ruožtu sutampa su pirmapradžiu dieviškuoju 
Vieniu, įvairiomis briaunomis įgaunančiu atskirų dievų veidus. Štai dar III.54.17: 
„deva bhūvatha višva indre „dievai, būvate visi Indroje“. Arba štai Somai skirto 
himno IX.102 5-0 posmo pirmoji pusė: asyd vratė sajėsaso višve devūso adrūhah 
„Prisiekę jam drauge visi dievai nepriešiškieji“. Čia vėlgi Visi dievai pasirodo 
„prisiekę“ vienam, šįsyk Somai (pažodžiui „jo priesaikoje“). 

Kaip matyti, Visų dievų samprata jau „Rigvedoje“ yra neapibrėžta ir daugia- 
prasmė. Dar painesnė ji pasidaro atsižvelgiant į vėlesnius vedų periodo ir hinduizmo 

šaltinius. V. Toporovo apibendrinimu: „Višvedevai (s. i. visvedevūh, pažodžiui “visi 
dievai') senovės indų mitologijoje - ypatingo pobūdžio dievų (kartais įtraukiant ir 
žemesniuosius) būrys, kraštutiniu atveju sutampatis su visu panteonu. Nuo grupinių 
dievų ar dievų klasių Višvedevai skiriasi tuo, kad dievai čia neturi visiems bendrų 
charakteristikų. "Rigvedoje" Višvedevus šlovina per 40 himnų [kaip matėme, vien 
jiems skirtų yra 65], ypač dažni jie vėlyvojoje X mandaloje. Į Višvedevus paprastai 
kreipiamasi kviečiant juos į aukojimą, kuris, tiesą sakant, ir suburia skirtingus 
dievus į tokio pobūdžio būrį. Himnuose į Višvedevus kreipiamasi su prašymais, 
vardijami atskirų dievų vardai (nuolatos Indra, Agnis, Mitra, Varuna, kiti Aditjai, 
daug rečiau Soma arba Ušas, retai Rudra), jų charakteristikos ir žygdarbiai. Kartais 
dievai tarpusavy taip susilieję, kad sunku išskirti, kas sakoma apie vieną, o kas apie 
kitą. Kai kuriais atvejais Višvedevai sudaro siauresnę dievų grupę, kurios šaukiamasi 
drauge su kitomis grupėmis (kaip antai Vasūs, Aditjai ir kt.). Vėlesniu laikotarpiu 
Višvedevus sudaro dešimt dievybių (kaip antai Vasus, Satja, Kratus, Dakša, Kala, 
Kama, Dhritis, Kurus, Purūravas, Madravai, nors sudėtis neretai keičiasi, antai 
“Višnu puranoje'). Rituale Višvedevai irgi sudaro vienį (jiems skiriamas trečiasis 
somos spaudimas). Atitikimas tarp s. i. višve devūh “visi dievai" ir av[estos] dūevū 
vispe leidžia manyti šį dievų būrį buvus bendrą indoarijams“7. Panašiai Monier Mo- 
nier-Williamsas paaiškina, jog puranose visve devūs - tai arba pažodžiui “visi dievai, 
arba apibrėžtas dievų būrys Visi dievai, kurį sudaro devyni arba dešimt antraeilių 
dievų: Vasus, Satja, Kratus, Dakša, Kala, Kama, Dhritis, Kurus, Purūravas, Madravai, 
prie kurių kartais dar priduriami Ročaka (Ločana) ir Dhvanė (arba Dhūrė, arba ji 
priduriama papildomai, kaip tryliktoji); ir pažymi, jog „kartais sunku nuspręsti, ar 
posakis visve devūh reiškia visus dievus, ar minėtąjį atskirą dievų būrį 7. Tuo mes jau 
galėjome įsitikinti „Rigvedos“ pagrindu. O vėlyvesniems puranų Visiems dievams, 
kaip matyti, išvis nepriskiriami net patys svarbiausi vedų dievai, kaip Indra, Agnis, 
Soma, Brihaspatis ir kt., taigi šis būrys net nebebandomas tapatinti su visais dievais. 

A. B. Keithas irgi pabrėžia nuo pat pradžių užčiuopiamą ir tolydžio ryškėjantį 
skirtumą tarp išties visų dievų ir Visų dievų būrio: „Jau "Rigvedoje" pastebima 
tendencija atskirus dievus išskirti iš Visų dievų, o sūtrose skirtumas tarp visų dievų 
ir senųjų Visų dievų akivaizdus“?. Be to, jau „Rigvedoje“ visi dievai, skiriant nuo 
Visų dievų, imami vadinti kitu sinonimišku vardu: nebe višve devūl, kaip įprasta, 
o sėrva devūh. X128.2 pirmoji pusė: mūma devū vihavė santu sūrva indravanto 

marūto visnur agnih „Mano dievai sukvietime tebus visi, Indros vedami Marutai, 
Višnus, Agnis!“ Čia akivaizdžiai norima įvardyti ne Visų dievų būrį, ne kuopine 
dievybe virtusius Višvedevus, o būtent visus dievus, nors ir jie, dėl paties jiems 
rituale skiriamo vaidmens, bematant virsta „liekamuoju nariu“ ir tuo vėl rodo 
polinkį išsiskirti į atskirą dievų būrį. Kitur A. B. Keitho darsyk pabrėžiamas 
„pažymėtinas skirtumas tarp senosios Visų dievų grupės ir vėlesnės visų dievų 
sampratos““" ir išnašoje nurodomi du „Atharvavedos“ posmai, XI.6.19-20, visa 
kuo visiškai sutampantys, išskyrus skirtingus Visų dievų ir visų dievų įvardijimus. 
Pirmajame sakoma: višvūn devūn idam brūmah „Į Visus dievus štai kreipiamės“; 
antrajame sakoma: sarvūn devūn idam brūmal „Į visus dievus štai kreipiamės“; 
vengdama vienodai versti sinonimus višva “visas, kiekvienas, visiškas, visuotinis, 
dgs. visi ir sūrva “visas, kiekvienas, visiškas, visuotinis, visoks, visokeriopas, dgs. 
visi, visokie, T. Jelizarenkova pasinaudoja menku reikšmės skirtumu ir verčia Ko 
8CeM 602am „Į visus dievus“ ir Ko scakum 602am „Į visokius dievus“*. Panašiai jau 
anksčiau išsisukinėjo klasikinio angliškojo „Atharvavedos“ vertimo autorius Wil- 
liamas D. Whitney'is: All the gods now we address „Į visus dievus dabar kreipiamės“ 
ir The collective gods now we address „Į kolektyvinius dievus“ ar „Į dievus būriu 
dabar kreipiamės“*. Sarve devah, ne visve devūli, norint įvardyti visus dievus, o 
ne Visus dievus, sakoma ir vėliau, antai pradžioje jau cituotoje „Brihadaranjaka 
upanišadoje“ 1.4.6, kur savo ruožtu pabrėžiamas visų dievų tapatumas Dievui: tad 
yad idam ūhur amurn yaja, amurh yajety ekaikarh devam, etasyaiva sū visrstih, esa 
u hy eva sarve devūh „tada, kai antai sakoma: aukok šitam, aukok anam po vieną 
dievui, - Jo iš tikrųjų tai sukurta, Jis iš tikrųjų tie visi dievai“. 

Įvairuoja ne tik mitologinė Visų dievų tapatybė, bet ir religinė samprata. Jau 
„Rigvedoje“ galima užčiuopti dvasinės, psichinės interpretacijos užuominas. Vi- 
siems dievams skirtas himnas 1.89 prasideda (1-as posmas): d no bhadrūh krūtavo 
yantu višvūtė dabdhūso dparitūsa udbhidah I devū no yūthū sūdam id vydhė ūsann 
dprūyuvo raksitūro divė-dive „Pas mus žvaliosios dvasios galios teateina iš visapus, 
nesuklastojamos, neapsukamos, trykštančios trykšte! / Dievai mums idant visad 
augti būt palankūs, nuo pikto ginantys diena dienon!“ Visų dievų sąvoką čia ma- 
tome išskaidytą, tačiau įgudusiai poetinei klausai aiškiai atpažįstamą (pajuodinta). 
Visi ar ne visi, dievai čia, šiaip ar taip, aiškiai susiejami ar net sutapatinami su 

dvasinėmis galiomis - maždaug taip reikia suprasti žodį krūtu, kurį galima versti 
"pasiryžimas, ryžtas, valia, nusistatymas, pajėgumas, galia, įkvėptumas, susivo- 
kimas, išmanymas" ir pan. M. Monier-Williamsas junginį bhadrd krūtu verčia 
tiesiog „sveika nuovoka (rigth judgement, good understanding)“, tik daugiskaita 
šitaip lietuviškai neskambėtų. Šiaip ar taip, dvasinė Visų dievų samprata tradicijos 
neliko nepastebėta, ir štai „Brahma sūtroje“ (1-1.4) teigiama, jog „visvedevas, kurių 
esama be skaičiaus, atitinka begalę sąmonės būsenų. Todėl visvedevūs gali būti 
suvedami į sąmonę“**. Pati viena Sąmonė, apimanti visas savo būsenas, čia vėlgi 
atitinka vieną Dievą, apimantį visus dievus. Kaip antai „Čhandogja upanišadoje“ 
IL 181: mano brahmety upasiteti... „Sąmonė kaip Brahmanas suprastina“š. 
Psichinę, dvasinę interpretaciją galima būtų sieti su vedų žyniais ir vėlesniais 
mąstytojais atsiskyrėliais, išplėtojusiais būtent šią indiškosios minties kryptį. Kita 
vertus, ūkininkų žemdirbių luomui, suprantama, bus artimesnė ūkiška Visų die- 
vų samprata. Jos užuomazgas irgi užtinkame jau „Rigvedoje“, antai I.3.7: 6mūsas 
carganidhyto višve devūsa d gata | dašvūrnso dūšisah sutd m „Gynėjai, žemdirbių 
globėjai - Visi dievai, ateikit / dosnūs - duodančio sunkos!“ (t. y. „ateikite dosnūs 
paskanauti aukotojo išsunkto ir aukojamo somos“). T. Jelizarenkova žodį carsani- 
dh/t verčia apskritai “žmonių globėjas, vis dėlto cargani yra ne šiaip Žmonės, o 
būtent "žemdirbiai! - M. Monier-Williamso apibrėžimu, 'cultivators (opposed to 
nomads)*““. IV.1.18 aptinkame pasakymą: višve višvūsu dūryūsu deva, pažodžiui 
„visi visuose kiemuose dievai“ arba, lietuviškai sklandžiau: „visi dievai - visuose 
kiemuose“, arba „visose sodybose“, „visuose namuose“ (etimologiškai atitiktų 
„visuose dvaruose“). Šis teiginys tad irgi mena visų dievų sąsają su šeimininkais, 
ūkininkais, žemdirbiais. VIII.30.4 pirmoji pusė: yė devūsa ihd sthdna višve vaišvū- 
narū utd „Dievai, kurie čia esate, visi visų žmonių išties“. Vns. vaisvūnard, pažodžiui 
maždaug visažmonis, reiškia priklausantis visiems žmonėms, bendražmoniškas; 
netgi "(visa)liaudiškas. Šiuo epitetu, ar eponimu, įgaunančiu vardo požymių, 
„Rigvedoje“ paprastai pavadinamas Agnis - kiekvienuose namuose, visų žmonių 
garbinama šventa ugnis. Susietas su Visais dievais šis epitetas irgi turi reikšti ben- 
dražmoniškumą, visaliaudiškumą, t. y. visą arijų visuomenę, visus tris jos luomus. 
Kitaip sakant, Visi dievai čia susiejami su visais žmonėmis, (visa) liaudimi, tuo 
pabrėžiant šios sąvokos „demokratiškumą“ ir, vadinasi, neišvengiamą sąsają su 
ūkininkais. Vėlesniame hinduizme Visi dievai užtat gali būti apibūdinami kaip 

„Žemesnieji dievai arba grupė antraeilių dievų; kaimo liaudies kuopinė dievybė“*". 
Arthuro M. Hocarto nuomone, kaip valdovų bei žynių luomo asmenys ritualo 
metu kreipiasi į atskirus dieviškus asmenis, taip ūkininkų luomo bendruomenės 
atitinkamai kreipiasi į dievų bendruomenes, dievų būrius, kaip Vasūs, Aditjai, 
Visi dievai, Marutai ir kt. O Georgesas Dumėzilis patį Visų dievų neapibrėžtumą 
išaiškino taip, kad tai esą arba apskritai visi dievai, dievų visuma, arba tam tikras 
atskiras dievų būrys, kurį jis pavadino „dievų plebsu““*. Taip suprantami Visi dievai 
nebeapima ir visų trijų pasaulio lygmenų (po vienuolika kiekviename ar kitaip), 
bet gali būti priskiriami vienam tarpiniam oro lygmeniui ir laikomi paprasčiausiai 
atmosferiniais dievais, atsakingais už lietų?“. 

Taip suprantami Visi dievai atitinkamą vaidmenį vaidina žemdirbių kalen- 
dorinėse šventėse. Trissyk per metus, kas keturi mėnesiai, atliekami vadinamieji 
„keturmėnesiai“ (cūturmūsya) aukojimai, susiję su metų laikais. Pirmasis iš šių 
kalendorinių aukojimų, atliekamas pirmą tradicinio pavasario dieną, vadinamas 
„Visadievu“ (visšvadeva), jo metu, be kitų, aukota Visiems dievams (visve devūs); 
šventė simetriška su trečiaisiais, rudeniniais „keturmėnesiais“ aukojimais, skirtais 
protėvių vėlėms ir vadinamais pitr-yajūa „aukojimai protėviams“ ar būtent „vė- 
lėms“*'. Be šių „keturmėnesių“ švenčių, dar dusyk per metus švenčiama derliaus 
šventė ir atliekami „pirmųjų vaisių aukojimai“, ūgrayana-isti, kurių metu, be 
kitų dievybių (Agnio, Indros, Dangaus su Žeme ir kt.), irgi aukojama Visiems 
dievams“*. 

Apie Visų dievų vietą tokiuose aukojimuose pasisako ir upanišados, antai 
„Mundaka upanišada“ I.2.3: „Kas ugniai atnašavimo nelydi pilnaties ir jaunaties 
aukojimais, ir dar ketvirto mėnesio pirmųjų [derliaus vaisių], jį be svečių atlieka 
ir be nuliejimų, nepaaukodamas Visiems dievams, - [tai] sunaikina jo pasaulius 
ligi pat septinto“; Audriaus Beinoriaus paaiškinimu: „Nors upanišados pabrėžtinai 
priešiškos ritualizmui, šis posmas bei visas skyrius liudija, jog upanišadų atsisky- 
rėliai yra kviečiami dalyvauti svarbiose tradicinėse apeigose, tik ne formaliai, o 
sąmoningai“. 

Povedinėje ūkinio luomo religijoje „aptinkame keisčiausius mišinius iš 
konkrečių ir abstrakčių dievybių. Antai Paraskara nurodo aukoti Brahmanui, 
Pradžapačiui, namų dievybėms, Kašjapai, Anumatei, jiems turi būti aukojama 
ugnyje. Indan su vandeniu dera aukoti Pardžanjai, vandenims, žemei. Dhatarui bei 
Vidhatarui - prie durų, ir dar patariama aukoti pasaulio šalių dievybėms, Vajui, 
Brahmanui, orui, saulei, Visiems dievams (višve devas) ir visoms būtybėms'**. 
„Kasdienius ūkininko aukojimus sudarė aukos Agniui su Pradžapačiu naktį ir 
Sūrjai su Pradžapačiu iš ryto, tačiau dėl to, kas turi būti aukojama (paprastai 
ryžiai bei miežiai) ir kuriuo tiksliai metu, nuostatos labai įvairuoja. Dar priva- 
loma atlikti penkis didžiuosius aukojimus: pirmasis - tai devayajūa 'aukojimas 
dievams, atliekamas į ugnį rytais ir vakarais, paruošus maistą; antrasis, vadina- 
mas bhūtayajūa arba bali, atliekamas ant žemės ir skirtas visų rūšių būtybėms: 
pagal Gobhilos versiją, pirmoji iš jų yra Žemė, antroji - Vėjas, trečioji - Visi 
dievai, ketvirtoji - Pradžapatis, penktoji - vandenų dievas (jam aukojama į indą 
su vandeniu), šeštoji - augalai bei medžiai (aukojama prie pagrindinio stiebo), 
septintoji - eteris (prie namų durų), aštuntoji - [meilės dievas] Kama (aukojama 
į lovą), ir galiausiai rakšasams [demonams, velniams] aukojama į šiukšliadėžę. 
Tačiau minima dar ir daugybė kitų būtybių, tarp jų vaiduokliai ir gyvatės. Trečiasis 
didysis aukojimas, pitryajf a aukojimas protėviams, atliekamas tiesiog pažeriant, 
kas liko, ir pašlakstant vandeniu. Ketvirtasis, brahmayajūia, - tai balsiai tariama 
vedų ištrauka (paprastai gerokai sutrumpinta), ir penktasis, manusyayajAa, - tai 
brahmanų, svečių ir elgetų pamaitinimas““. Kaip matyti, povedinio laikotarpio 
ūkininkų luomo apeigose Visiems dievams tarp visų dievų ir kitų mitinių būtybių 
tenka gana menkas vaidmuo. 

Dar keli apibendrinantys sakiniai apie Visų dievų kartu su kitais dievų būriais 
raidą bei likimą povedinėje hindų mitologijoje. V. Toporovas: „Bendras dievų skaičius 
ir ribos, skiriančios juos nuo kitų mitinių būtybių klasių, epinėje mitologijoje taip pat 
neapibrėžtos bei svirios, kaip ir vedų. Išlieka tradicinis jų skaičius 33 ir skirstymas į 
grupes: Aditjai (12), Vasūs (8), Rudrai (11) ir Ašvinai (2), tačiau iš tikrųjų indų mito- 
logijai priklausančių (ir esančių priklausomoje padėtyje) dievų yra kur kas daugiau. 
Žemiausią hierarchijos pakopą sudaro miško bei namų dvasios, miestų, kalnų, upių, 
kaimų, namų dievai globėjai ir t. t. Povedinio laikotarpio dievai labiau antropomor- 
fiški*“. A. B. Keithas: „Iš kitų dievų grupių svarbiausi yra Marutai, Rigvedoje" jie dar 

vadinami Rudrais. Tačiau vėlesniuose tekstuose pastaroji grupė nuo Marutų skiriama, 
ojų skaičius esąs 11, nors štai "Taitiryja samhitoje (I.4.11.1) nurodomas 33, šiaip jau 
tradicinis Visų dievų skaičius. Aditjai, kurių "Rigvedoje" yra septyni arba aštuoni, 
brahmanose sudaro 12 ir dažnai minimi pagrečiui su Angirasais, kurie veikiau tėra 
žynių giminė, o ne dievai. Su Aditjais bei Rudrais "Rigvedoje dar šaukiamasi Vasų, 
aiškiai susijusių su Indra. Tačiau vėlesniuose tekstuose jie siejami su Agniu, ne su 
Indra, o jų skaičius, Rigvedoje" neapibrėžtas, nustatomas esąs 8, nors štai "Taitiryja 
samhita' (V.5.2.5) netikėtai mini 333. 'Čhandogja upanišadoje' (III.6-10) aptinkame 
penkias grupes: Indrą su Rudrais, Agnį su Vasumis, Varuną su Aditjais, Somą su Ma- 
rutais ir Brahmaną su Sadhjais. Apie pastarąją dievų grupę esmiškai nieko negalima 
pasakyti: kartkartėmis jie minimi pradedant "Rigveda, paprastai pasirodo ir sūtrose, 
tačiau be to, kad yra archajiški, nieko daugiau apie jų prigimtį neįmanoma patirti *7. 

Vyriausiųjų dievų Aditjų, Aditės, arba pirmapradės Begalybės, vaikų, „Rig- 
vedoje“ išties tėra septyni. Antai IX 114.3 posmo antroji pusė prasideda: devd 
ūdityū yė saptd... „dievai Aditjai, kurių septyni...“. Bet vėliau, kaip sakyta, jų 
pasidaro dvylika. G. Dumėzilis nurodo dar pasitaikant vienuolika arba trylika, 
bet štai „Mahabharatoje“ (II1134.19) aiškiai nustatyta: „Išminčiai sako, jog Adit- 
jų - dvylika“**. Aditjų klausimą nuodugniau vėlgi yra aptaręs A. B. Keithas: „Tuo 
metu, kai priimtas Aditjų skaičius jau buvo neabejotinai dvylika, Jadžurvedos' 
rituale tebeaptinkamas ir septyni. Tačiau "Rigvedoje" niekur jų nėra suskaičiuota 
daugiau nei šešių, ir tai tik vienintelį kartą, kai jie išvardyti: Mitra, Arjamanas, 
Bhaga, Varuna, Dakša ir Amša. Sūrja [Saulė] "Rigvedoje" šiaip jau irgi Aditjas, 
tad jis galėtų būti laikomas septintuoju - su aštuntuoju Martanda, suprantamu 
kaip besileidžianti saulė. Atharvaveda' (VIII.9.21) Aditei priskiria aštuonis sūnus, 
o "Taitiryja brahmana (11.9.1) juos išvardija: Mitra, Varuna, Arjamanas, Amša, 
Bhaga, Dhataras, Indra ir Vivasvantas. Nors Aditju pavadinamas ir Indra, vienąsyk 
drauge su Varuna, o kitąsyk - kaip ketvirtasis iš Aditjų, tačiau Aditjai par excellence 
tėra Varuna, Mitra ir Arjamanas. Brahmanose nustatytas būdingas Aditjų skaičius 
yra dvylika, ir jie čia yra susieti su dvylika mėnesių. <...> Maitrajani 
samhitoje' (II.1.12) Indra yra aiškiai išskirtas iš dvylikos. O šiaip su Aditjais 
neretai tapatinami Visi dievai,irtai gana suprantama, nes vienintelė 
šiai grupei būdinga skiriamoji ypatybė yra ta, kad jai priklauso šviesos ir dangaus 
dievai'**. Aditjų sąsają su mėnesiais pabrėžia ir V. Toporovas: povedinėje hindų 

mitologijoje dvylikos Aditjų būrys „įgauna aiškiai išreikštą soliarinį pobūdį: 12 
Aditjų atitinka Saulę per kiekvieną iš 12-0s metų mėnesių“, 

Vienas iš ryškesnių tokios kalendorinės interpretacijos pavyzdžių yra „Briha- 
daranjaka upanišada“ III.9.5: katama ūditya iti. dvūdaša vai mūsūh sarvatsarasya, 
eta ūdityah... „Kas tie Aditjai? Dvylika mėnesių metų [lietuviškiau: dvylika metų 
mėnesių], štai kas Aditjai““", 

Čia matome įvardytą vieną iš pagrindinių išorinių veiksnių, lemiančių atitin- 
kamą „magišką“ skaičių, prie kurio tradicija pritaiko savo panteoną, - kalendorių. 
Būdingai prie jo „pritempiami“ arba Visi dievai, arba atskiras vyriausiųjų dievų 
būrys, kaip graikų dievai olimpiečiai bei indų Aditjai, kurie savo ruožtu kartais 
gali būti tapatinami su Visais dievais. 


2.3. Germanai 


Visų dievų sąvoka gerai žinoma ir senovės germanams, artimesniems mums tiek 
erdvėje, tiek laike. Visi dievai, suėję į tingą - susirinkimą, tarybą, seimą, - minimi 
senovės skandinavų „Poetinėje Edoje“ („Žynės pranašystė“ 51), nors šiaip jau čia 
turimi omeny „visi Asai“, sudarantys atskirą vyresniųjų dievų grupę, antai („Žynės 
pranašystė“ 6, 9, 23, 25): „Suėjo visi asai į tingą“; dar („Baldro sapnai“ 1): „Asai 
visi suėjo į tingą'; o kitąsyk (Hiundlos giesmė“ 29) paaiškinama: „Vienuolika 
asų buvo suskaičiuota, / Baldrui jaunajam gyvybę praradus““*. Taigi „visų Asų“, 
prieš Baldro žūtį, būta dvylikos. Snorrio Sturlusono „Eda“, arba „Jaunesnioji Eda“ 
(„Giulvio žavėjimas“) patvirtina, jog „Yra dvylika dieviškųjų asų“, tačiau kitoje 
jos vietoje sakoma, jog dievų buveinėje Asgarde būta dvylikos krėslų dievams ir 
dar atskiras sostas vyriausiajam dievui Odinui, taigi viso išeitų trylika'“. Trylika 
(dvylika + Odinas) pažymima ir kitais atvejais“. Kitame „Jaunesiosios Edos“ 
skyriuje, „Poezijos kalba“, priduriama: „Dievai susirinko į vaišes, ir į sostus sėdo 
dvylika asų, kurie turėjo būti teisėjais. Jų vardai tokie: Toras, Njordas, Frėjas, 
Tiuras, Heimdalis, Bragis, Vidaras, Valis, Ulis, Heniras, Forsetis, Lokis. Ten buvo 
ir deivės: Friga, Frėja, Gevjuna, Iduna, Gerda, Sigiuna, Fula, Nana“'“. Pirma, kaip 

matyti, šiame sąraše nėra Baldro, be kurio Asų turėtų būti tik vienuolika, tad su 
Baldru ir dar Odinu iš viso išeitų jau keturiolika. Antra, dievams kartu su Asais 
dar priklauso kita jų grupė - Vanai, ir Frėja, tiesą sakant, yra viena svarbiausių 
Vanų deivių, Njordas ir Frėjas - irgi Vanai, „pakelti“ į Asus, o Heniras - Asas, 
atitinkamai „perkeltas“ pas Vanus““. Užtat Ellis Davidson kelia pagrįstą klausimą: 
„Kas išties buvo tie dvylika vyriausiųjų dievų, apie kuriuos kalba Snorris? Ar tai 
oficialus sąrašas, taip sakant, ir ar turi, ar neturi būti įtraukti į dvyliktuką Heniras, 
Kvasiras, Hodas ir Mimiras?“!*?, Šiaip ar taip, aiškumo čia vėlgi nėra, ir sąrašas 
veikiau mena ne dievų asmenis, o savotiškus iš anksto nustatytus „etatus“, kurių 
skaičių lemia visai kiti, išoriniai sumetimai (bene tie patys dvylika mėnesių, kaip 
senovės Artimuosiuose Rytuose ir senovės Indijoje). Dievų tingas mums primena 
senovės babiloniečių, hetitų naujametį dievų susirinkimą, Dzeuso sušauktą graikų 
dievų pasitarimą Olimpe ir vedų Visų dievų sueigą. 

Taigi, kaip graikų dievai olimpiečiai bei senovės indų Aditjai, čia irgi su- 
skaičiuojami tik vyriausieji dievai Asai, nors ir juos vos pabandžius išvardyti, 
iškart kyla rimtų sunkumų. Aukščiausiasis Odinas savo ruožtu į sąrašą paprastai 
neįtraukiamas (arba įtraukiamas dirbtinai pridedant vieną) ir taip savaime iške- 
liamas virš Visų dievų. 


2.4. Pagrindinės išvados 


Šiuolaikinis tarptautinis žodis panteonas remiasi graikų sudurtiniu būdvardžiu n. 
T4vOetov, m. 7*v9ecoc visadievis, visdievis, kuriuo buvo vadinama Visiems 
dievams skirta šventykla, sudarytu iš sąvokos 74vTe4 Yzo/ visi dievai: Ši Visų dievų 
sąvoka yra žinoma tiek pačioje senovės graikų ir kitose antikinėse bei Artimųjų Rytų 
tradicijose, tiek ypač gausiai paliudyta per ilgą, kelių tūkstantmečių, senovės indų 
tradicijos laikotarpį, tiek galiausiai, jau istoriniais laikais, visai lietuvių kaimynystė- 
je - senovės skandinavuose. Tačiau pačiose tradicijose Visų dievų samprata gerokai 
skiriasi nuo aritmetinės visų dievų sumos, kuri, tiesą sakant, būtų net neįmanoma dėl 
pirmojoje šio darbo dalyje išdėstytų priežasčių. Pačiose tradicijose Visi dievai gali būti: 

1) Savotiškas „liekamąsis narys“, tarsi kuopinė dievybė, paminima maldoje ar 
kita dingstimi po išvardytų vieno ar kelių pavienių dievų (ir tai bene artimiausia 
visiems dievams Visų dievų samprata). Pažymėtina, kad patekęs tarp Visų dievų 

atskiras dievas praranda savo hierarchinę padėtį kitų atžvilgiu, kitais atvejais jam 
gal būdingą, ir atsiduria vienoje bendroje „rikiuotėje“. 

2) Visai atskiras dievų būrys, kurio narių skaičius gali svyruoti nuo tūkstančių 
ligi mažiau nei dešimt, o samprata, priklausomai nuo teksto luominės priklauso- 
mybės bei paskirties, vėlgi gali svyruoti nuo vieno Dievo apraiškų ar net įvairių 
vienos Sąmonės būsenų ligi kalendorinėse žemės ūkio apeigose pagrečiui su kitais 
paminimų antraeilių bevardžių dievukų. 

3) Apibrėžto skaičiaus (dažniausiai artimo dvylikai) vyriausiųjų dievų būrys, 
paradoksaliai tuo pat metu tesudarantis vos dalį tų pačių visų dievų su jiems 
priskiriamais kitais dievų būriais. 

4) Beto, ne tik senovės graikų, bet ir kitose tradicijose iš Visų dievų sąvokos 
gali būti sudaromas vienas sudurtinis būdvardis reikšme 'visadievis' ar 'visdievis 
(paprastai niekatrosios ar vyriškosios giminės), kuriuo gali būti apibūdinamas 
aukščiausiasis Dievas, šiaip vienas kuris iš dievų, Visiems dievams skirta šventė 
(aukojimas), Visiems dievams skirtas aukuras, šventykla ar pan. Toks būdvardis 
ir būtų tikrasis „panteono“ atitikmuo toje tradicijoje. 

Taigi išties, Gintaro Beresnevičiaus žodžiais, „į panteoną derėtų žvelgti kaip 
į mitologinį, o ne kaip į loginį darinį. Jame yra ir vienis, ir diada, ir triada, ir 
ketvertukas, ir penketukas, ir šešetukas, ir septintukas ir, ko gera, dar šis tas“*“š, 


3. LIETUVIŲ VISI DIEVAI 
3.1. Istoriniai šaltiniai 


Lietuvių religijoje ir mitologijoje Visų dievų sąvoka irgi žinoma, ir žinoma nuo 
seniausių istorinių šaltinių. 

Bene pirmąsyk Visus dievus užtinkame jau XIII a. senąja rusų kalba parašyta- 
me „Ipatijaus metraštyje“, kur apie 1258 metus pasakojama, kaip lietuviai, pavėlavę 
į sąjungininkų ką tik jau užimtą ir nusiaubtą miestą, moyaxo0y e u nne8ax0Y 
NO CB0UCKbI DEKOYULE „AHOA“, B3plIBA10UL 60261 Ce0A Andaa u ĮĮusupukca u 6 CA 
60241 C603 nomunamowje „reiškė nepasitenkinimą ir spjaudėsi, saviškai tardami 
janda, šaukdamiesi savo dievų Andajo ir Dievų rykio ir savo visus dievus 





108 Beresnevičius 2003, 108. 

minėdami“**. Nežinia, kaip tiksliai šaltinis perteikia tikrus anų laikų lietuvių keiks- 
mus ar šūksnius, tačiau iš to, kas pasakyta, gana aiškiai matyti Visiems dievams 
tekęs „liekamojo nario“ vaidmuo (gal prisimintinas čia senovės hetitų Mursilio 
II įrašas, kur Visi dievai tokiame pačiame vaidmeny paminėti labai panašiomis 
aplinkybėmis - žygiuojant į karą). Apie Visų dievų sudėtį čia nieko nesužinome. 

Toliau tenka persikelti į XV a. antrąją pusę, prie Jono Dlugošo (Jan Dlugosz) 
„Lenkijos istorijoje“ ties 1413 metais aprašomos žemaičių rudens derliaus šventės, 
apie kurią N. Vėlius sako: „J. Dlugošas teigia, kad žemaičiai šioje šventėje aukoja 
visiems savo dievams ir ypač Perkūnui (Diis suis falsis, praecipue Deo 
lingua eorum appellato Perkuno...). Kad, aukojant ožį, prisimenami ir garbinami 
visi dievai, teigiama Sūduvių knygelėje“**. Dėl Dlugošo Vėlius ne visai 
teisus, nes ir iš skliaustuose pateiktos originalo ištraukos matyti, jog būtent visi 
dievai tenai neminimi, o kalbama tik apie „netikrus dievus“. Štai kas čia iš tikrųjų 
rašoma: Prima insuper mensis Octobris die, maxima per Samagittas in silvis praefa- 
tis celebritas agebatur, et ex omni regione universus utriusgue sexus conveniens illic 
populus cibos et potum, guilibet iuxta suae conditionis gualificationem, deferebat. 
Ouibus diebus aliguot epulati, Diis suis falsis, praecipue Deo lingua eo- 
rum appelato Perkuno, id est Tonitru, ad focos guisgue suos, offerebant libamina, 
existimantes celebritate et epulatione illa et placavisse Deos et animas suorum 
necessariorum cibasse „Negana to, spalio pirmąją visoje Žemaitijoje minėtose 
giriose būdavo švenčiama didžiausia šventė, į kurią rinkdavosi vyrai bei moterys iš 
viso krašto ir atsinešdavo valgių bei gėrimų, kiekvienas pagal savo išgales. Keletą 
dienų papuotavę, savo netikriems dievams - pirmiausia dievui, 
jų kalba vadinamam Perkūnu, tai yra griaustiniui - kiekvienas prie savo židinio 
liejo aukas, vildamiesi tokiomis iškilmėmis bei aukomis įsiteiksią dievams ir 
pastiprinsią savo artimųjų dvasias“*". 

Tačiau Vėliaus sprendimą čia buvus prisimenamus būtent „visus dievus“ reikia 
laikyti ne atsitiktine klaida, o veikiau sąmoninga rekonstrukcija, remiantis antruoju 
jo greta paminėtu šaltiniu, vadinamąja „Sūduvių knygele“. Ir tikrai, maždaug po šimt- 
mečio (apie 1520-1530 m.) „Sūduvių knygelėje“ aprašoma ta pati, tik šįsyk Sembos 
gyventojų švęsta derliaus šventė, kurioje šauktasi būtent Visų dievų. Šventės laikas 





109 BRMŠ I, 260, s. ru. rašmenys supaprastinti leidinyje, vertimas iš dalies seka Rimanto Jaso (ten pat, 
261) ir Algimanto Bučio (Bučys 2012, 198) vertimais. 

110 Vėlius 1983, 157. 

11 BRMŠ I, 560, didžia dalimi laikytasi Daivos Mažiulytės vertimo, 581. 

ist nach dem August „yra po derliaus nuėmimo““, t. y. pasibaigus mėnesiui, kuris 
lietuviškai taip ir vadinamas - rugiapjūtis, rugpjūtis, ar rugpjūtė!?. Šventės aprašymas: 


Item wan sie den Bock heiligen wollen, kommen vier oder sechs dėrffer zu- 
sammen. Seind Ir viell, so kaufjen sie einen Bollen vnd kommen alle in ein Haus. 
Da machen sie ein lang fewer; die weiber bringen weizenmehl vnd teigen das ein. 
Den bock oder Bollen bringen sie vor den Wourschkaiti, der leget beide hende auf? 
inen vndspricht anruffende alle Gotter sie wollen annemen Ire fest vnd heilig 
machen dis fleisch vnd Brot, auf] das sie wirdiglichen mogen begehen Ire heiligung, 
Die gotter nennet er wie oben vnd gibt itzlichem seine Ehre vad was macht er habe. 
Darnach furen sie Inen in die scheuren, da heben sie den Bock aufj, gehen alle vmbher. 
Der Wourschkaiti ruffet aber einmal alle gotter an wie oben, vnd hat sich 
vmbschurzt vnd spricht: das ist das lobliche heilige gedechtnis vnserer Veter, auff das 
wir versonen den zorn vnserer Gėtter, vnd Sticht den Bock. 

Taigi, kai jie nori aukoti ožį, susieina keturi arba šeši kaimai. Jeigu jų būna 
daug, tai perka bulių ir sueina visi į vienus namus. Čia gerai įkuria ugnį, moterys 
atsineša kvietinių miltų ir užmaišo tešlą. Ožį arba bulių jie veda prie viršaičio, tas 
uždeda ant jo abi rankas ir kalba, melsdamas visus dievus, kadjie malonėtų 
priimti jų šventę ir pašventinti šią mėsą bei duoną, kad jie garbingai galėtų atlikti 
savo aukojimą. Dievus jis išvardija kaip aukščiau [pasakyta] ir kiekvieną pagarbina 
pagal jo turimą galią. Tada jie veda ožį į kluoną, čia pakelia jį aukštyn, visi eina 
aplinkui. Viršaitis dar kartą meldžia visus dievus, kaip [sakyta] aukščiau, 
prisijuosia prijuostę ir kalba: „Tai yra girtinas šventas mūsų tėvų atminimas, kad 


< 


atlygtume mūsų dievų rūstybę“, ir nuduria ožį". 


Visi dievai čia šaukiami akivaizdžiai žemdirbių šventėje, kaip ir povedinėje 
Indijoje. Taip pat pažymėtina, jog tai derliaus, taigi rudens šventė, žemdirbių 
kalendoriaus struktūroje artima Vėlinėms, kurios anksčiau sudarė ne vieną dieną, 
lapkričio antrąją, kaip dabar, o ištisą „vėlių laiką“, tamsėjantį, tamsiausią metų 
laiką, trunkantį kaip tik nuo derliaus nuėmimo ir sudorojimo ligi Kalėdų ir naujų 
saulės metų pradžios. (Tai pagrįstai verčia kelti klausimą, ar tik šiuolaikiniai Visi 
Šventieji lapkričio pirmąją nebus užėmę senųjų Visų dievų vietos"s.) 





12 BRMŠ II, 130, 146. 
13 LKŽ XI, 886, 894. 
114 BRMŠ II, 132, prisilaikyta Vytauto Balaišio ir Sigito Plaušinaičio vertimo, 147-148. 


115 Žr. Vaiškūnas 2014, 58. 

"Tame pat šaltinyje kiek anksčiau, kaip ką tik užsiminta, šie Visi dievai yra 
išvardyti ir, negana to, pavadinti „svarbiausiais“ bei „didžiausiais“: 


Sie erwelen alte Menner, die halten sie groswirdig vnd heilig wie wir die Bischoffe, 
welche sie heissen Wourschkaity [var: Wairschkayty ir pan.], durch die sie irer heiligung 
anrufjen nach gebrechen vnd begirden Ir Gėtter, welcher Namen lauten also: Deywoty 
Zudwity; Ockopirmus der erste Gott Himmels und Gestirnes. Swayxtix der Gott des 
Lichtes. Auschauts der Gott der Gebrechen Kranken vnd Sunden. Autrimpus der Gott 
des Mehres vnd der grossen Sehe. Potrimpus der Gott der fliesenden Wasser. Bardoayts 
der Schiffe Gott. Pergrubrius der lest wachsen laub vnd gras. Pilnitis der Gott macht reich 
vad fiūllet die Scheuren. Parkuns der Gott des Donners, Plitzen vnd Regens. Peckols der 
helle und Finsternus ein Gott. Pockols die fliegende geister oder Teutjel. Puschkayts der 
Erden Gott vnter dem heiligen holtz des Holunders. Barstucke die kleinen Mennichen. 
Markopole die Erdtleuthe. Item das seind die namhafftigen gotter, die sie alle in der 
heiligung des Bocks gebrauchen, vnd vor die grosten achten vnd rechen. Item in der 
andern heiligung ruffen sie dise Gotter nicht alle an, allein dise namhafftigen. 

Jie išsirenka senus vyrus, kuriuos laiko garbingais ir šventais, kaip mes vys- 
kupus, kuriuos vadina viršaičiais, per juos jie aukomis meldžia, negalavimų bei 
pageidavimų atvejais, savo dievus, kurių vardai skamba taip: sūduvių dievaičiai 
[tiksliau, deivaičiai]: Ukapirmas - pirmasis dievas, dangaus ir žvaigždžių. Švaisti- 
kas - šviesos dievas. Aušautas - negalių, ligonių ir nuodėmių [sveikųjų?] dievas. 
Autrimpas - marių ir didžiosios jūros dievas. Patrimpas - tekančių vandenų dievas. 
Bardaitis - laivų dievas. Pergrubis - kuris leidžia augti lapams ir žolei. Dievas Pilny- 
tis daro turtingu ir pripildo kluonus. Perkūnas - griaustinio, žaibo ir lietaus dievas. 
Pekolas - pragaro ir tamsybių dievas. Pokolai - skraidančios dvasios, arba velniai. 
Puškaitis - žemės dievas po šventuoju šeivamedžiu. Barstukai - maži žmogeliukai. 
Markopoliai - žemės žmonės. Taigi čia yra svarbiausi dievai, kuriuos jie, 
aukodami ožį, garbina, kuriuos laiko didžiausiais ir su kuriais skaitosi. 


O kituose aukojimuose jie meldžia ne visų dievų, bet tik svarbiausiųjų!"“. 


Čia matome mūsų jau aptartą būdingą dviprasmybę, neapibrėžtumą: viena vertus, 
tai yra „visi dievai“, antra vertus, juos sudaro tik svarbiausieji, didžiausieji dievai (kaip 





116 BRMŠ II, 127-129, atsižvelgiant į Vytauto Balaišio ir Sigito Plaušinaičio vertimą, 143-144. Apie šiuos 
dievus visu būriu ir atskirai, apie jų funkcijas, vardus, galimas sąsajas bei tapatumus su kitais baltų 
dievais ir t. t. per pastarąjį šimtmetį (su viršum) tyrinėtojų labai daug, kone nuolat rašyta. Visa tai 


dabar mus nuvestų pernelyg toli į šalį nuo pagrindinės temos, tad atitinkamų nuorodų tenka atsisakyti. 

graikų olimpiečiai, vedų Aditjai, germanų Asai), o kartais, kaip sakoma, aukojimuose 
kreipiamasi netgi ne į šiuos „visus dievus“, kuriuos savaime sudaro tik svarbiausieji, 
bet vėlgi - tik į svarbiausius iš jų. Galima numanyti, jog tai ne šaltinio autoriaus neiš- 
manymas ar tikslumo stoka, o pačių tuomečių Sembos gyventojų „panteono“ ypatybė. 

Išvardytus Visus dievus nesunku suskaičiuoti: jų, kartu su daugiskaita pami- 
nėtais Pokolų, Barstukų ir Markopolių būriais, yra keturiolika, tad be šių būrių 
išeitų vienuolika. 

Jonas Bretkūnas 1588 m., matyt, tą pačią „Sūduvių knygelę“ turėdamas omeny, 
vis dėlto kiek savaip, šį tą pakeisdamas apie Sembos gyventojus rašo, jau iš pat 
karto pažymėdamas juos turėjus keturiolika dievų: 


In sonderhejt aber list man das die Sudawen vierzehen Gėtter geehret 
vad angebetten haben. I. Als Okopirnus sol sein ein Gott des himels vnd gestirns. 
II. Pergubrius sol sein ein Gott des Erdengewechs, der laub vnd gras lies wachsen. 
III. Perkuns sal sein ein Gott des donners, plitzens vad Regens. Swaikticks sal sein 
ein Gott des Lichts IIII. Piluitus sal sein ein Gott der fulle, vnd der Reich machet V. 
Auschauts Ein Gott des verbrechens, der die menschen wegen ihrer sunden strafjet VI. 
Puschkaitus sal sein ein Gott vber die fruchte der Erden als allerleji getrejides VII. 
Barstucke solten sein klejįne menlein des Pufškaiten diener die wir Wicholt nen- 
nen VIII. Marcopole die Erdleutte vnd des Pufškaiten diener IX. Antrimpus sal sein 
ein Gott des Meers vnd der See X. Potrimpus der Gott der fliessender wasser XI. 
Bardoaits Ein Gott vber die Schiffe XII. Pikols der Hellen vnd der Finsternis Gott XIII. 
Pikoliuni die fliegende Geister oder Teuffel XIII. 

Atskirais atvejais randame parašyta, jog sūduviai turėję ir garbinę keturiolika 
dievų, būtent: I. Ukapirmas, esą dangaus ir žvaigždžių dievas; II. Pergubris, esą 
žemės augmenijos dievas, auginąs lapus ir žolę; III. Perkūnas, esą griaustinio, žaiba- 
vimo ir lietaus dievas; IV. Svaiktikas [?], esą šviesos dievas; V. Pilvytas, esą pilnybės 
dievas, kuris teikdavęs turtą; VI. Aušautas - nusikaltimų dievas, kuris žmones pagal 
jų nuodėmes baudžiąs; VII. Puškaitas, esą žemės vaisių, kaip visokie javai, dievas; 
VIII. Barstukai, esą maži žmogeliukai, Puškaito tarnai, kokius mes [t. y. aukštosios 
rašytinės kultūros atstovai] vadiname nykštukais; IX. Markopoliai - žemės būtybės ir 
Puškaito tarnai; X. Antrimpas, esą marių bei jūros dievas; XI. Patrimpas - tekančių 
vandenų dievas; XII. Bardaitis - laivų dievas; XIII. Pikolas - pragaro ir tamsybių 


dievas; XIV. Pikoliūnai - skraidančios dvasios, arba velniai!!, 





117 BRMŠ II, 306-307, iš dalies sekta Marcelino Ročkos vertimu, 312; plg. Bretkūnas 1983, 27-28. 

Teiginys, jog „sūduviai turėję ir garbinę keturiolika dievų“, - akivaizdus su- 
paprastinimas, ir ne tik tikrovės, bet ir ankstesnio šaltinio, „Sūduvių knygelės“, 
supaprastinimas: kiek iš viso dievų turėję tuomečiai Sembos gyventojai, nėra 
žinoma (to gal nė jie patys nebūtų galėję pasakyti), žinoma tik, jog keturiolikos 
būta Visų dievų, kuriuos sudarė vien svarbiausieji, didžiausieji. 

Bet štai Motiejus Stryjkovskis (Maciej Stryjkowski)"* „Lenkijos, Lietuvos, 
Žemaičių ir visos Rusios kronikoje“ (1582 m.), IV knygoje, skyriuje „Lietuvių, 
žemaičių, sembų, latvių ir prūsų dievai“ - vėlgi akivaizdžiai remdamasis tuo 
pat šaltiniu (prikišamai tai rodo, pavyzdžiui, palikta vokiška sch dievavardyje 
Auschlavis ir kt.), bet daug ką išklodamas savaip, - rašo: 


A ty naprzedniejsze bogi, ty narody mialy: 1. Okopirnos, bėg nieba i ziemie. 
2. Swajtestix, bėg šwiatlosci. 3. Auschlavis, bėg niemocnych, ch[w]orych i zdrowych. 
4. Atrimpos, bėg morza, stawow, sadzawek i jezior. 5. Potrimpos, būg rzek i wszyst- 
kich wėd ciekących. 6. Gardoajtis, bog okręetow. <...> 7. Pergrubius, bėg zi6l, jarzyn 
i trawy. 8. Pilwitos, bėg, ktėry dawal bogactwa i napelnial gumna. 9. Perkunos, 
albo Piorunos, bėg lyskania, gromu, šniegu i dždžu. 10. Poklus, bėg piekla, cmur, 
začmienia i latających duchow albo djablėw. Chwalili zaš Parstuki i Markopole, 
ktėry oni tak zwali ludzie maluczkie... 

O štai aukščiausi dievai, tų tautų turėti: 1. Ukapirmas, dangaus ir žemės dievas. 
2. Svaitstikas [?], šviesos dievas. 3. Aušlavis, negaluojančiųjų, ligotų ir sveikųjų 
dievas. 4. A[u]trimpas, jūros, tvenkinių, kūdrų ir ežerų dievas. 5. Patrimpas, 
upių ir visų tekančių vandenų dievas. 6. Gardaitis, laivų dievas. <...> 7. Pergrubis, 
žolynų, [maistinių] augalų ir žolės dievas. 8. Pilvytis, dievas, kuris teikė turtą ir 
pripildydavo klojimus. 9. Perkūnas, arba Perūnas, žaibų, griausmo ir lietaus dievas. 
10. Poklius, pragaro, debesų, užtemimo ir skrajojančių dvasių, arba velnių, dievas. 


Garbino dar Parstukus ir Markopolius, kaip jie vadino mažuosius žmogeliukus". 


Pažymėtina, jog vyriausiųjų dievų čia nebe keturiolika, o tik dešimt, ir net 
pridūrus Barstukų su Markopoliais būrius, išeitų tik dvylika (ar būtent dvylika). 
Toliau Stryjkovskis patikslina, jog išvardytieji yra ne visų „tų tautų“ (kurias 
mes dabar vadiname baltais), o tik prūsų ir kuršių (t. y. vakarų baltų), ir tik jų 
„prastuomenės“ (t. y. ūkinio luomo, nes aukštesnieji luomai tuomet jau buvo 





118 Paplitęs neteisingas lietuviškas pavardės rašymas su trumpąja i, Strijkovskis. Betgi slavų „kietąją i“ 
(ru., bru. 2, le. y) mes dėsningai rašome y, taigi turi būti Stryjkovskis. 


119 BRMŠ II, 512, iš dalies prisilaikyta Dominyko Urbo vertimo, 545. 

panaikinti arba sukrikščioninti) dievai, ir tuo pat pavyzdžiu atskirai išvardija 
lietuvių ir žemaičių dievus: 


A to byly bogi Prusėw starych i Kurlandėw, ktorych jeszcze i dzis po częšci 
on narėd gruby wzywa i chwali. Litewscy zaš i Zmodzcy bogowie ci byli osobliwi: 
1. Naprzedniejszy bog, ktorego zwali Prokorimos <...>. 2. Bėg kwašnych i kislych 
potraw Ruguczis <...>. 3. Bėg Ziemiennik albo ziemny <...>. 4. Kruminie Pradziu 
Warpu, ktory wszelkie zbože dawa <...>. 5. Lituwanis, ktory deszcz spuszcza <...>. 
6. Chaurirari, konski bėg <...>. 7. Sotwaros, bydla wszelkiego bog <...>. 8. Seimi 
Dewos, co czeladž zawiedowal <...>. 9. Upinis Dewos, co rzeki mial w swojej mocy 
<...>. 10. Bubilos, bėg miodu i pszczol <...>. 11. Dzidzis Lado, to jest wielki bėg <...>. 
12. Gulbi Dziewos, bėg, ktėry každego z osobna czlwieka strzeže, co naszy zowią 
proprium Genium, anyola wlasnego <...>. 13. Goniglis Dziewos, pasterski bėg lešny, 
ktėre Grekowie i Rzymianie Satiros Faunosgue zwali <...>. 14. Swieczpunscynis, bdg, 
ktėry kury, gęsi, kaczki zawiedal, i wszystki insze ptaki tak domowe jako powietrzne 
<...>. 15. Kielu Dziewos, podrėžny bėg <...>. 16. Puschajtis, bog ziemny, ktėry miedzy 
drzewem bzowym mieszka... 

O tai buvo senųjų prūsų ir kuršių dievai, kurių ir dabar iš dalies prastuo- 
menė šaukiasi ir kuriuos garbina. O lietuvių ir žemaičių dievai buvo atskiri: 
1. Pirmiausiasis dievas - kurį vadino Prakūrimas <...>. 2. Rūgščių bei raugintų 
patiekalų dievas Rūgutis <...>. 3. Žemininkas, arba žemės dievas <...>. 4. Krūminė 
pradžių varpų, kuri visus javus duoda <...>. 5. Lietuvonis, kuris lietų paleidžia 
<...>. 6. Chaurirari, žirgų dievas <...>. 7. Sutvaras, visokių gyvulių dievas <...>. 
8. Šeimos dievas, kuris šeimyna rūpinosi <...>. 9. Upinis dievas, kuris upes turėjo 
savo galioje <...>. 10. Bubilas, medaus ir bičių dievas <...>. 11. Didis Ladas, tai 
yra didis dievas <...>. 12. Galbis dievas, kuris kiekvieną skyrium žmogų sergsti, 
mūsų [t. y. aukštosios rašytinės kultūros atstovų] vadinamas savuoju genijumi, 
angelu sargu <...>. 13. Ganyklis dievas, girinio ganymo dievas, kurį graikai ir 
romėnai Satyru ir Faunu vadino <...>. 14. Šventputninis [?] - dievas, kurio žinioje 
buvo vištos, žąsys, antys ir visi kiti paukščiai, tiek naminiai, tiek laukiniai <...>. 
15. Kelių dievas - kelionių dievas <...>. 16. Pušaitis, žemiškas dievas, gyvenantis 


tarp šeivamedžių [kuriam toliau priskirti ir Barstukai]'?". 





120 BRMŠ II, 512-514, iš dalies prisilaikyta Dominyko Urbo vertimo, 546-547; visur praleisti dievams 
skirtų aukų aprašymai. 

Taigi dievų jau turime šešiolika, iš kurių paskutinis ankstesniuose 
sąrašuose priskirtas Sembos sūduviams. Tarp lietuvių ir žemaičių dievų nėra 
Perkūno! Nė nekalbant apie kitus, žemesnius, bet iki šiol puikiai žinomus - kaip 
Laima, laumės, Žemyna, Gabija, Aitvaras, pagaliau Velinas, Vėjas ir t. t. Išskyrus 
Prakūrimą, kuris išties galėtų būti Dievas Kūrėjas, visi kiti sąrašo dievai - itin 
smulkūs ir menki, akivaizdžiai ne aukščiausieji, bet perdėm ūkiški, valstietiški 
dievukai - visai kaip povedinio laikotarpio hindų Visi dievai. 

Toliau Stryjkovskis vėl kalba apie Sembos gyventojus, vokiečių vadintus sūdu- 
viais, kurie betgi apie Įsrutį, Ragainę bei Kurše są wszyscy Žmodzinowie i žmodzkim 
jezykiem až do Krėlewca, com sam slyszal i widzial, mowią „visi yra žemaičiai ir 
žemaitiškai ligi pat Karaliaučiaus, kaip pats girdėjau ir mačiau, kalba“**. Pasakojama 
apie jų pavasario šventės, vadinamos Pergrubiais ar panašiai (Pergrubri), apeigas, 
kurioms vėlgi vadovauja viršaitis. Pirmiausia jis pagarbina patį Pergrubį, paskui 
Perkūną, Svaistiką, Pilvytį (ar Pilnytį), kaskart ypatingu būdu (sukandęs kraštą 
dantimis, neprisiliesdamas rankomis) išgerdamas kaušelį alaus. Tada sakoma: 
„takže wszy[s]tkim bogom, ktėrych mają 15, na chwalę po kuflu piwa 
wypiją, bez dotykania rak, w zebach trzymając, a za tym špiewają, jakoby wilcy 
wyli, piešti ku ich chwale „taip pat visų dievų, kurių turi penkiolika, 
garbei po kaušelį alaus išgeria, nepaliesdami rankomis, dantimis laikydami, o po 
to dainuoja, tarsi vilkai staugtų, dainą jų garbei“**. Paskui dar paminimas Au- 
šlavis ir vėl jau minėtieji Pergrubis, Perkūnas, Svaistikas, Pilvytis. Kaip matome, 
Visi dievai, kurių esą penkiolika, čia vėlgi pasirodo kaip „liekamasis narys“ greta 
atskirų vardais paminėtųjų. 

Toliau Stryjkovskis iškart pereina prie kitos šventės (kurią galima numanyti 
esant rudens, derliaus šventę) aprašymo, Sembos gyventojus šįsyk tiesiog suta- 
patindamas su lietuviais žemaičiais: 


Tamže wtedy przerzeczonych Prusow nižnej ziemicy, ktėrą zowią Sudawen, 
Samland, chlopy Zmodzinowie z Litewskiego narodu, byka albo kozla tym ksztaltem 
raz do roku šwiecą: schodzą się cztery albo szešč siol w jedno [...] zjedą sie w jeden 
dom, gdzie sobie ogieni wielki udzialają, tam tež žony ich zsypują mąkę pszeniczną 
i hreczysną, z ktorej naczynią plackėw. Potym Wurschajtos, ich pop, wedlug po- 


ganskiego obyczaju, wieniec na glowe wdziawszy, položy rekę na kozla albo na byka, 





121 BRMŠ II, 515, plg. 549. 
122 BRMŠ II, 516, plg. 549. 

iprosi wszy[s]tkich bogėw, každego z osobna, ktėrem wyžszej wyliczyl, 
aby raczyli od nich milosciwie przyjąč obchėd i ofiarę onego swieta, a ująwszy 
byka albo kozla za rogi, wiodą go do gumna i podnoszą go wszyscy chlopi wzgėrę, 
a xigdz, Wurschajt, opasawszy się recznikiem, wzywa powtore wszy[s]t- 
kich bogėw, mėwigc: To jest chwalebna ofiara i pamiątka ojcėw naszych, 
abysmy zgladzili gniew bogėw swoich. 

Ten pat, minėtosios Prūsijos Žemutinėje žemėje, vadinamoje Sūduva, Semba, 
lietuvių tautos žemaičiai prasčiokai jautį arba ožį tuo būdu kartą per metus švenčia 
[aukoja]: susieina keturi ar šeši kaimai <...> sueina į vienus namus, kur susikuria 
didelę ugnį, ten ir jų žmonos supila kviečių ir grikių miltų, iš kurių užminko 
papločių. Tada viršaitis, jų kunigas, pagal pagonišką paprotį, ant galvos užsidėjęs 
vainiką, padeda ranką ant ožio arba ant jaučio ir prašo visus dievus, 
kiekvieną skyrium, kuriuos aukščiau esu išvardijęs, kad teiktųsi iš jų maloningai 
priimti tosios šventės apeigą ir auką, ir, paėmęs jautį arba ožį už ragų, veda jį į 
klojimą, ir pakelia jį visi vyrai aukštyn, o kunigas, viršaitis, apsijuosęs rankšluosčiu, 
pakartotinai šaukia visus dievus, sakydamas: Štai garbinimo auka ir mūsų 


tėvų atminimas, idant atlygtume savo dievų rūstybę". 


Nors čia regimai sekama ta pačia „Sūduvių knygele“, vis dėlto lieka ne visai 
aišku, kas yra tie „aukščiau išvardytieji“ Visi dievai - Sembos „sūduvių“ lietuvių 
(žemaičių) ar gal kokie nors mišrūs? 

Galiausiai savo veikalo XI knygos 4-to skyriaus pabaigoje, iš vakarų persikė- 
lęs į vidurio Lietuvą ir papasakojęs apie senąjį Vilnių, M. Stryjkovskis priduria: 


Byla jeszcze wielka sala albo bėžnica na Antokoli 
wszystkim bogo m, ktėrych Litwa zmamiona gusly czartowskimi chwalila, 
tam šwiecę woskową po wieczerach we Czwartki kaplani zawždy stawiali, i palili. 
Alešmy o tych balwanach i zababonach poganskich wyžszej szeroko z pewnych 
dowodėw i uprzejmego dawnošsci Litewskich wybadania, w Ruskiej Kronice opissali. 

Buvo dar didelė salė ar šventykla Antakalnyje visiems dievams, 
kuriuos Lietuva, velnio kerų apdumta, garbino, ten vaškinę žvakę vakarais kas 
ketvirtadienis šventikai visuomet statydavo ir žibindavo. Bet apie tuos pagoniškus 
stabus bei prietarus aukščiau plačiai, iš patikimų šaltinių bei deramo Lietuvos 


senienų tyrimo, Rusios kronikoje esame aprašę??4. 

Vadinasi, vilniškiai Visi dievai nepernelyg skyrėsi nuo vakarų Lietuvoje ir 
Semboje aprašytųjų, tad atskirai jų aptarti Stryjkovskiui neatrodė esant reikalo. 
Nors, žinoma, galėjo būti ir tam tikrų vietinių skirtybių. 

Betgi svarbiausia mums dabar Stryjkovskio žinia yra ta, kad senovės baltai 
ir, skyrium, lietuviai ne tik turėjo tam tikrą Visų dievų būrį - akivaizdžiai nesu- 
tampantį su apskritai visais dievais! - bet ir jiems skirtą šventyklą, ir ne bet kur, 
o sostinėje, kažkur tuometiniame Antakalnyje. Tokios Visiems dievams skirtos 
šventyklos galimybę visiškai patvirtina lyginamoji medžiaga - senovės indų bei 
senovės graikų Visiems dievams skirtos šventyklos. Savo ruožtu, ši sostinės Visų 
dievų šventykla pelnytai gali būti vadinama lietuvių panteonu. 

T. Narbutas 1835 m. iš šio Stryjkovskio pranešimo tad visai pagrįstai nu- 
sprendė, šį tą dar pridurdamas nuo savęs: „Iš Stryjkovskio paliudijimų žinome, 
kad Vilniaus Antakalnyje buvo šventykla, dengta stogu, paskirta visiems die- 
vams. Matyt, tai buvo lietuvių panteonas. Esama nuomonės, besiremiančios 
padavimais, kad tas panteonas stovėjo ten, kur Sapiegų - dabar iždo - rūmai“ 
(dėl šios „padavimais besiremiančios“ nuomonės T. Narbutas pasiaiškina, esą 
„Žinia apie tai paimta iš Sapiegų archyvo Derečine“)'5. Anot T. Narbuto, dargi 
„reikėtų manyti, kad jame turėjo būti stabų rinkinys“““. Dėl stabų, tai didelis 
klausimas, - jokių žinių apie Visų dievų stabus nei iš Lietuvos, nei iš senovės 
graikų ar senovės indų Visiems dievams skirtų šventyklų lyg ir nėra. Papildomo 
tyrimo reikalinga ir šio lietuvių panteono vieta (turint omeny krikščionišką pa- 
protį bažnyčias statyti buvusių šventyklų vietose, galima paspėlioti, ar tik ne ten 
jos būta, kur dabar Viešpaties Jėzaus, arba Trinitorių, bažnyčia, stovinti iškart už 
Sapiegų rūmų likučių). Betgi dėl pačios galimybės tokią Visiems dievams skirtą 
šventyklą buvus abejoti vargu ar dera. Stryjkovskio žinia pernelyg neabejojo 
ir T. Narbuto bendraamžiai - šiaip jau perdėm kritiškas Simonas Stanevičius 
(apie 1838 m.), taip pat Juozapas Jaroševičius (1844 m.) ir kiti". O Adomas Ho- 
noris Kirkoras savo „Pasivaikščiojimuose po Vilnių ir jo apylinkes“ (1859 m.) 
dar pridūrė šiokių tokių papildomų sunkiai patikrinamų žinių ir nupiešė ištisą 
romantišką vaizdelį: „Paėjus dar kelis žingsnius [už Petro ir Povilo bažnyčios 
tolyn nuo miesto], dešinėje prasideda didžiausias ir, ko gero, seniausias Vilniuje 
Sapiegynės parkas. Pro puikius vartus patenkame į didelėje lygumoje, iš kurios 





125 Narbutas 1998, 273. Dr. Vytauto Ališausko asmenišku patikinimu, bent jau skelbtuose Sapiegų 
archyvų dokumentuose tokių duomenų neaptikta. 

126 Narbutas 1998, 274. 

nematyti apylinkių, esantį įvairių medžių, krūmų ir gėlių kupiną parką, kurį 
puošia du orą gaivinantys fontanai. Už kitų panašių vartų, esančių priešais šiuos, 
matyti pastatas karo ligoninės, įrengtos buvusiuose kunigaikščių Sapiegų rūmuo- 
se. Anot padavimo, šie rūmai buvę pastatydinti iš pagonių šventyklos, arba visų 
Lietuvos dievų panteono, griuvėsių. Čionai buvusios visos lietuvių garbinamos 
statulos. Ketvirtadieniais čia vykdavusios iškilmingos pamaldos; užplūsdavusios 
minios žmonių, ir kiekvienas žynys uždegdavęs vaško žvakę priešais statulą, 
kuriai jis tarnavęs, o žmonės atnašaudavę aukas. Šį panteoną mini Stryjkovskis, 
o Helmoltas aprašo apeigas ir šventyklos vidų; jis taip pat teigia, kad statulos sto- 
vėjusios ant medinių postamentų aplinkui Perkūną. Buvusio Vilniaus universiteto 
profesoriai Gucevičius ir Šulcas turėjo senovinį lotynų rankraštį, kuriame buvo 
detalus šios šventovės aprašymas. Jų amžininkas architektas Rosis iš jo nupiešė 
panteono vaizdą. Kur pražuvo šis rankraštis, neaišku, o piešinys yra turtingoje 
grafo Chreptavičiaus bibliotekoje Ščiorsuose“*. 

Šiaip ar taip, pačią tokios šventyklos galimybę patikimai patvirtina žinios 
apie kitą, kitoje Lietuvos vietoje buvusią Visų dievų šventyklą. 


3.2. Gyvoji tradicija 


Obelių seniūnijoje, Rokiškio r., esama kaimo, vardu Visdievai"? 


„paliudyto ma- 
žiausiai nuo 1784 m. (Wies Wisdiewy)“e. Kaimo šiaurės rytų pusėje yra kalnas 
su sena, šventa laikoma liepa. Pasak Vykinto Vaitkevičiaus: „Tai didingo, iki 15 
m aukščio stačiais šlaitais kalvagūbrio pietvakarinė dalis, kurią iš šiaurės vakarų 
juosia Kriaunos upės slėnis, iš pietų - Stulpio upelis. Aukščiausioje vietoje yra 
kaimo kapinės. Su senąja religija šaltiniai sieja ir kaip archeologijos paminklas 
ilgus metus buvo saugoma kalno pietvakarinė dalis prie J. Širvio sodybvietės. Čia 
iki šiol žaliuoja sena liepa. Jos kamienas 60-65 cm skersmens, čia želia ir gausios 
medžio atžalos. Su liepa dažnai siejami pasakojimai apie vietovę kaip senojo 
tikėjimo kulto vietą. Iki 1922 m. šios liepos vietoje augo dvi itin senos liepos“. 

Gyvoje vietos gyventojų tradicijoje ir kalnas su liepa, ir kaimo vardas iki šiol 
tiesiai šviesiai siejami su čia buvusia Visiems dievams skirta šventviete. 

Antai 1935 m. iš Jakučių šeimos (P. Jakučio, A. Jakutienės, V. Jakutienės) 





128 Kirkoras 1991, 149. 
129 LATŽ, 348; Būga 1958, 232. 
130 Vaitkevičius 2006, 598. 

užrašyta: Visdievy kaimo vardas, kaip pasakoja žmonės, gautas nuo ten buvusios 
šventyklos, kurioje buvo visi dievai; 

1966 m. tas pats P. Jakutis vėl papasakojo: Širvio Jono darže esanti liepa, po 
kuria buvusi sena dievaičių bažnyčia ir aukuras aukoms aukoti, kad nuo to ir šis 
kaimas vadinamas visų dievų kaimu - Visdievais; 

1971 m. A. Skvarnavičius pateikė kiek kitokį, aiškiai antrinį vietovardžio aiš- 
kinimą: Sakoma, kad ant kalno stovėjusi šventykla, apaugusi liepomis. Kiekvienos 
šventės metu tas liepas ir kryžius, kurių kaime taip pat daug buvo, šventindavo ir 
dėdavo [= duodavo] dievų vardus. Žmonės tuo stebėjosi ir klausinėdavo: „Kodėl vis 
dievų vardais?“ Dėl šio klausimo kaimas taip ir pavadintas - Visdievai; 

bet štai S. Juodelio tų pat 1971 m. paliudijimu vėlgi: Pasakojama, kad į vaka- 
rus nuo kaimo esančioje kalvelėje buvusi „visų dievų“ šventykla. Nuo to ir kaimo 
pavadinimas kiles Vis-dievai; 

Šeškienė (vardas nenurodytas) dar 1993 m. papasakojo: Žmonės aiškina, jog 
kaima vardas Visdievai, nes garbinti buva „visi dievai“. Sakoma, kad ant kalno 
stovėjusi bažnyčia ir kad ji nuskendusi...“*. Lietuvoje, Latvijoje ir Gudijoje plačiai 
žinomi padavimai apie prasmegusias ar nuskendusias „bažnyčias“ būdingai mena 
senąsias šventvietes. 

Vadinasi, turime: 1) patikimą patvirtinimą Lietuvoje išties buvus Visiems 
dievams skirtas šventyklas ir 2) patikimai paliudytą patį lietuvišką Visų dievų ter- 
miną, istoriniuose šaltiniuose minimą svetimomis kalbomis (s. ru. 8ca 60201, vok. 
alle Gėtter, le. wszystkie bogi), - būtent visi dievai, taip pat į vieną žodį sutrauktą 
visdievai, išlikusį pačiame vietovardyje. Santykis tarp lie. visi dievai ir visdievai 
yra lygiai toks pat, kaip tarp vedų visve devah ir visvadevūh. 

Maža to, abu terminus sudarantys dėmenys - tiek lie. visas ir s. i. visva, tiek lie. 
dičvas ir s.i. devd, - yra etimologiniai atitikmenys*s. O tai, atsižvelgiant į jų bendrus 
ypatumus, verčia manyti abu terminus esant paveldėtus iš ide. prokalbės, iš vieno 
bendro provaizdžio. Vadinasi, prie arijiškosios (indų-iranėnų) ir graikiškosios 
Visų dievų sąvokų, kurias M. L. Westas atsargiai nurodė esant bent jau graikų-arijų 
bendru paveldu, dabar galime pridėti lietuviškąją ir kartu su kitomis tad jos kilmę 
nukelti į indoeuropiečių bendrystės laikus. Priminsime, jog kalbame ne apie žodžius, 
bet apie sąvokas, skirtingose tradicijose reiškiamas skirtingais žodžiais. Tik indiškųjų 
ir lietuviškųjų Visų dievų sutampa ne vien sąvoka, bet ir ją įvardijantys žodžiai. 





132 Vaitkevičius 2006, 597-599. 
133 Buck 1949, 920, 1464 (Nr. 13.13.6, 22.12.1); EIEC, 25, 230; FrLEW, 93-94; 1264; MhEWA I, 742; II, 
562-563; MhKEWA II, 63-64; III, 225-227; PkIEW, 185-186, 1176 ir daug kur kitur. 

Atsižvelgiant į vedų bei graikų pavyzdžius, nesunku sudaryti ir lietuviškus 
sudurtinius būdvardžius visadičvis, visdičvis (gal ir visdievis), netgi visdičvas (vis- 
dievas) ir pan. (plg. visadičnis kasdienis, nenurodyto kirčio visdienas "kasdienis, 
įprastas, nuolatinis, visapūsis, visplsis “visas puses apimantis'** ir kt.). Šie lietu- 
viški būdvardžiai savo ruožtu atstotų senovės indų m. visvadevas, n. visšvadevam, 
m. visvadevyas, n. visvadevyam ir graikų m. 74v9etos, n. zžv9evov, kuriuos 
verčiant jie jau neišvengiamai vartoti. Pritaikyti aukurui (visadievis, visdievis, 
visdievas) arba šventyklai (visadievė, visdievė), šie būdvardžiai tad ir būtų tikslūs 
panteono atitikmenys. O kadangi pažyminiu lietuvių kalboje gali eiti ir būdvardį 
atstoti daiktavardžio kilmininkas (aukso žiedas = auksinis žiedas), tai Visdievų 
šventykla, neabejotina Visdievų kaime Obelių seniūnijoje ir tikėtina Vilniuje, 
Antakalnyje, savo ruožtu būtų tikras antikinio panteono atitikmuo. 

Prie Visų dievų dar galima pridurti vienetinius Visų deivių paminėjimus 
(prisiminkime Homero 14vTe6 TE Deo! TAO0A! TE Dėatvau). Antai Radvilė 
Racėnaitė atkreipė dėmesį į pasaką „Miegančioji gražuolė“, kurios lietuviškuose 
„variantuose teigiama, kad kai gimsta sūnus ar dukra, turi suprašyt visas dei- 
ves, tai jos laimę skiria“. Čia turimos omeny likimo deivės, kurios panašiomis 
aplinkybėmis būdingai pasirodo būriu po kelias, dažniausiai po tris, kartais po 
septynias ar kt. 

Senovės Egipto bei helėnizmo eneadas keistai primena tarpukariu Švenčio- 
nyse ir Aluntoje užrašyti tradiciniai vaikų juokavimai: Kiek dievy?- Devy- 
ni. - Kur gyvena? - Eglyni. - Ką daro? - Vyžas pina. - kam? - Kunigam; arba: Kiek 
dievy?- Devyni.- Kuranys? - Eglyni. - Ką veikia? - Kepures siuva. - Kam? - 
Kunigam. - kokias? - Raudonas“. Ar šie įdomūs, dievų skaičiumi prasidedantys 
juokavimai turi kokį ryšį su senąja lietuvių religija ir mitologija, sunku pasakyti. 


4. IšvADOS 


Paviršutinis įspūdis, kurį sudaro šiuolaikinė populiari „panteono“ samprata, esą 
ji mena apibrėžtą tos ar kitos religijos bei mitologijos dievų rinkinį, yra didžiai 
klaidinantis. Dėl būdingų dievavardžio ypatybių (vardo esminio neatskiriamu- 
mo nuo eponimo, ar epiteto) dievų skaičius iš prigimties negali būti tikslus ir 
apibrėžtas. Tačiau žmogui būdinga viską sukaičiuoti, tad senosiose tradicijose 





134 LKŽ XIX, 687, 713, 699, 738. 
135 Racėnaitė 2011, 112. 

atsiranda Visų dievų sąvoka, viena vertus, susiejama su vienokiu ar kitokiu 
baigtiniu dievų skaičiumi ir dėl to, antra vertus, nuo pat pradžių turinti polinkį 
tolti nuo visų dievų, dievų visumos prasmės. Pirmiausia Visi dievai pasireiškia 
kaip savotiškas „liekamasis narys“, kuriuo - maldoje, šlovinamajame himne ar 
užkeikime vos kelis dievus tepaminėjus vardais, - mėginama aprėpti neapibrėžta, 
neišvardijama dievų visuma. Pažymėtina, kad patekę tarp Visų dievų atskiri dievai 
praranda savo hierarchinę padėtį kitų atžvilgiu ir atsiduria bendroje „rikiuotėje“. 
O ilgainiui Visi dievai virsta visai atskiru dievų būriu ar net savotiška kuopine 
dievybe, minima pagrečiui su kitomis ir nebeturinčia net pretenzijų į jokią visumą. 
Tokiu atveju Visus dievus kartais mėginama sutapatinti su baigtiniu skaičiumi 
(paprastai svyruojančiu apie 12) dirbtinai išskirtų vyriausiųjų dievų (olimpiečiai 
senovės Graikijoje, Aditjai senovės Indijoje, Asai senovės germanuose), taip pa- 
tenkant į visai paradoksalią padėtį, kai Visi dievai tiesiog pagal apibrėžimą sudaro 
vos dalį visų dievų. Be to, įvairios Visų dievų sampratos koreliuoja su religinio 
subjekto luomine priklausomybe bei atitinkamais interesais, kai vienos ir tos 
pat tradicijos rėmuose vienu ir tuo pat metu filosofų žynių bei atsiskyrėlių Visi 
dievai (ir apskritai visi dievai) tapatinami su aukščiausiuoju Dievu, o derliumi 
susirūpinusių žemdirbių kalendorinėse šventėse jiems tenka vien su smulkiais 
ūkio reikalais tesusijęs vaidmuo. 

Lietuvių religijos ir mitologijos šaltiniuose Visų dievų sąvoka kitomis kalbo- 
mis (senovės rusų, vokiečių, lenkų) paliudyta nuo XIII a. Čia ji irgi pirmiausia 
paminėta „liekamojo nario“ reikšme, vėliau nesyk minima žemdirbių kalendo- 
rinėse šventėse, kur irgi neišvengiamai prieštaringai tapatinama su apibrėžto 
skaičiaus vyriausiųjų dievų rinkiniu. Keli įvairaus patikimumo šaltiniai mini 
Visiems dievams skirtą šventyklą Vilniuje, Antakalnyje, o tai savo ruožtu rodytų 
juos užėmus gana reikšmingą vietą senojoje valstybinėje religijoje. Visai patikimai 
tokia šventykla paliudyta kitoje Lietuvos vietoje, Obelių seniūnijoje, o iš paties jos 
pavadinimo Visdievai bei susijusios sakytinės tradicijos sužinome kalbinį Visus 
dievus žymėjusį terminą visi dievai ar visdievai, kuris abiem variantais etimolo- 
giškai tiksliai atitinka vediškąjį, o reikšme - ir graikiškąjį. 

Taigi, pirma, dirbtinai primetama lietuvių religijai ir mitologijai subanalinta 
„panteono“ samprata gerokai prasilenkia su tikrove, todėl yra iš esmės tikslintina. 
Antra, ją patikslinus bei nustačius jos tikrąją pirminę reikšmę, pasirodo, kad lietu- 
vių religija ir mitologija savaime turi iš indoeuropiečių bendrystės laikų paveldėtą 
jos atitikmenį, lietuviškai skambantį visi dievai ar visdievai, tiek pavadinimu, tiek 
turiniu itin archajišką ir tradicinį. 

5. PRIEDAS: DVYLIKA DIEVŲ 


Kaip matėme, daugelyje senųjų tradicijų išskiriami dvylika vyriausiųjų dievų, kurie 
paskui kartais tapatinami su Visais dievais. Prie jau minėtų pavyzdžių, kartu su 
M. L. Westu galima būtų pridurti, jog „hetitai turėjo 'dvyliką kryžkelių dievų ; 
Hesiodas išvardija dvyliką titanų, o štai Olimpijoje bei kitose vietose gyvavo 
dvylikos (Olimpo) dievų' kultas, bet jie niekuomet nebuvo graikų religingumo 
centre; Romoje juos atitiko dvylika Di Consentes [dievų tarybos narių]; Snorris 
kalba apie Odino vadovaujamų dvyliką dievų valdovų; Jocelinas Furnesietis “Šv. 
Patriko gyvenime" (6.50) pateikia panašų mįslingojo didžiojo [airių] dievo Kean- 
croithi paveikslą, kuris buvęs caput omnium deorum [visų dievų galva'], apsuptas 
dvylikos deiculi aerei [varinių dievukų ]“*?. Čia, beje, turime ir užuominą į keltų 
Visus dievus, įkūnytus dvylika varinių stabų (tai šiek tiek prisideda prie T. Narbu- 
to spėjimo stabus buvus ir Vilniaus Visų dievų šventykloje). Su šiuo airių dievų 
dvyliktuku gali būti kažkaip susiję jau krikščioniškų laikų legendiniai karaliaus 
Arturo apvaliojo stalo dvylika riterių. Turėtini omeny ir visi kiti dvyliktukai, 
kuriuos mums noriai primena kiekvienas bent kiek išsamesnis mitologijos ar 
simbolių žodynas. 

Paminėtinas čia, žinoma, ir krikščionių „panteono“ Kristus su dvylika apašta- 
lų - dvylika pirmųjų bei vyriausiųjų tarp gausybės kitų „visų šventųjų“, - kurie čia 
atstoja dvylika vyriausiųjų dievų tarp neapibrėžtų Visų dievų. Pats Kristus yra virš 
dvylikos, kaip kad aukščiausiasis Dievas yra išskiriamas iš visų ar tik vyriausiųjų 
dievų būrio, todėl yra tryliktas*8. Antai slovėnų tradicijoje skaičius trylika tiesiog 
laikomas Jėzaus Kristaus skaičiumi, su juo tiesiog tapatinamas: Trinajst je Jezus 
Kristus „Irylika - tai Jėzus Kristus“**. Panašiai kartais Lietuvoje: Atein pons Jėzusas 
ketvergo vakarą, vakarienę vakarieniuojant, su dvylika apaštolų, jis pats tryliktas“*. 

Vargu ar verta abejoti, kad seniausias, pirminis skaičiaus dvylika reikšmės 
šaltinis yra astronominis bei kalendorinis - dvylika mėnulio ciklų viename di- 
džiajame saulės cikle, t. y. dvylika metų mėnesių. Tačiau dvylika tikrų mėnulio 
mėnesių (ne sutartinių ir dirbtinų, kaip dabar) sudaro truputį mažiau nei saulės 
metai, ir lieka tam tikras laiko tarpas, kuris nuo seno daugelyje tradicijų vadintas 





137 West 2007, 122, išn. 8. 

138 Apie Kristų kaip tryliktą ir atitinkamą pirminę skaičiaus trylika sampratą, kaip transcendencijos 
ir prisikėlimo skaičiaus, žr. Campbell 2002, 97. 

139 ToncTaA3 2005, 125. 


140 BsJK, 168, nr. 17. 

tryliktuoju mėnesiu ir dėl savo ypatingumo būdavo itin sureikšminamas. Kaip 
sakyta, senovės Egipto eneadų dievai laikyti gimę kaip tik tomis papildomomis 
dienomis, kurios atsiranda dėl skirtumo tarp mėnulio ir saulės metų. O štai 
senovės Indijoje šis tryliktasis mėnuo net buvo prilyginamas visiems metams 
(kaip Visi dievai - vienam Dievui), antai „Katha brahmanoje“ XIX.2: etūvūn vai 
sarnvatsaro yad esa trayodaša masas, tad atraiva sarvah samvatsara ūpto bhavati 
„Metai yra tokie kaip šis tryliktasis mėnuo, jame, išties, visi metai apimti yra“'*'. 

Lietuvoje šio „tryliktojo mėnesio“ palikimas yra Kalėdų šventinis laikotarpis, 
„šventas laikas“ nuo Kūčių ligi Trijų Karalių. Juozo Kudirkos nuomone, senovėje 
Kūčių „šventė galėjo būti švenčiama 12-os dienų tarpsnyje (skiriant po vieną dieną 
kiekvienam ateinančių ūkio metų mėnesiui) ir apimti žiemos saulėgrįžos laiką“***. 
Su jais susiję ir dvylika Kūčių valgių. Kudirkos duomenimis, apie juos Lietuvoje 
žinoma nuo XIX a. pabaigos: „Pirmasis ruošus 12 valgių 1879 m. mini J. Vitartas. 
Jis pats, klausdamas, kodėl jų tiek ruošiama, pateikė du atsakymo variantus - kad 
metai turi 12 mėnesių ir kad buvo 12 apaštalų. Tai rodo, jog XIX a. pab. vieningos 
nuomonės šiuo klausimu nebūta. Du aiškinimo variantus pateikdavo ir vėlesni 
(XX a. pirmos pusės) informatoriai, dar pridurdami, kad kiekvienas mėnuo ką 
nors duoda, todėl ant Kūčių stalo padedamos visų mėnesių dovanos; arba - kad 
būtų sotūs ateinantys metai, kiekvienam mėnesiui reikia duoti po atskirą valgį“'*. 
O tai akivaizdi užuomina į aukojimą, vadinasi, į savotišką mėnesių sudievinimą. 

Pastarųjų amžių sinkretinėje liaudies krikščionybėje šis laikas liaudyje dar 
vadintas „Berneliais“, nes jo metu, be visų kitų krikščioniškai perprasmintų ir 
neperprasmintų senųjų apeigų, J. Ruzgytės paaiškinimu, „vaikščioja vadinamieji 
Berneliai. Tai dvylika jaunų ir gudrių v y r ų. Keistai jie būna apsirengę: 
raudonomis kelnėmis, švarkus atbulai apsivilkę, kepures nusukę į užpakalį, su 
ilgomis kartimis rankose. Eina dažnai pliauškindami botagais, kiti skambina 
skambučiais, tarškina sujungtais vienoje rinkėje raktais. Taip keldami triukšmą, 
vaikščioja po miškus, po krūmus, aplanko atskiras sodybas, kuriose yra padoriai 
pavaišinami. Vakarop jie traukia link geriausio ūkininko sodžiuje, nes Berneliai 
žino, kad ten maloniai bus priimti. Įsigrūdus visai dvylika į kiemą, prasideda 
ištisas vaidinimas. Tų namų gyventojai užsikabina duris ir jų neįleidžia. Bernelių 
vadas beldžiasi ir kviečia prie lango šeimininką su jais pasikalbėti. Šeimininkui 
atėjus, vyresnysis pradeda pasakoti, kaip sunkiai jie keliavę, kaip nuvargę, išalkę, 





141 Gonda 1985, 124-125. 
142 Kudirka 1994, 51. 
143 Kudirka 1994, 34. 

ištroškę, kokie garbingi esą vyrai, ir niekas jų nepriimąs nei pasilsėti, nei vandens 
lašo neduodąs troškuliui numalšinti. Šeimininkas atsikalbinėja jų nepažįstąs, bijąs 
įsileisti kokius nedorėlius, vagis, valkatas, bet pagaliau, miklių liežuvių sugrau- 
dintas, atidaro duris. Nudžiugę Berneliai dar už lango pragysta “Sveikas, Jėzau 
Mažiausias: Įėję kambarin, gieda šventas giesmes (vadinamuosius Bernelius), 
pavakarieniauja, pripasakoja visokių nuotykių ir atsisveikinę iškeliauja. Šeimi- 
ninkai dar ilgai mini juokdarius“**. 

Su šiais apkrikščionintais „berneliais“, „dvylika jaunų ir gudrių vyrų“, nesunku 
susieti senosios tradicijos suasmenintus dvyliką mėnesių, kaip antai pasakoje 
(ATU 294), kur ūkininkas, pritrūkęs ugnies, išėjęs laukan ir pamatęs pakluonėse 
dūmus berūkstant ir ugnį besikūrenant. Ir nuėjęs ten atrado dvylika vyrų 
apė ugnį besėdenčius. Pasveikinęs juos, prašė ugnies, o paskui jie prisipažino: Jug 
mes esame dvylika mėnesių“5. Atitinkamose slovakų pasakose dvylika brolių 
suasmenintų Mėnesių aplink ugnį sėdi ant aukšto stiklo kalno (dangaus įvaizdis, 
kaip graikų Olimpas, indų Meru ir kt.), trys žilabarzdžiai, trys pagyvenę, trys jėgų 
žydėjime, trys visai jauni, kiekvienas paeiliui perimdamas valdžios lazdą, ir destis 
kuris Mėnuo valdo, žiemos ar vasaros, jų kūrenama ugnis (= saulė) tai priblėsta, 
tai vėl ryškiai įsiplieskia'““. Dvylikos vyrų kūrenamą ugnį išties nesunku atpažinti 
esant Saulę, kurios metus sudaro ir apie kurią tad „sėdi“ visi dvylika Mėnesių - 
kaip „panteono“ dvylika dievų apie Dievą. 

Metų ir dvylikos mėnesių, kaip tėvo ir dvylikos sūnų, suasmeninimas šiaip 
jau plačiai paplitęs, žinomas visoje Europoje ir netgi senovės Indijoje, pradedant 
„Rigveda“ (L164.11)*7. Štai kad ir mūsų mįslėse: Dvylika brolelių turi vieną juos- 
telę; Dvylika brolių viena juosta susijuosę; Dvylika brolių po vienu stogu gyvena 
ir niekad nesimato = metai ir mėnesiai'**. Dar iškalbingiau latvių: Vienam tėvam 
divpadsmit dėlu „Vieno tėvo dvylika sūnų“; Divpadsmit brali viens otru dzenū 
„Dvylika brolių vienas kitą gena“ = metai ir mėnesiai"?. Čia, beje, visai aiškiai 
pasakyta, jog jie - „vieno tėvo“ sūnūs, nors iš to, kad yra broliai, tai savaime 
numanytina. Štai dar atitinkama rusų mįslė: /Įseuadųamo 6pamves Opy2 3a 
OpyzoM 6po0aM, Opy2 Opy2a ue o6xodam „Dvylika brolių vienas paskui kitą 





144 Ruzgytė 1942, 128-129. 

145 SIŠLSP, 53-54, nr. 25. 

146 AdbanacbeB I, 92; II, 189; III, 134-136, 334. 

147 West 2007, 370-371. 

148 LpMS, 73, 162, 176; TŽ V, 586: nr. 180; BISLK, 115: nr. 590. 
149 AnLTM, 128: nr. 1150, 1152. 

vaikšto, vienas kito neapeina“ = mėnesiai; ir išplėtota: A cmap, y mena O8enad- 
4aMt CbIHOBEL, Y HUX MpUOKAMG Oouepeli, Hu OeMmu, HU 6HYKU He paCMyYM, Me 
y6OviBai0M u 8euHo He yMupamom „Aš senas, turiu dvylika sūnų, jie turi trisdešimt 
dukterų, nei vaikai, nei vaikaičiai neauga, nemažėja ir amžinai nemiršta“ = metai, 
mėnesiai, dienos““; variantas: A cmap, podunocb om Mena OBeKadUAMo CvIHOBei, A 
OM KA>KK0020 U3 HUX NO MpuOUaMo D0uepeii, HANONOBUHY KDACHbIX U UeDHbIX „Aš 
senas, gimė nuo manęs dvylika sūnų, o nuo kiekvieno iš jų po trisdešimt dukterų, 
perpus raudonų ir juodų“ = metai“. Dėl suasmenintų Metų užminimo „senas“ 
gal verta atsižvelgti į tai, kad reikšmės 'senas' ir 'metai' kartais įvardijamos tiesiog 
vienos šaknies žodžiais, kaip antai s. i. vatsard, sarmūvatsard, s. gr. FĖTOC metai 
ir lo. vetus, vetustus, lie. vetušas, la. vecs, ru. gemxuū 's e n a s** (nors pateiktose 
rusų mįslėse pavartotas kitas sinonimas). 

Kalbant „šeimyninio kodo“ įvaizdžiais, Dievas yra visų antros kartos (vyriau- 
siųjų) dievų tėvas, tad jie, suprantama, yra jo sūnūs, o tarpusavy - broliai, kaip metų 
„sūnūs“ yra mėnesiai. Trečios kartos dievai, kaip mėnesių dienos metuose (kitąsyk 
tarp mėnesių ir dienų dar gali būti įterpiama savaičių „karta“), savo ruožtu būtų 
Dievo vaikaičiai. Papildomų tokios sampratos užuominų galima įžvelgti ir minėtoje 
išplėtotoje rusų mįslėje, kurioje tėvo (metų) apibūdinimas „senas“ primena būdingą 
Dievo senelio įvaizdį, o mėnesių ir dienų „nemirtingumas“ - būdingai nemirtingus 
dievus, kaip matėme, dažnai ir vadintus tiesiog „nemirtingaisiais“. 

"Tokios sampratos neginčytinų patvirtinimų mums teikia istorija. Antai Se- 
novės Irane, Mary Boyce patikinimu, jau Achemenidų laikais kiekvienas mėnuo 
ir kiekviena mėnesio diena buvo pavesti atitinkamam dievui, ir tą mėnesio dieną, 
kuri buvo skirta tam pat dievui kaip pats mėnuo, buvo švenčiama to dievo diena; 
aukščiausiajam Ahuramazdai, beje, metuose kaip tik teko laikotarpis, atitinkantis 
mūsų dabartinių gruodžio-sausio sandūrą“, taigi apimantis šiuolaikinius „Ber- 
nelius“ ir esmiškai menantis „tryliktąjį mėnesį“ (nors iranėniškojo kalendoriaus 
samprata, raida bei reformos - atskiras klausimas). 

Šių iranėniškos kilmės vaizdinių atspindžiai aptinkami ir Vakaruose dar pir- 
maisiais krikščionybės amžiais. Antai krikščionių anoniminėse apologijose prieš 





150 Cy3PH, 250-251: nr. 2022, 2017B. 

151 Į[nIIPH, 788; dvi pastarosios mįslės akivaizdžiai priderintos prie šiuolaikinio kalendoriaus su 
išplėstu trisdešimties dienų mėnesiu („trisdešimt dukterų“). 

152 Seną tiesiog suprantant kaip metingą, sulaukusį daug metų: žr. FrLEW, 1233; MhKEWA III, 132—-133; 
PkIEW, 1175; Dacmep I, 307 ir kitur. 

gnostikus, mitraistus bei kitus „eretikus“ Bazilidas, be kita ko, kaltinamas tuo, kad 
„Sako, jog dievų esą tiek, kiek dienų metuose, ir iš jų, tarsi iš smulkių dievukų, kaip jų 
sumą, išveda aukščiausiąją dievybę, vadindamas ją Mitra“**. Mitra čia atstoja Saulę. 

O štai skitų palikuonių osetinų 'metus' žymi tas pats žodis (az < *azm), kuris 
senovės Irane žymėjo 'dangų' (asman)*“, vadinasi, osetinų protėviai metus buvo 
prilyginę dangui. 

Tiek sudvasintų Metų, tiek juos lemiančio dangaus kūno - Saulės prilygini- 
mas aukščiausiajai Dievybei, arba Dievui, gerai žinomas senovės Indijoje. Antai 
„Čhandogja upanišadoje“ IL.19.1: ūdityo brahmety ūdešah... „Saulė - Brahmanas, 
štai mokymas“ (Aditė upanišadų laikotarpiu paprastai jau reiškė Saulę); „Prašna 
upanišadoje“ I.9: sarAvatsaro vai prajūpatih... „Metai, iš tikrųjų, - Pradžapatis“; o 
ypač „Maitry upanišadoje“ VL15: dve vūva brahmano rūpe kūlas cūkūlas cūtha yah 
prag ūdityūt so'kūlo'kalo'tha ya ūdityad yah sa kūlah, sakalah, sakalasya vū etad 
rūpam yat samvatsarah, sarūvatsarat khalv evemūh prajūh prajūyante, sarnvat- 
sareneha vai jūtū vivardhante, sarūvatsare pratyastarn yanti, tasmūt samMvatsaro 
vai prajapatih kūlonnam brahmanidam ūtma „Dvi, išties, Brahmano lytys - laikė 
ir nelaikė. Toji, kuri ankstesnė už Saulę, ji - nelaikė, nedalė. Toji, kuri nuo Saulės, 
ji - laikas, su dalimis. Šios, su dalimis, pavidalas - metai. Iš metų antai, įdėm, 
gimusieji yra gimę, su metais juk jie, gimę, auga, metuose sunyksta [pažodžiui: 
žemyn nueina, nusileidžia, užuomina į Saulę]. Užtat metai - Pradžapatis, Laikas, 
Maistas [arba: Materija], Brahmano lizdas, Pats [t. y. Atmanas]“**. 

Lietuvoje Mėnuliui pavadinti neretai vartotas žodis dievaitis, savo daryba, 
priesagą -aitis suprantant kaip patroniminę, reiškiantis Dievo sūnų*?. O štai rytų 
Lietuvos tarmėse šis žodis galėjo reikšti ne tik mėnulį, bet ir mėnesį (dvyliktąją 
metų dalį); pavyzdžiui: Mojaus dievaitis šiltas buvo (Armoniškės, Baltarusija), t. y. 
gegužė buvo šilta; Dievaitį namie nebuvo (Pelesa, Baltarusija), t. y. mėnesį namie 
nebuvo; Šešius dievaičiūs prabuvau, pradrebėjau namie (Pelesa) ir t. t.55 Vadinasi, 





154 KiomoH 2000, 304. Čia galima prisiminti, kad, pavyzdžiui, sanskrite vienas ir tas pat žodis divd- gali 
reikšti ir (dangaus) dievas, ir diena, savo ruožtu tos pat šaknies žodžiai yra devd- 'dievas, dievybė 
ir dina- diena, atitinkamai lo. deus "dievas, dievybė, divum dangus, divus 'dievas; dieviškas" ir 
dies “diena, lie. dievas ir diena ir kt. Nors šio 'dievą' ir dieną žyminčių žodžių etimologinio ryšio 
prigimtis, matyt, yra kita (dangus kaip dieviškos šviesos apraiška erdvėje, o diena - laike), vis dėlto 
ir jis galėjo pasitarnauti mėnesio dienų sąsajai su atskirais dievais. 

155 AGaeB 1949, 19. 

156 PU, 399, 653, 828; žr. Toropos 1971, 32. 

157 Smulkiau kita dingstimi žr. Razauskas 2011, 132-134. 

158 LKŽ II, 515. 

yra visos prielaidos ir lietuvių suasmenintus mėnesius tapatinti su dievais, die- 
vaičiais, vieno Dievo"? sūnumis. 

Kaip galėjome įsitikinti, nei Visų dievų, nei vyriausiųjų dievų būrio sudėtis, o 
kartu ir skaičius, dažnai nėra visai aiškūs ir tikslūs. Aptartieji Sembos gyventojų drauge 
sulietuviais žemaičiais Visi dievai irgi svyruoja tarp penkiolikos ir vienuolikos, tad jų 
sudėtį šiek tiek patikslinę (pirmiausia atmetę kuopinius Barstukus ir perdėm neaiškius 
Markopolius), o pirmąjį, kaip antai Ukapirmą, laikydami „tryliktuoju“, t. y. nepri- 
klausančiu dvyliktukui aukščiausiuoju Dievu, nesunkiai priartėtume prie dvylikos. 

Kol kas tai, žinoma, tik svarstymai, reikalaujantys rimto ir nuodugnaus tyri- 
mo, bet visos prielaidos tokiems svarstymams, kaip matome, yra. 





159 Apie lietuvių vieno Dievo sampratą kol kas, deja, beveik nerašyta (nebent žr.: Razauskas 2012, 
22-24), nors medžiagos daug ir iškalbingos. Plg. apie latvių Dievą: Biezais 2008; ištraukos lietuviškai: 


Biezais 2014, 68-76. 

DAINIUS RAZAUSKAS-DAUKINTAS 


“All gods* 


The Origin of the Concept 
of Pantheon and its Lithuanian 
Counterpart Visi dievai 


Summary 


All previous researches into ancient Lithuanian pantheon meant by it some more 
orless exact number of gods to be identified, their functions established, and their 
names explained. And never was the very concept of pantheon inguired about. 
However, it is very instructive. 

Firstly, the gods are drawn up into a pantheon by their names, so the fea- 
tures of the god-name, e.i. the theonym, must directly influence the concept of 
pantheon. The main feature of the theonym is that it does not strictly differ from 
epithet, or eponym. 'Ihat is, an epithet of some god can branch off and evolve 
into an (relatively) independent theonym and, conseguently, a name of god, in its 
turn, can be considered as a former epithet of another one (cf. the eloguent case 
of Indian Rudra and Šiva; Lithuanian Medeina and Žvorūna, and also probably 
Laumė; Lithuanian Perkūnas and Dundulis, etc.). So the status of the theonym 
is sliding, not at all fixed. Therefore, at least due to this feature of theonyms, the 
content ofa pantheon in principle can not be definitely determined. This is dealt 
with in the first part of the study. 

Then, in the second part, the origin and the original meaning of 
the word pantheon is examined. As is known, it derives from the Greek 
zavOetov (iepdv), namely “(temple) of all gods", as the famous Pantheon at 
Rome. Compound adjective n. 74v9z:ov, m. 74vOecog, in its turn, refers to the 
collocation 74yvreg Oeot “all gods" not rare in the Greek writings begining with 
Homer. 'Ihis collocation appears to be a term denoting a definite mythological 
and religious concept, the “All gods“, known also in other Indo-European and 
not only Indo-European lores. One of its most distinct feature is that it usually 

denotes not all the gods ofa given tradition but, guite paradoxically, some limited 
group of gods, even of secondary importance, among other groups. The concept 
of the “All gods" is especially well attested in the Vedic and Hindu tradition as 
visve devūh or, in compound, visvadevūh, and relatively large part of the study 
is devoted for that. It should be observed that the visve devūh might, on the one 
hand, be even identified with the highest Deity and, on the other, considered as 
guite insignificant group of rural gods of secondary importance. 

Asit were, the Indian visve devūh have their exact counterpart in Lithuaninan 
visi dievai “all gods', and these make the subject of the third part of the study. 
"The term is attested in Old Russian, German and Polish historical sources since 
the 13** century and at present, as compound, in the toponym Visdievai (the 
village near Obeliai in Rokiškis district). Moreover, the local oral tradition until 
recently relates about the temple consecrated to the All gods by the village from 
which it has got its name. Some historical sources also report of such a temple 
in the prechristian Vilnius, capital of Lithuania. Anyhow, the term visi dievai or 
compound visdievai “all gods", in connection with the temple Visdievyų “Of all 
gods', would be the real Lithuanian “pantheon" - not the arbitrary list of names 
baselessly and unsuccessfully wanted by students of Lithuanian mythology for 
the last several centuries. 

In the addendum, the cosmological origin of the number twelve, as the 
number of the “pricipal gods" of many pantheons, is shortly discussed. That is, 
the concept of the twelve “principal gods" around the one highest Deity very pro- 
bably derives from the number of months in one solar year, or "around" the sun. 


Visi dievai 
„panteono“ sąvokos kilmė, pirminis turinys ir lietuviškas atitikmuo 

